Decembrie 2010: ce s-a întâmplat în plen
Instituţii
2010-12-17 - 11:21
În timp ce zăpada acoperea Strasbourgul, deputaţii europeni au aprobat bugetul UE pe 2011 și au discutat despre Wikileaks, jucăriile toxice și permisul unic pentru imigranți.
Tot săptămâna aceasta, Parlamentul European a decernat Premiul Saharov pentru libertatea de gândire.
Tradiționala Flacără a păcii ajunge în fiecare lună decembrie la Parlamentul European, la Strasbourg, de la Betleem.
Preşedintele Parlamentului European, Jerzy Buzek, a primit-o de la cercetași.
WikiLeaks: Transparență sau amenințare la adresa securității?
Președintele Comisiei Europene, José Manuel Barroso, a vorbit deputaţilor europeni despre recentele evenimente legate de Wikileaks.
Eurodeputata olandeză Corien Wortmann-Kool, de la Grupul Partidului Popular European (Creştin Democrat), se bucură de un moment mai relaxat în cadrul unei dezbateri. „Am reușit”: socialista maghiară Zita Gurmai și francezul Alain Lamassoure de la Grupul Partidului Popular European (Creştin Democrat).
Înainte de sfârșitul anului 2011, un milion de cetățeni din cel puțin șapte state membre vor putea cere Comisiei Europene să propună o lege nouă.
Rebecca Harms (Verzi, Germania) arată colegilor felul în care grupul său politic votează privind bugetul.
După dezbateri și multe dezacorduri în cadrul instituțiilor europene, UE are un buget pentru 2011: 141,9 miliarde de euro în angajamente.
În fotografie: raportorii Alain Lamassoure, Helga Trüpel și Sidonia Elżbieta Jędrzejewska, preşedintele Parlamentului European, Jerzy Buzek, și Olivier Chastel de la președinția UE.
Un scaun gol și un drapel cubanez: două simboluri ale Premiului Saharov acordat în 2010 lui Guillermo Fariñas.
Guillermo Fariñas nu a venit la Parlamentul European pentru a primi Premiul, deoarece autoritățile cubaneze nu i-au permis să părăsească țara.
Însă mesajul său de speranță a umplut aula Parlamentului la Strasbourg.
Deputaţii europeni părăsesc orașul alsacian și privesc înainte către provocările anului 2011.
Deputaţii europeni s-au reunit Strasbourg pentru ultima dată în acest an.
Pe ordinea de zi: Premiul Saharov, Wikileaks, inițiativa cetățenilor, permisul unic.
Acordarea Premiului Sakarov a stârnit aplauze din partea eurodeputaților pentru disidentul cubanez reprezentat de un scaun gol, UE are în sfârșit un buget pentru 2011, președintele Comisiei a răspuns întrebărilor deputaților despre Wikileaks și un dezacord politic a întrerupt progresul unei legi privind permisul unic de muncă.
Ultimele ședințe plenare din 2010 au încheiat anul parlamentar într-un mod cât se poate de dramatic.
Laureatul din 2010 al Premiului Saharov , Guillermo Fariñas, nu a putut fi prezent la ceremonie, dar prezența sa a umplut aula când președintele Buzek a vorbit în onoarea sa și deputații europeni au ascultat mesajul audio al disidentului cubanez.
Imaginea zilei a fost un scaun gol pe care se afla drapelul cubanez.
Trei oaspeți speciali s-au numărat printre cei care au asistat la ceremonia de acordare a Premiului Saharov.
Trei fani ai paginii Facebook a Parlamentului European au câștigat o excursie la Strasbourg pentru a participa la eveniment.
Aproape 2.000 de fani Facebook au participat la „tombolă“.
Un milion de cetățeni din cel puțin șapte state membre vor avea dreptul de a propune legi noi, după ce deputații europeni au aprobat regulile privind inițiativa cetățenilor .
Acest nou instrument UE de democrație directă, introdus de Tratatul de la Lisabona, ar trebui să intre în vigoare înainte de sfârșitul anului 2011.
141,9 de miliarde de euro în angajamente și 126,5 de miliarde în plăți: atât reprezintă bugetul UE pentru 2011 .
Noul buget finanțează prioritățile deputaților europeni, precum tineretul, inovarea și procesul de pace din Orientul Mijlociu.
Găinile s-au întors în plen.
Interdicția utilizării cuștilor neamenajate ar trebui să fie în vigoare începând cu 2012, însă o parte din eurodeputați sunt îngrijorați de faptul că nu toate statele membre sunt pregătite pentru a respecta noile reguli.
Într-o rezoluție votată joi, deputații au cerut Comisiei Europene să prezinte un raport referitor la progresele înregistrate și să ia măsuri împotriva statelor membre ai căror producători nu respectă termenul limită.
Într-o atmosferă de Crăciun, președintele Buzek a primit Flacăra păcii de la un grup de cercetași.
Parlamentul European, Consiliul Europei și orașul Strasbourg au primit Flacăra pentru a 14-a oară.
Aceasta a venit de la Betleem și va merge în toată Europa.
În ora întrebărilor despre Wikileaks , președintele Barroso a spus că „ce s-a întâmplat în SUA se poate întâmpla oriunde, deoarece niciun sistem de securitate nu este imun 100%“. „Nu comentez despre scurgerile de informații, wiki sau newiki“, a mai spus președintele Comisiei, spunând că ce s-a întâmplat ține de responsabilitatea diplomaților americani.
În septembrie, Comisia a propus măsuri pentru ameliorarea securității cibernetice.
În UE există aproximativ 16 milioane de cupluri „internaționale“.
Însă ce lege se aplică divorțului în cazul în care dragostea dispare?
Parlamentul European a aprobat reguli noi ce permit cuplurilor europene să aleagă ce lege europeană se va aplica divorțului lor.
Legea este primul exemplu de cooperare consolidată, între 14 state membre.
Într-o rezoluție adoptată pe 15 decembrie, deputații europeni cer o mai bună protejare a consumatorilor de publicitatea agresivă și manipulatoare.
Printre consumatorii protejați se numără și cei mai vulnerabili: copiii.
Deputații europeni nu au reușit sa ajungă la un acord în privința permisului unic ce ar fi simplificat procedurile de obținere a rezidenței și a dreptului de muncă în UE pentru imigranții legali.
După adoptarea mai multor amendamente, propunerea nu a mai fost acceptabilă pentru majoritatea deputaților.
Propunerea de lege va fi trimisă comisiilor competente.
Jucăriile sunt frumoase, dar pot fi și toxice .
Eurodeputații cer fixarea unor limite pentru substanțele chimice periculoase din compoziția jucăriilor și un standard european pentru supravegherea pieței.
Lucru dificil, deoarece chiar și opiniile științifice privind produsele toxice sunt diferite.
20101210STO08508 Dosar Bugetul Premiul Saharov europarltv Facebook Galerie foto
RO
1
DIAPOPHOTO
20101216PHT10814.jpg
RO
2
DIAPOPHOTO
20101216PHT10812.jpg
RO
3
DIAPOPHOTO
20101216PHT10816.jpg
RO
4
DIAPOPHOTO
20101216PHT10809.jpg
RO
5
DIAPOPHOTO
20101216PHT10798.jpg
RO
6
DIAPOPHOTO
20101216PHT10794.jpg
RO
7
DIAPOPHOTO
20101216PHT10818.jpg
RO
8
DIAPOPHOTO
20101216PHT10792.jpg
RO
9
DIAPOPHOTO
20101216PHT10820.jpg
RO
10
DIAPOPHOTO
20101216PHT10790.jpg
RO
14
LINK
http://www.europarltv.europa.eu/en/home.aspx
RO
15
LINK
http://www.facebook.com/europeanparliament
RO
16
LINK
http://www.flickr.com/photos/european_parliament/sets/72157625591515108/show/
-//EP//TEXT IM-PRESS 20101203FCS06328 0 NOT XML V0//RO
-//EP//TEXT IM-PRESS 20100923FCS83457 0 NOT XML V0//RO
-//EP//TEXT IM-PRESS 20101001FCS84570 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
