Răspuns dat de dl Špidla în numele Comisiei
(4 decembrie 2009)
De la declanșarea crizei financiare și economice, în toamna anului trecut, Comisia a luat numeroase măsuri pentru a contracara impactul acesteia pe piața forței de muncă.
Planul european de redresare economică COM(2008) 800 final. , propus de Comisie în noiembrie 2008 și aprobat de Consiliu, solicită investiții „inteligente” care ar trebui să aducă Uniunii beneficii durabile, pe lângă faptul că abordează nevoi urgente.
Planul de redresare a fost urmat de o reuniune la nivel înalt privind ocuparea forței de muncă MEMO/09/223 din 7 mai 2009 la http://europa.eu/rapid/pressReleasesAction.do?reference=MEMO/09/223&format=HTML&aged=0&language=EN&guiLanguage=fr. , în mai 2009, care a arătat cât de unite rămân principalele părți interesate referitor la angajamentul comun și parteneriatul cu privire la atenuarea impactului crizei economice asupra cetățenilor din întreaga UE.
Ca urmare a reuniunii la nivel înalt privind ocuparea forței de muncă, la 3 iunie 2009, Comisia a adoptat o comunicare COM(2009) 257 final. intitulată „Un angajament comun pentru ocuparea forței de muncă”, care stabilește trei priorități principale drept bază pentru acțiunea de contracarare a impactului crizei, și anume menținerea ocupării forței de muncă, crearea de locuri de muncă și promovarea mobilității; îmbunătățirea competențelor și satisfacerea nevoilor piețelor forței de muncă; și creșterea accesului la piața locurilor de muncă.
În conformitate cu aceste trei priorități principale, aprobate de către Consiliul European din iunie 2009, Comunicarea propune un număr mare de acțiuni prioritare pentru a atenua impactul crizei asupra piețelor forței de muncă, inclusiv acordurile de lucru pe termen scurt, consolidând activarea, facilitând mobilitatea și împiedicând creșterea șomajului în rândul tinerilor.
De asemenea, Comunicarea ia în considerare sprijin financiar pentru a pune în aplicare acțiunile prioritare propuse.
În scopul de a consolida rolul pe care îl are Fondul social european în sprijinirea acțiunii din cadrul planului de redresare și a comunicării din 3 iunie 2009, au fost luate măsuri de simplificare a regulilor care reglementează fondul și de accelerare a plăților către statele membre.
În prezent, se discută în cadrul Consiliului o propunere care implică un nou mecanism de microfinanțare pentru a furniza credit micilor întreprinderi și persoanelor care și-au pierdut locul de muncă și doresc să demareze propria lor mică întreprindere.
Aceasta s-ar adăuga la instrumentele financiare existente pentru IMM-uri în cadrul programului-cadru pentru competitivitate și inovare, care includ garanții pentru împrumuturi și capital de risc.
Comisia a propus Fondului european de ajustare la globalizare (FEG) o modificare, aprobată de către Parlament și Consiliu în iunie 2009, care are drept scop, în special, să ajute lucrătorii concediați în urma actualei crize financiare și economice mondiale.
Această modificare facilitează accesul la fond al statelor membre și va consolida impactul măsurilor cofinanțate de FEG, sprijinind un număr mai mare de lucrători să se reintegreze pe piața forței de muncă.
