Egalitatea între sexe: un capitol încă deschis
Drepturile femeii/Egalitatea de şanse
2007-01-23 - 18:05
Egalitatea între femei şi bărbaţi pe ordinea de zi la Parlamentul European
Deputaţii europeni au votat joia trecută un raport despre locul femeii în Parlamentul European.
Egalitatea între sexe este pe ordinea de zi şi săptămâna aceasta: un raport asupra unui cadru de lucru pentru egalitatea între femei şi bărbaţi în 2006-2010 va fi dezbătut în Comisia pentru drepturile femeii şi egalitatea între sexe.
Femeile reprezintă 52% din populaţia europeană, dar suferă încă din cauza discriminării.
Cel mai evident domeniu în care femeile întâmpină discriminări este piaţa muncii, fiind slab reprezentate în poziţii cu responsabilitate şi întâmpinând dificultăţi în reconcilierea activităţii profesionale cu viaţa de familie.
De asemenea, femeile riscă să fie şomere mai mult decât bărbaţii (9,6% prin comparaţie cu 7,6%), iar dintre posturile cu responsabilităţi din cadrul organelor cu putere de decizie numai o treime sunt ocupate de femei.
Diferenţele de salariu între bărbaţi şi femei pot ajunge până la 15%.
Egalitatea între sexe în legislaţia UE
Principiul egalităţii între sexe şi cel al egalităţii între salariile bărbaţilor şi femeilor care muncesc la fel sunt deja menţionate în Tratat.
Pe baza acestuia, mai multe legi europene au fost adoptate în ultimii 30 de ani.
Anul trecut, Parlamentul European şi Consiliul au adoptat „Directiva relativă la punerea în aplicare a principiului de egalitate de şanse şi egalitate de tratament în domeniul angajării şi al ocupării forţei de muncă“.
Directiva include şapte directive şi regulamente deja existente şi reglementează accesul la angajare (inclusiv promovare) şi la educaţia profesională, condiţiile de lucru (inclusiv salariile) şi securitatea socială.
Într-o rezoluţie privind egalitatea între femei şi bărbaţi în Uniunea Europeană, adoptată anul trecut, Parlamentul European a cerut introducerea unor măsuri mai viguroase pentru reducerea diferenţelor între sexe pe piaţa muncii şi pentru creşterea numărului de femei în posturile cu responsabilităţi.
Agenţia pentru egalitatea între sexe
Parlamentul European a susţinut activ crearea Agenţiei pentru egalitatea între sexe care îşi va începe activitatea anul acesta în Vilnius, Lituania.
Scopul acestei agenţii este de a promova şi implementa politica de egalitate între sexe.
Agenţia va aduna, analiza şi disemina informaţiile referitoare la egalitatea între sexe, va organiza întâlniri între experţi pe acest subiect şi va dezvolta instrumente metodologice.
Cadrul de lucru 2006-2010, revizuit de către deputaţi mâine
Mâine, 24 ianuarie, Parlamentul European va examina Cadrul de lucru pentru egalitatea între femei şi bărbaţi, propus de Comisie.
Deputaţii vor vota asupra raportului redactat de doamna Amalia Sartori, deputat italian (PPE-DE).
Cadrul de lucru continuă experienţa Strategiei cadru pentru egalitatea între femei şi bărbaţi pentru perioada 2001-2005 şi subliniază şase domenii prioritare de acţiune a UE, printre care:
realizarea unei independenţe economice egale pentru femei şi bărbaţi
reconcilierea activităţii profesionale cu viaţa de familie
reprezentarea egală în posturile cu putere de decizie.
Doamna Sartori cere statelor membre să numească un responsabil naţional pentru egalitatea între sexe în cadrul punerii în aplicare a strategiei de la Lisabona (responsabil pe care dumneaei îl numeşte „Doamna Lisabona“).
Doamna Sartori cere Comisiei să înceapă o revizuire a politicilor de reconciliere a activităţii profesionale cu viaţa de familie, în special să amelioreze accesul la serviciile de îngrijire a copiilor şi flexibilitatea acestora, să iniţieze o formă iniţială de concediu de paternitate obligatoriu şi să se asigure că cheltuielile legate de maternitate sunt suportate nu de companie, ci de societate, pentru eradicarea comportamentului discriminatoriu la serviciu.
Anul 2007 este „Anul european al egalităţii de şanse pentru toţi “ - un început bun pentru punerea în aplicare a măsurilor ce vor permite femeilor să-şi obţină obiectivele în activitatea profesională.
20070123STO02334 Directiva relativă la implementarea principiului de egalitate de şanse (în engleză) Rezoluţia privind egalitatea între femei şi bărbaţi în Uniunea Europeană (în engleză) Raportul PE asupra unui cadru de lucru pentru egalitatea între femei şi bărbaţi 2006-2010 (în engleză) Cadrul de lucru pentru egalitatea între femei şi bărbaţi 2006-2010 (în engleză) Cum să reconciliezi activitatea profesională cu viaţa de familie (în engleză)
RO
1
PHOTO
20070123PHT02348.jpg
RO
2
LINK
http://eur-lex.europa.eu/LexUriServ/site/en/oj/2006/l_204/l_20420060726en00230036.pdf
RO
4
LINK
/meetdocs/2004_2009/documents/pr/629/629296/629296en.pdf
RO
5
LINK
http://eur-lex.europa.eu/LexUriServ/LexUriServ.do?uri=COM:2006:0092:FIN:EN:HTML
-//EP//TEXT TA P6-TA-2006-0039 0 NOT XML V0//RO
-//EP//TEXT IM-PRESS 20061020STO11817 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
