Întrebarea pentru timpul afectat întrebărilor H-0425/2010
adresată Consiliului
Perioada de sesiune: septembrie II 2010
Articolul 116 din Regulamentul de procedură
Olle Schmidt
(ALDE) Subiect: Situaţia minorităţii rrome în Europa şi libera circulaţie a cetăţenilor UE
Discriminarea minorităţii rrome este o problemă larg răspândită la nivel european şi cu o istorie îndelungată.
Ne poate asigura Consiliul că situaţia minorităţii rrome va fi analizată la nivelul UE şi că va căuta Consiliul o soluţie europeană mai degrabă decât soluţii la nivel naţional?
Comisia a afirmat că orice deportare a cetăţenilor UE în interiorul pieţei interne trebuie realizată de la caz la caz, pentru a nu încălca libera circulaţie a cetăţenilor.
Este Consiliul de acord cu acest punct de vedere?
Dacă da, prin expulzarea a 79 de rromi, încalcă Franţa normele comunitare fundamentale?
În lumina recentelor evenimente, va fi discutat subiectul liberei circulaţii a cetăţenilor în cadrul Consiliului?
În plus, concluziile reuniunii care va aborda subiecte legate de imigraţie şi care urmează să aibă loc la 6 septembrie la Paris între miniştrii de interne ai Franţei, Belgiei, Germaniei, Italiei, Spaniei, Regatului Unit şi Greciei vor fi discutate la nivelul tuturor statelor membre ale UE?
