Deputații se pronunță pentru posibile sancțiuni împotriva Belarus
Relaţii externe
Şedinţe plenare
2011-01-20 - 12:27
UE trebuie să impună restricții de călătorie și înghețarea activelor oficialilor din Belarus, a judecătorilor și a ofițerilor de securitate care au fost implicați în represiunea violentă a manifestațiilor legate de alegerile din 19 decembrie 2010.
Ridicarea acestor măsuri ar trebui condiționată de eliberarea liderilor opoziției, se arată în rezoluția Parlamentului European.
Textul condamnă cu fermitate represiunea violentă de către poliție și serviciile KGB a manifestațiilor din ziua alegerilor și "solicită o anchetă internațională independentă și imparțială asupra evenimentelor", desfășurată sub auspiciile OSCE.
Deputații solicită de asemenea să fie organizate noi alegeri libere și democrate, conforme cu standardele internaționale.
Sancțiuni severe
Conform declarației comune din 12 ianuarie 2011 a Președintelui Parlamentului European Jerzy Buzek și a mai multor comisii și delegații parlamentare, deputații au reiterat impunerea interdicției de viză pentru autoritățile belaruse de rang înalt, extinzând-o la funcționarii de stat, membrii corpului magistraților și agențiilor de securitate care pot fi considerați responsabili de frauda electorală și de represaliile și arestările brutale ale membrilor opoziției de după alegeri, precum și înghețarea activelor acestora.
Sancțiunile ar trebui să fie valabile cel puțin până la eliberarea tuturor prizonierilor și deținuților politici.
Alte sancțiuni ar trebui luate în considerare, ca de exemplu înghețarea tuturor ajutoarelor macrofinanciare oferite sub formă de împrumuturi ale FMI, precum și a operațiunilor de împrumut prin programele BEI și ale BERD.
Sprijinirea mișcării de opoziție
UE trebuie să faciliteze obținerea vizelor UE pentru cetățenii beloruși și să crească sprijinul financiar pentru mass media independente, precum TV Belsat, Radioul european din Belarus, Radio Racja și altele.
Parlamentul ”îndeamnă Comisia să dezvolte un mecanism de înregistrare a ONG-urilor care, din motive politice, nu au drept de înregistrare în Belarus, pentru a le permite acestora să beneficieze de programele sale”.
Terorism de stat împotriva unui copil
Deputații europeni urmăresc cu o atenție deosebită cazul lui Danil, copilul de 3 ani al candidatului la președinție Andrei Sannikov și al Irinei Khalip, jurnalist de investigații, având în vedere că autoritățile din Belarus încearcă acum să îl ia în custodie, deoarece părinții se află în închisoare din ziua alegerilor, copilul locuind în prezent cu bunica sa.
20110120IPR12095 Textul adoptat va fi disponibil aici (selectați 20 ianuarie 2011) Declarația comună a Parlamentului European privind Belarus Comunicat de presă privind dezbaterile din Comisia pentru afaceri externe (EN) - 12.01.2011
RO
1
LINK
/activities/plenary/ta/calendar.do?language=RO
RO
2
LINK
/president/view/en/press/press_release/2011/2011-January/press_release-2011-January-10.html
RO
3
LINK
/ro/pressroom/content/20110110IPR11478/html/Belarus-MEPs-call-for-tough-EU-sanctions-against-national-officials
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
