Cum consolidăm drepturile consumatorului?
Participaţi la luarea de decizie!
Consumatori
2009-03-02 - 14:34
troleu cu produse într-un magazin ©BELGA_SCIENCE Uniunea Europeană se pregăteşte să revizuiască legislaţia din domeniul drepturilor consumatorilor.
Comisia pentru Piaţa internă şi protecţia consumatorilor a lansat o consultare publică în care cetăţenii europeni şi companiile pot să îşi spună cuvântul.
Nu pierdeţi şansa de a participa!
Vă puteţi face cunoscută părerea dumneavoastră până pe 13 martie 2009.
„Propunerea unei directive europene unice, care să armonizeze legile naţionale din domeniul drepturilor consumatorilor, reprezintă cea mai semnificantă schimbare din ultimii ani în cadrul dreptului european privind consumatorii“, a spus preşedinta Comisiei pentru Piaţa internă şi protecţia consumatorilor, Arlene McCarthy.
Deputaţii europeni de la această comisie invită cetăţenii şi companiile să facă propuneri pentru ameliorarea textului legislativ, lansat de Comisie.
Puteţi participa trimiţând opiniile dumneavoastră în oricare din cele 23 de limbi oficiale ale Uniunii Europene, la consumer.rights@europarl.europa.eu , până la data de 13 martie 2009.
Consolidarea încrederii consumatorilor în comerţul electronic
Noua propunere de directivă pentru drepturile consumatorilor include patru directive existente deja în acest domeniu.
Scopul noii directive este să consolideze încrederea consumatorilor, în principal în comerţul electronic, şi să reducă birocraţia, care reprezintă un obstacol în calea companiilor care vor să îşi desfăşoare activitatea şi în alte state UE.
În acelaşi timp, noua directivă actualizează şi modernizează legislaţia deja existentă în domeniul drepturilor consumatorilor, făcând-o compatibilă cu noile tehnologii.
Comisia pentru Piaţa internă şi protecţia consumatorilor va găzdui o audiere publică privind noua directivă luni, 2 martie 2009, între orele 16.00-18.30.
Urmăriţi audierea în direct pe site-ul nostru!
Consumatorii europeni: cifre
150 de milioane de cetăţeni europeni - o treime din populaţia UE - fac cumpărături pe internet
numai 30 de milioane de europeni fac cumpărături online în alte state UE
în medie, cetăţenii europeni cheltuiesc anual 800 de euro pe cumpărăturile făcute în altă ţară UE (reprezentând un total de 24 de miliarde de euro).
20090302STO50536 Chestionarul (în engleză) Urmăriţi audierea în direct!
Comisia pentru Piaţa internă şi protecţia consumatorilor Propunerea de directivă pentru drepturile consumatorilor (în engleză) Arlene McCarthy Parlamentul European impulsionează comerţul electronic transfrontalier
RO
1
PHOTO
20090226PHT50456.jpg
RO
2
A
mailto:consumer.rights@europarl.europa.eu
RO
3
LINK
/document/activities/cont/200902/20090224ATT50342/20090224ATT50342EN.pdf
RO
4
LINK
/wps-europarl-internet/frd/live/live-video?eventId=20090302-1500-COMMITTEE-IMCO&language=ro
RO
5
LINK
/activities/committees/homeCom.do?body=IMCO
RO
6
LINK
http://ec.europa.eu/consumers/rights/cons_acquis_en.htm
RO
7
LINK
/members/public/yourMep/view.do?name=mccarthy&partNumber=1&language=ro&id=2173
-//EP//TEXT IM-PRESS 20070622STO08191 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
