ÎNTREBARE ORALĂ H-0075/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Alan Kelly
Consiliul
Subiect: Practicile neloiale în lanțul de aprovizionare cu produse alimentare
Care este poziția Consiliului cu privire la practicile comerciale neloiale care se manifestă în lanțul de aprovizionare cu produse alimentare?
După cum a subliniat Comisia în COM(2009)0591, reducerea prețului alimentelor pentru producători nu s-a resimțit în mod semnificativ în rândul consumatorilor, în vreme ce aceleași prețuri alimentare ridicate au subminat cererea de produse alimentare europene în asemenea măsură, încât majoritatea agricultorilor își vând produsele sub costul de producție.
Numeroși angajați din sectorul comerțului cu amănuntul au raportat cazuri în care marile companii de distribuție au cerut bani furnizorilor doar pentru a le depozita produsele.
Consideră Consiliul că această situație merită o anchetă extinsă la nivelul întregii Uniuni, vizând principiile concurenței?
Admite Consiliul că există un raport inegal de forțe între comercianții cu amănuntul și furnizori/producători și că această situație e în pericol de a fi exploatată, dat fiind că numărul de producători/furnizori este cu mult mai mare decât numărul comercianților cu amănuntul?
Cum își propune Consiliul să abordeze această problemă?
Intenționează Consiliul să prezinte o comunicare pe această temă în viitorul apropiat?
