ÎNTREBARE ORALĂ H-0254/08
pentru timpul afectat întrebărilor din perioada de sesiune aprilie 2008
în conformitate cu articolul 109 din Regulamentul de procedură
de
Silvia-Adriana Ţicău
Comisiei
Subiect: Efectuarea de studii epidemiologice privind radiațiile produse de stațiile de telefonie mobilă
Dezvoltarea și utilizarea pe scară largă a telefoniei mobile a determinat creșterea numărului de stații de bază, unele fiind amplasate în vecinătatea locuințelor.
În multe dintre statele membre se manifestă o mare preocupare privind expunerea la radiațiile produse de stațiile de telefonie mobilă, care, conform unor studii, ar putea fi dăunătoare sănătății.
Studiile epidemiologice periodice ar contribui semnificativ la eliminarea temerilor unei părți a populației, legate de impactul antenelor GSM asupra stării de sănătate a oamenilor, și la adoptarea unor reglementări care să conducă la reducerea acestui impact.
Doresc să întreb Comisia dacă nu are în vedere realizarea unui astfel de studiu.
