Parlamentul sprijină adoptarea de către Cipru şi Malta a monedei unice
Euro
2007-06-20 - 14:42
Deputaţii europeni s-au declarat, miercuri, în favoarea adoptării de către Cipru şi Malta a monedei unice, începând cu 1 ianuarie 2008.
Ei au adoptat o rezoluţie în care caută un acord oficial cu Consiliul şi Comisia privind îmbunătăţirea modului în care este consultat Parlamentul referitor la viitoarele extinderi ale zonei Euro.
Consiliul ECOFIN urmează să adopte oficial noua legislaţie la 10 iulie.
Deşi Parlamentul are doar rol consultativ privind extinderea zonei euro, Consiliul nu poate lua o decizie oficială până când deputaţii europeni nu vor fi adoptat o rezoluţie în această privinţă.
Criterii de convergenţă pentru trecerea la moneda unică
Pentru a trece la moneda unică europeană, Statele Membre aplicante trebuie să îndeplinească criteriile de convergenţă stabilite de Tratatul de la Maastricht, vizând deficitul bugetar, rata inflaţiei, rata dobânzii, etc. Pentru a putea participa la zona Euro (şi a adopta moneda unică), moneda naţională a unui Stat trebuie să se încadreze cel puţin doi ani în Mecanismul Ratelor de Schimb 2.
Criteriile de convergenţă urmăresc asigurarea stabilităţii macro-economice a statului candidat, astfel încât zona Euro să nu destabilizeze.
20070615IPR07903
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
