Întrebarea pentru timpul afectat întrebărilor H-0437/2010
adresată Comisiei
Perioada de sesiune: septembrie II 2010
Articolul 116 din Regulamentul de procedură
Judith A. Merkies
(S&D) Subiect: Cercetarea și acțiunile inovatoare întreprinse în UE în viitor în privința îmbătrânirii sănătoase și a materiilor prime
UE recunoaște nevoia urgentă de a rezolva rapid problemele majore ale societății precum schimbările climatice, găsirea unor surse de energie sustenabile, schimbările demografice precum îmbătrânirea populației și cererea de resurse care se împuținează tot mai mult.
Pentru a garanta punerea în practică a declarațiilor de intenție este nevoie de politici care să beneficieze de un sprijin larg și de o finanțare corespunzătoare.
Cu toate că aceste chestiuni devin tot mai urgente și că bugetele alocate se reduc și în lumina strategiei Europa 2020, a pregătirilor pentru cel de-Al 8-lea program-cadru și a viitoarei Comunicări privind construirea unei Uniuni a inovării, doresc să adresez următoarele două întrebări comisarului Geoghegan-Quinn: Având în vedere că îmbătrânirea sănătoasă a fost definită de Comisie ca fiind o prioritate majoră, când ne putem aștepta la o propunere detaliată și specifică și cum va fi aceasta susținută prin măsuri și finanțare la nivel european, național sau executiv?
Trecând la un subiect total diferit, cum se va include eficiența resurselor și înlocuirea substanțelor rare folosite în produsele de înaltă tehnologie în domeniul cercetării și inovării?
