Preferatele editorilor: cele mai bune articole din 2007
Instituţii
2007-08-09 - 08:00
În ultimele şase luni, pe prima pagină a site-ului Parlamentului European au fost publicate peste 200 de articole: toate doresc să explice şi să ilustreze activitatea aleşilor dumneavoastră în modul cel mai interesant, accesibil şi deconectant cu putinţă!
Chiar dacă aceste articole sunt toate pregătite şi redactate (în 22 de limbi) cu aceeaşi grijă, avem şi noi preferatele noastre...Iată o selecţie din aceste articole, pentru a vă arăta ceea ce publicăm şi pentru a vă incita să ne citiţi zilnic.
Rubrica „Prima pagină” a site-ului Parlamentului European, şi anume aceasta unde vă găsiţi acum, are drept scop să-i apropie pe cetăţenii europeni de instituţia noastră, informându-i într-un mod uşor de înţeles asupra activităţii europene, în general, şi parlamentare, în special.
Publicarea articolelor şi a dosarelor se face zilnic, în 22 de limbi, într-un stil pe care noi îl dorim clar şi agreabil.
Mica selecţie de articole publicate din ianuarie 2007 şi pe care v-o supunem atenţiei în paginile ce urmează prezintă subiecte sau evenimente importante pentru fiecare cetăţean european.
Egalitatea între sexe, schimbările climatice, pacea, etc., tot atâtea elemente care au un impact nu numai asupra Europei, ci asupra lumii întregi, şi care nu interesează numai „Bruxelles-ul”, ci viaţa de zi cu zi a fiecăruia dintre noi.
Echipa de redactori a „ Primei pagini ” elaborează cu o plăcere deosebită aceste articole pe care le supune atenţiei dumneavoastră şi îşi exprimă dorinţa ca această plăcere să fie împărtăşită şi de dumneavoastră, atunci când veţi citi aceste pagini.
20070706FCS08910
Schimbarea climatică: „Dacă vom continua... în 50 de ani vom avea nevoie de a doua planetă“
Schimbarea climatului ne afectează pe toţi Ultimele săptămâni au fost cruciale în dezbaterea asupra schimbării climei.
Pe 10 ianuarie Comisia Europeană a propus un plan de reducere a emisiilor gazelor cu efect de seră cu 20% până în 2020 - comparativ cu nivelul din 1990.
Deputaţii europeni au cerut reducerea acestor emisii cu 30%.
Miercurea trecută deputaţii au dezbătut această problemă la Bruxelles - vă oferim un scurt rezumat; în plus puteţi urmări înregistrarea video a dezbaterii pe EP live.
Este clar că economiile lumii industrializate trebuie să găsească forme alternative de energie dacă vor să reducă emisiile de bioxid de carbon.
Deputaţii europeni au păreri diferite despre formele de energie:
Herbert Reul (PPE-DE Germania) a întrebat: „de ce nu ne gândim serios la altă alternativă, care ar putea să ne furnizeze 70% din producţia de energie fără emisii de bioxid de carbon - energia nucleară?“, pe când Matthias Groote (PSE, Germania) a spus că „în politica schimbării climei, expresia <<timpul înseamnă bani>> are alt sens“.
Anne Laperrouze (ALDE, Franţa) a cerut în timpul dezbaterii ca eficienţa energetică şi folosirea bio-carburanţilor şi a energiei refolosibile să fie promovate prin măsuri fiscale.
Ministrul german al mediului, Sigmar Gabriel, vorbind în numele Preşedinţiei actuale a UE, a spus că, „dacă vom continua să consumăm la fel de multă energie, în 50 de ani vom avea nevoie de a doua planetă“.
Mijloacele de transport
Un aspect cheie al dezbaterii au fost mijloacele de transport şi rolul pe care acestea - în special maşinile - îl au în schimbarea climei.
Rebecca Harms (Verzi, Germania) a spus că „Germania a paralizat obiectivul reducerii de bioxid de carbon în industria automobilelor, pentru că protejează segmentul redus al limuzinelor mari de lux, produse în Germania.
Dintr-o dată, nu mai vorbim despre protecţia mediului înconjurător, ci despre Porsche“.
Domnul Gabriel a spus că lucrurile nu stau aşa, şi că „obiectivul de 120g de bioxid de carbon pe kilometru poate fi atins prin combinarea unei tehnologii mai bune cu folosirea bio-carburanţilor“.
„Transportul este una din principalele surse de poluare“ a spus deputatul Gyula Hegyi (PSE, Ungaria). „Transportul rutier foloseşte de cinci ori mai multă energie decât transportul feroviar, pentru acelaşi număr de călători“ a continuat dumnealui, „de aceea transportul public ar trebui să fie o prioritate pentru noi“.
Cooperarea internaţională
O altă parte importantă în discuţie a avut-o întrebarea: în ce măsură ar trebui UE să se implice în această problemă pe plan internaţional.
Deputatul francez Francis Wurtz (GUE-NGL) a remarcat faptul că UE a păşit cu stângul în îndeplinirea angajamentelor de la Kyoto, iar Anders Wijkman (PPE-DE, Suedia) a propus un parteneriat cu China şi India „altfel, ce facem noi este marginal“.
La sfârşitul săptămânii trecute, Grupul de experţi interguvernamental asupra evoluţiei climatului au anunţat creşteri de temperatură probabile de 1,8 până la 4 grade Celsius şi ridicarea nivelului mării cu aproximativ 28-43 cm până la sfârşitul secolului.
În aprilie anul trecut Parlamentul European a adoptat un regulament pentru reducerea folosirii de gaze fluorinate în producţia de aparate de aer condiţionat, frigidere şi spumă izolatoare.
În ianuarie 2006, deputaţii europeni au adoptat o rezoluţie asupra schimbării climatice, repetând „angajamentul de a reduce emisiile în ţările dezvoltate cu 30% până în 2020“.
Rezoluţia cere în acelaşi timp o colaborare tehnologică mai bună pentru combaterea schimbării climei.
O altă rezoluţie asupra schimbării climatice (rezoluţie ce va fi adoptată săptămâna viitoare) cere ca energia refolosibilă să reprezinte 25% din energia totală până în 2020.
Pentru a urmări înregistrarea video a dezbaterii de săptămâna trecută, faceţi click pe primul link de mai jos.
Înregistrarea video a dezbaterii (în engleză) Acordul asupra gazelor fluorinate (în engleză) Rezoluţia Parlamentului European asupra schimbării climatului (în engleză)
Un alt fel de război: Michael Chertoff vorbeşte la PE
Michael Chertoff a discutat cu deputaţii europeni despre protecţia datelor În urma vizitei recente a delegaţiei deputaţilor europeni la Congresul american, Parlamentul european l-a invitat pe Michael Chertoff, secretarul american pentru securitate internă, la Bruxelles.
Este posibil un echilibru între securitate şi protejarea drepturilor fundamentale?
Domnul Chertoff a apărat tactica guvernului american în „războiul împotriva terorismului“: „Am identificat 11 din cei 19 terorişti din 11 septembrie“ a spus dumnealui.
De la atacurile teroriste din New York, Londra şi Madrid, ameninţarea terorismului în lume nu trebuie subestimată.
Europa şi SUA trebuie să lupte împreună împotriva acestei ameninţări, dar perspectivele şi abordările nu sunt întotdeauna comune.
Este acceptabil ca drepturile fundamentale ale cetăţenilor - ca protecţia datelor - să treacă pe locul doi în numele luptei împotriva terorismului sau de dragul securităţii?
Deputaţii europeni au discutat despre acest lucru cu secretarul american pentru securitate internă, Michael Chertoff, într-o dezbatere organizată de Comisia pentru libertăţi civile, justiţie şi afaceri interne.
Discuţia s-a concentrat asupra protecţiei datelor şi a acordului privind transferul de date între UE şi SUA (Passenger Name Records - PNR).
Ce este PNR?
În industria călătoriilor, datelor personale ale pasagerilor sunt înregistrate într-un sistem de rezervare pe calculator.
Conceptul PNR - Passenger Name Records - a fost introdus de companii aeriene care aveau nevoie de un schimb de informaţii în ceea ce priveşte rezervările multiple ale pasagerilor pentru aceleaşi destinaţii.
După atacurile teroriste din septembrie 2001, guvernul SUA a hotărât că aceste date sunt importante pentru investigarea şi contracararea posibilelor atacuri teroriste.
În 2004, SUA a semnat un acord cu UE asupra transferului acestor date.
În 2006, Curtea de Justiţie a decis că acest acord este ilegal.
Din septembrie 2006 a intrat în vigoare un acord interimar, care expiră pe 31 iulie 2007.
Informaţiile stocate în sistem includ numele, numărul de paşaport, numărul de telefon, adresa de email, numărul cardului de credit.
La ce folosesc datele?
„Este un alt fel de război“ a spus domnul Chertoff, teroriştii lucrează la nivel global şi „se deghizează în oameni inocenţi“.
În 2003 şi 2006 registrul pasagerilor a ajutat la identificarea unor terorişti.
Dintre cei 19 terorişti care au deturnat avioanele în septembrie 2001 au fost descoperiţi 11, şi multe vieţi au fost salvate „cu un cost minim pentru libertăţile civile“, a mai spus domnul Chertoff.
Deputatul european german Herbert Reul (PPE-DE) a lăudat acest proiect ca fiind unul foarte precis, dar că nu mai este mult timp până la expirarea acordului şi acest timp trebuie folosit.
Deputatul european grec Stavros Lambrinidis (PSE) a spus că în SUA se crede că Europa nu se preocupă prea mult de securitate, iar în Europa se crede că Statelor Unite nu prea le pasă de drepturile fundamentale, dar că aceste percepţii sunt greşite.
Deputata europeană Sophia in ´t Veld (ALDE, Olanda) a obiectat spunând că protejarea datelor cetăţenilor europeni nu este asigurată de o lege în Statele Unite ci doar de un regulament administrativ.
Domnul Chertoff a răspuns că „fiecare ţară civilizată trebuie să respecte legile altora“ şi a sugerat Europei să folosească sistemul ca instrument potenţial în eventualitatea unei pandemii.
Un nou acord trebuie negociat înainte ca cel interimar să expire.
Deputata europeană britanică Sarah Ludford (ALDE), care a condus recenta delegaţie parlamentară la Washington, a cerut executivelor să acorde mai multă atenţie vocilor Parlamentul european şi Congresului american.
Michael Chertoff, secretarul american pentru securitate internă, discută cu deputaţii europeni despre protecţia datelor (în engleză) Curtea de justiţie spune că transferul de date este ilegal (în engleză) Securitatea şi protecţia datelor - cazul SWIFT (în engleză) Raportul final asupra activităţilor CIA: reacţiile deputaţilor europeni Conferinţă de presă cu Michael Chertoff (în engleză)
Intergrupurile: reuniuni „alternative“ la Parlamentul European
Protecţia animalelor, strugurii şi rasismul - subiecte abordate de intergrupuri Pe lângă lucrările din cadrul grupurilor politice, comisiilor şi delegaţiilor, la Parlamentul european există şi modalităţi „informale“ de lucru.
Intergrupurile sunt grupuri de lucru ce includ membri din diferite partide politice şi care se concentrează asupra unor subiecte specifice şi de interes comun, ca protecţia animalelor, lupta împotriva rasismului şi sănătatea.
În momentul de faţă există 23 de intergrupuri înregistrate, dar neoficial numărul ajunge până la 40.
Este poate inevitabil ca aceste grupuri semi-formale să apară în cadrul celor 8 grupuri politice de la Parlamentul european - grupuri ce includ 177 de partide politice din cele 27 de state membre.
Bioetica, drepturile homosexualilor şi lesbienelor şi protecţia consumatorului sunt domenii de lucru pentru alte intergrupuri.
De la protecţia animalelor la bio-etică
Unul din cele mai mari intergrupuri la Parlamentul european este cel asupra protecţiei animalelor, care include aproximativ 70 de deputaţi europeni din tot spectrul politic.
În trecut, grupul a pledat cu succes pentru protecţia puilor de focă şi directiva UE asupra grădinilor zoologice.
Neil Parish, conservatorul britanic care prezidează grupul, spune că „protecţia animalelor este problema pe care o întâlnesc cel mai des […] intergrupul este un instrument puternic de luptă pentru protecţia animalelor“.
Majoritatea reuniunilor acestor grupuri au loc în timpul săptămânii de sesiune la Strasbourg şi sunt deschise publicului.
De obicei, la reuniuni sunt invitaţi vorbitori experţi în domeniul de lucru al grupului.
În cadrul acestor reuniuni, deputaţii europeni pregătesc rapoarte şi rezoluţii şi organizează evenimente.
Datorită numărului mare de membri care le formează, intergrupurile sunt ajutate în munca lor de către secretariatul unui grup politic sau au chiar propria lor administraţie.
Statutul intergrupurilor a fost clarificat în 1999
Datorită faptului că numărul intergrupurilor creştea (în 1980 exista unul singur) şi îngrijorării referitoare la relaţiile acestora cu grupurile de interese, Parlamentul european a introdus reguli noi asupra statutului intergrupurilor în 1999.
Este nevoie de sprijinul a cel puţin trei grupuri politice pentru crearea unui intergrup.
În plus, intergrupurile trebuie să declare orice sprijin financiar.
Intergrupurile nu sunt organe parlamentare - ca delegaţiile şi comisiile - şi nu le este permis să exprime oficial un punct de vedere al Parlamentului european.
Nu au voie să folosească logo-ul Parlamentului şi nici „să organizeze activităţi care ar putea crea confuzie cu activităţile oficiale ale Parlamentului european“.
Cu toate acestea, este clar că rolul şi numărul intergrupurilor vor creşte la Parlamentul european dacă interesele deputaţilor europeni se vor extinde la noi domenii.
„Noi, cetăţenii Uniunii Europene…“
La Berlin s-au celebrat 50 de ani de la Tratatul de la Roma Reunindu-se la Berlin la sfârşitul săptămânii trecute, liderii UE au adoptat o Declaraţie ce marchează 50 de ani de la Tratatul de la Roma.
Declaraţia trece în revistă realizările Uniunii şi menţionează provocările viitoare.
Ea reafirmă că „la baza Uniunii Europene stau drepturile egale şi cooperarea solidară“ şi că „divizarea nefirească a Europei aparţine acum trecutului“.
Liderii UE mai susţin aşezarea Uniunii Europene „pe noi baze comune înainte de alegerile parlamentare europene din 2009“.
Berlinul este capitala Germaniei - ţara care deţine în momentul de faţă preşedinţia UE - iar zidul Berlinului simbolizează diviziunea din războiul rece, pe care UE a reuşit să o depăşească; de aceea Berlin este locul ideal pentru semnarea Declaraţiei.
Aceasta a fost semnată de „cei trei preşedinţi“ ai Uniunii: din partea Parlamentului european, Hans-Gert Pöttering, din partea Comisiei, José Manuel Barroso, iar din partea Consiliului, cancelarul german Angela Merkel.
„Provocări majore, care depăşesc graniţele naţionale“
Declaraţia de la Berlin spune că UE „se confruntă cu provocări majore, care depăşesc graniţele naţionale“.
Terorismul, crima organizată, imigrarea ilegală, schimbarea climatică, politica energetică şi lupta împotriva sărăciei sunt doar câteva din provocările menţionate.
În relaţiile internaţionale, „Uniunea Europeană va continua să promoveze democraţia, stabilitatea şi prosperitatea dincolo de graniţele sale“.
Pöttering: „suntem legaţi prin valorile comune“
Într-un discurs ţinut cu ocazia semnării Declaraţiei, preşedintele Parlamentului european, Hans-Gert Pöttering, a vorbit despre „familia europeană“: „suntem europeni, europeni de valoare egală, oriunde am trăi în Uniunea Europeană“. „Suntem legaţi prin valorile comune“, a continuat dumnealui, „demnitatea umană, drepturile omului, democraţia, statul de drept şi economia socială de piaţă“.
Preşedintele Pöttering a spus că este nevoie de Constituţia Europeană „pentru a face Uniunea mai democratică, mai deschisă şi mai apropiată de cetăţeni“. „Dorim ca substanţa Tratatului Constituţional, ce include expresia valorilor noastre comune, să devină obligatorie din punct de vedere juridic înainte de alegerile europene din 2009“, a mai spus dumnealui.
Parafrazându-l pe fostul cancelar al Germaniei, Konrad Adenauer, domnul Pöttering a spus că „a fost o vreme când puţini oameni visau la unitatea europeană; de atunci aceasta a devenit speranţa multora, iar acum este o necesitate pentru toţi“.
Pe 28 martie, cancelarul german Angela Merkel se va adresa Parlamentului european, făcând un bilanţ al summitului şi al Declaraţiei.
Acesta va fi urmat de o dezbatere cu deputaţii europeni.
Textul Declaraţiei în 23 de limbi
50 de ani în care PE a sprijinit femeile
Ziua Internaţională a femeii este celebrată la PE În cei 50 de ani de la instituirea Comunităţii Economice Europene, situaţia femeilor s-a îmbunătăţit considerabil în Europa.
Egalitatea a fost mereu o valoare europeană, pe care societăţile şi instituţiile europene au incorporat-o treptat în viaţa de zi cu zi.
Parlamentul European oferă drepturilor femeii un sprijin solid, chiar mai solid din 1984 când a fost creată Comisia pentru drepturile femeii şi egalitatea între sexe - şi eforturile vor continua.
În ultimii 50 de ani, Parlamentul European a cunoscut multe realizări în domeniul drepturilor femeii şi al egalităţii între sexe:
în iulie 1984 a fost creată Comisia pentru drepturile femeii
PE contribuie nu numai la dezvoltarea politicii de egalitate între femei şi bărbaţi, ci şi la dezvoltarea politicii Comunităţii în domenii specifice (lupta împotriva traficului de femei, participarea femeilor la procesul de luare de decizii etc.)
PE participă la Reţeaua de Comisii parlamentare pentru egalitatea de şanse pentru femei şi bărbaţi în UE de la crearea acesteia în 1997
mai multe rapoarte din proprie iniţiativă şi rezoluţii adoptate de Parlament au contribuit la: includerea principiilor de tratament egal şi şanse egale în Carta Drepturilor Fundamentale a UE; declararea anului 1999 drept „Anul european pentru combaterea violenţei împotriva femeilor“; creşterea bugetului programului Daphne (pentru combaterea violenţei împotriva femeilor şi copiilor)
redactarea unui raport despre Directiva timpului de lucru.
Anul 2007 este „Anul european al egalităţii de şanse pentru toţi“, iar în 2008 Institutul European pentru egalitate între sexe va fi operaţional.
Parlamentul European promovează valorile europene în întreaga lume
Deşi în UE situaţia femeilor s-a îmbunătăţit radical în ultimii 50 de ani, există regiuni în lume unde femeile suferă din cauza discriminării.
În acordarea cunoscutului premiu Saharov pentru libertate de gândire, Parlamentul European îşi aminteşte des de cei care luptă pentru drepturile femeii în ţările în care acestea sunt oprimate.
În 2005, avocata nigeriană Hauwa Ibrahim a primit acest premiu pentru sprijinul acordat femeilor ce sunt condamnate la moarte prin lapidare pentru adulter.
Taslima Nasreen, doctoriţă feministă din Bangladeş, a primit premiul Saharov pentru lupta pe care o duce pentru egalitatea femeilor cu bărbaţii în ţările islamice.
Studentă cu familie?
Ultimul eveniment organizat la Parlamentul European în domeniul drepturilor femeii a fost o audiere publică despre măsurile de reconciliere a vieţii de familie cu perioada de studii.
Femeile cu studii superioare au mai puţini copii - şi mai târziu în viaţă - din cauza problemelor economice pe perioada studiilor şi a dificultăţii de a fi prezent la cursuri şi a avea grijă de un copil în acelaşi timp.
În acelaşi timp, fertilitatea este redusă după 30 de ani, iar riscurile de sănătate sunt mai mari.
Soluţiile posibile propuse în cadrul audierii au fost:
sprijin financiar public pe perioada studiilor
orare flexibile şi învăţământ la distanţă
o mai mare responsabilizare a taţilor
comprimarea educaţiei (terminarea studiilor mai repede)
creşe accesibile.
Audierea a fost organizată săptămâna trecută de Comisia pentru drepturile femeii şi egalitatea între sexe.
Deputata greacă Marie Panayotopoulos-Cassiotou (PPE-DE) pregăteşte un raport pe acest subiect, raport ce va fi dezbătut în plen în iunie.
Apelul deputaţilor la acţiune împotriva discriminărilor privind femeile imigrante (în engleză) Imigrarea femeilor (în engleză) Timpul de lucru şi echilibrul activitate profesională - viaţă personală (în engleză) Premiul Saharov 2006 - în sprijinul drepturilor omului în întreaga lume Comisia pentru drepturile femeii şi egalitatea între sexe
„Dezvăţarea de intoleranţă“ prin desene
Plantu: suntem desenatori pentru pace, împotriva intoleranţei Desenatorul francez Plantu, de la Le Monde, este autorul unei iniţiative pentru „dezvăţarea de intoleranţă“: desenatori celebri s-au reunit în 2006, la sediul ONU din New York în cadrul unei conferinţe şi au organizat expoziţii.
În 2007, de Ziua Internaţională a Libertăţi Presei, la Bruxelles, Subcomisia Parlamentului european pentru drepturile omului şi ONU au organizat o audiere publică pe această temă.
Printre participanţi se numără Plantu şi alţi opt desenatori din lume.
Furia stârnită de publicarea desenelor Profetului Mahomed şi expoziţia controversată din 2006 a Holocaustului din Iran sugerează în acelaşi timp puterea şi necesitatea responsabilităţii în arta desenului.
Puterea libertăţii de exprimare
„Fără libertatea de exprimare nu sunt posibile nici democraţia, nici exercitarea drepturilor omului“, a spus preşedinta Subcomisiei pentru drepturile omului, Hélène Flautre (Verzi, Franţa).
În acelaşi timp, preşedintele secţiei belgiene a organizaţiei Reporteri fără frontiere , Olivier Basille, a observat că situaţia este departe de ideal chiar şi în UE.
„Desenatorii care lucrează în ţări ca Algeria şi Egipt, unde libertatea de exprimare nu este garantată, sunt foarte curajoşi“, a spus Plantu în timpul audierii de la Parlamentul european. „Noi, desenatorii, suntem foarte diferiţi“, a adăugat dumnealui, „dar toţi suntem de acord că suntem desenatori pentru pace, împotriva intoleranţei“.
Plantu a desenat în timpul audierii, folosind un proiector pentru ca audienţa să vadă desenul, demonstrând cum detaliile cele mai mici dintr-un desen pot transmite mesaje puternice.
Desenatorul algerian Dilem, care a fost arestat de cinci ori, a spus: „vrem să spunem lucruri pe care le considerăm inacceptabile sau neadevărate […] nu avem alte arme decât creionul şi hârtia, pe când alţii omoară mii de tineri“.
Referindu-se la experienţa sa în Polonia comunistă, deputatul european polonez Bronislaw Geremek (Qlde) a spus că „în timpul regimurilor autoritare, este nevoie să râdem uneori […] râsul are puterea de a învinge totalitarismul“.
Deputatul sloven Alojz Peterle (PPE-DE) a mulţumit desenatorilor, spunând: „desenele dumneavoastră au putere mai mare decât cuvintele politicienilor“.
Libertatea responsabilă
La întrebarea deputatului spaniol Raül Romeva i Rueda (Verzi) dacă există limite în ceea ce priveşte libertatea de exprimare şi dacă desenatorii au tabuuri, Plantu a răspuns: „sperăm că desenarea incorectă din punct de vedere politic va continua, dar fără să transmită ură“.
Plantu a subliniat faptul că există o lipsă de înţelegere reciprocă între culturile din Est şi Vest.
După audiere, Plantu ne-a spus: „Este inutil să torni gaz peste foc.
De aceea Jyllands Posten [ziar din Danemarca] a hotărât să nu mai publice desene despre Mahomed, pentru a evita uciderile din Pakistan şi din alte părţi.
Dar bineînţeles că trebuie să continuăm să publicăm desene despre Hamas şi Al Qaida“.
Domnul Basille a vorbit de asemenea despre responsabilitate - o altfel de responsabilitate.
Dumnealui a criticat uriaşii internatului ca Google şi Yahoo pentru ajutorul dat regimului totalitar din China prin acordul asupra cenzurii pe site-urile lor în această ţară.
În acest fel „avem un intranet, nu un internet“, a spun dumnealui.
La audierea de la Bruxelles au participat desenatorii: Plantu (Franţa), Pierre Kroll (Belgia), Kichka (Israel), Georges Bahgory (Egipt), Jeff Danziger (SUA), Dilem (Algeria) şi Tembo Kash (Congo).
Expoziţia poate fi văzută la Centrul Belgian al Benzii Desenate până pe 2 iulie 2007.
Desene cu o mie de cuvinte: desenatori politici dezbat libertatea de exprimare cu deputaţii europeni (în engleză) Desene pentru pace (în engleză) Documentele audierii
RO
1
PHOTO
20070716PHT09231.jpg
RO
2
PHOTO
20070206PHT02785.jpg
RO
3
LINK
/eplive/vod/seance_en.htm?Date=20070131&statut=min
RO
6
PHOTO
20070515PHT06675.jpg
RO
11
LINK
mms://wm.streampower.be/ep/ondemand/PressConferences/pressconf20070514dataprotctionEN.wmv
RO
12
PHOTO
20070319PHT04348.jpg
RO
13
PHOTO
20070326PHT04631.jpg
RO
14
LINK
http://www.eu2007.de/en/About_the_EU/Constitutional_Treaty/BerlinerErklaerung.html
RO
15
PHOTO
20070308PHT03900.jpg
RO
20
LINK
/activities/expert/committees/presentation.do;jsessionid=5DA5D36D9C68BC48968A89FBB5B2CA85.node2?committee=2365&rewritten&language=RO
RO
21
PHOTO
20070508PHT06431.jpg
RO
23
LINK
http://www.cartooningforpeace.org/
RO
24
LINK
/meetdocs/2004_2009/documents/fd/droi20070502_cartoo/droi20070502_cartoons.pdf
-//EP//TEXT IM-PRESS 20060130IPR04830 0 NOT XML V0//RO
-//EP//TEXT TA P6-TA-2006-0019 0 NOT XML V0//RO
-//EP//TEXT IM-PRESS 20070514IPR06625 0 NOT XML V0//RO
-//EP//TEXT IM-PRESS 20060606STO08687 0 NOT XML V0//RO
-//EP//TEXT IM-PRESS 20061005STO11399 0 NOT XML V0//RO
-//EP//TEXT IM-PRESS 20070216STO03274 0 NOT XML V0//RO
-//EP//TEXT IM-PRESS 20060908IPR10496 0 NOT XML V0//RO
-//EP//TEXT IM-PRESS 20061025STO12148 0 NOT XML V0//RO
-//EP//TEXT IM-PRESS 20061020STO11817 0 NOT XML V0//RO
-//EP//TEXT IM-PRESS 20060911FCS10501 0 NOT XML V0//RO
-//EP//TEXT IM-PRESS 20070430IPR06172 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
