Întrebarea pentru timpul afectat întrebărilor H-000164/2011
adresată Comisiei
Perioada de sesiune: mai 2011
Articolul 116 din Regulamentul de procedură
Zbigniew Ziobro
(ECR) Subiect: Costurile reducerii emisiilor de CO2 în Uniunea Europeană
Uniunea Europeană preconizează reducerea emisiilor de CO2 cu 20% până în 2020.
Un astfel de obiectiv nu va fi lipsit de consecinţe pentru economia statelor membre.
În prezent, numeroase întreprinderi îşi delocalizează deja activităţile de producţie dincolo de frontierele Uniunii, deoarece nu mai sunt în măsură să suporte costurile legate de politica europeană în materie de schimbări climatice.
A realizat Comisia simulări care să permită evaluarea repercusiunilor unei astfel de reduceri a emisiilor de CO2 asupra situaţiei economice a statelor membre ale Uniunii?
Care sunt statele membre cele mai afectate de această operaţiune şi ce consecinţe va avea aceasta asupra PIB-ului lor?
La ce nivel ar putea fi cifrate costurile suportate de economia statelor membre în condiţiile asumării unui obiectiv de reducere a emisiilor de 10% până la 15% până în 2020?
