3.10.2007
PROPUNERE DE REZOLUŢIE
depusă în conformitate cu articolul 113 din Regulamentul de procedură
de Frank Vanhecke, Philip Claeys şi Koenraad Dillen
privind portul vălului în Turcia
Propunere de rezoluţie a Parlamentului European privind portul vălului în Turcia
Parlamentul European ,
–
având în vedere articolul 113 din Regulamentul său de procedură,
A.
întrucât guvernul AKP din Turcia a hotărât ca, în noua constituţie, să anuleze interdicţia tradiţională de a purta vălul în liceele şi universităţile turceşti şi întrucât acest lucru va duce în mod sigur la o islamizare a sistemului de învăţământ;
B.
întrucât, ca urmare a acestei hotărâri, este foarte probabil ca şi interdicţia de a purta vălul în administraţia turcă să fie anulată şi că, în general, va creşte şi presiunea socială asupra femeilor pentru a purta vălul,
1.
subliniază faptul că, în ţările Uniunii Europene, libertatea religioasă este necondiţionată, dar că practica religioasă este o chestiune privată, care ar trebui să aibă loc în sfera privată;
2.
subliniază faptul că vălul reprezintă nu doar un simbol religios, ci şi unul politic;
3.
consideră, prin urmare, că anularea interdicţiei privind portul vălului în liceele şi universităţile turceşti reprezintă un pas semnificativ în direcţia intensificării islamizării Turciei şi că o astfel de hotărâre este în contradicţie cu parteneriatul UE-Turcia, în cadrul căruia respectarea drepturilor şi libertăţilor fundamentale ocupă un loc central.
