Răspuns dat de dl Dalli în numele Comisiei
(23 iulie 2010)
Comisia recomandă distinsului membru să consulte răspunsurile sale la întrebările scrise E-3328/10 și E-3720/10 http://www.europarl.europa.eu/QP-WEB .
În ceea ce privește cea de-a treia întrebare a distinsului membru, Comisia ar dori să sublinieze că opinia sa este că restricțiile privind publicitatea nu sunt necesare atâta timp cât industria se angajează la o publicitate responsabilă.
Industria ar trebui să elaboreze codurile de conduită relevante, iar autoritățile publice ar trebui să susțină aceste inițiative și să intervină numai în cazul în care autoreglementarea nu este eficientă.
În ceea ce privește domeniul publicității la alimente pentru copii, Directiva privind serviciile media audiovizuale Directiva 2007/65/CE a Parlamentului European și a Consiliului din 11 decembrie 2007 de modificare a Directivei 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune JO L 332, 18.12.2007 . susține autoreglementarea de către industrie.
În acest context, statele membre sunt obligate să încurajeze furnizorii de servicii media audiovizuale să elaboreze coduri de conduită în comunicările comerciale audiovizuale adresate copiilor în ceea ce privește alimentele cu conținut ridicat de grăsime, sare și zahăr.
Pentru promovarea acestei idei printre furnizorii de servicii media audiovizuale și statele membre, Comisia a organizat, în decembrie 2009, un atelier pe această temă Detalii privind acest atelier se pot găsi la următorul link:http://ec.europa.eu/avpolicy/reg/tvwf/advertising/codes/workshop/index_en.htm , iar continuarea acestuia va avea loc la 25 octombrie 2010.
Comisia are cunoștință, de asemenea, de faptul că unele posturi de radio și televiziune au elaborat strategii de promovare a unui regim și a unui stil de viață sănătos pentru copii Pentru exemple, puteți consulta: http://www.acte.be/EPUB/easnet.dll/GetDoc?APPL=1&DAT_IM=026E1E .
