În plen la Bruxelles: 6-7 iunie 2007
Instituţii
2007-06-07 - 17:00
Parlamentul european este în sesiune la Bruxelles
Săptămâna aceasta, deputaţii europeni s-au reunit în plen pe 6 şi 7 iunie la Bruxelles.
Sesiunea s-a deschis miercuri la ora 15.00, când preşedintele Parlamentului european, Hans-Gert Pöttering, i-a primit pe cei 18 noi deputaţi europeni bulgari, al căror mandat a început în aceeaşi zi.
Primul subiect de pe ordinea de zi a fost parcursul procesului constituţional al Uniunii Europene - un raport al deputaţilor Enrique Barón Crespo şi Elmar Brok.
După vizita domnului Pöttering în Orientul Mijlociu, deputaţii europeni au discutat despre situaţia din această regiune; dezbaterea a fost urmată de o declaraţie a Înaltului Reprezentant pentru Politica Externă şi de Securitate Comună, Javier Solana.
Alte subiecte dezbătute în plen miercuri au fost statutul social al artiştilor şi cooperarea trans-frontalieră, cu accentul pe Sistemul de Informaţii privind Vizele (VIS).
Pe 7 iunie 2007, deputaţii europeni au discutat în plen despre pregătirile pentru reuniunea la nivel înalt care va avea loc pe 21-22 iunie la Bruxelles.
La discuţie au participat Ministrul de Externe al Germaniei, Frank-Walter Steinmeier şi Margot Wallström, vicepreşedintă a Comisiei europene.
20070601FCS07345
Miercuri în plen: Constituţia, Orientul Mijlociu, Sistemul de Informaţii privind Vizele
Noii deputaţi europeni bulgari şi-au început mandatul ieri În deschiderea sesiunii, preşedintele Parlamentului european, Hans-Gert Pöttering, i-a primit pe cei 18 deputaţi bulgari care şi-au început mandatul miercuri, după alegerile europene din Bulgaria de luna trecută.
Subiectele cheie discutate ieri au fost statutul Constituţiei europene înainte de reuniunea la nivel înalt din iunie a liderilor UE şi situaţia din Orientul Mijlociu.
Pe ordinea de zi au mai fost Sistemul de Informaţii privind Vizele (VIS) şi statutul social al artiştilor.
Hans-Gert Pöttering i-a primit călduros pe deputaţii europeni bulgari aleşi pe 20 mai 2007.
Din cei 18 deputaţi, şase reprezentau deja Bulgaria la Parlament încă din ianuarie 2007, când ţara lor a aderat la UE.
Domnul Pöttering a cerut celor 18 „să participe la construirea Europei împreună“ cu membrii mai vechi.
Preşedintele Parlamentului european a amintit şi anunţul ETA privind abandonarea încetării focului: „Condamnăm folosirea violenţei ca mijloc de realizare a scopurilor politice.
Statul de drept trebuie să aibă întotdeauna prioritate“.
De asemenea, înaintea dezbaterilor, deputata olandeză Sophie In 't Veld (ALDE) a luat cuvântul pentru a aminti de cazul celor doi deputaţi europeni care, printre alţii, au fost atacaţi violent în timpul unei manifestări a homosexualilor în Moscova pe 27 mai.
Dumneaei a criticat dur atitudinea poliţiei în abordarea incidentelor, în timpul cărora cei doi deputaţi au fost reţinuţi.
Un parcurs pentru procesul constituţional UE
Primul subiect de pe ordinea de zi a fost parcursul procesului constituţional al Uniunii Europene - un raport al deputaţilor Enrique Barón Crespo şi Elmar Brok.
Raportul - „Parcursul procesului constituţional al Uniunii Europene“ - cere Consiliului European din iunie să definească un parcurs pentru realizarea unui nou acord asupra reformelor instituţionale.
Intenţia este de a realiza un progres faţă de tratatele existente.
Domnul Brok a cerut transparenţă, consolidarea drepturilor cetăţenilor şi noi relaţii cu parlamentele naţionale.
Dumnealui doreşte să asigure oamenii că „UE nu este un stat şi nu va deveni un stat.
Trebuie să spunem că identităţile popoarelor UE vor fi păstrate şi că UE nu le va înlocui, ci le va consolida prin acţiunea comună“ (citiţi mai multe în comunicatul de presă prin link-ul de mai jos n. a.).
Orientul Mijlociu: deputaţii europeni cer o soluţie rapidă
Înaltul Reprezentant pentru Politica Externă şi de Securitate Comună, Javier Solana, şi-a început discursul exprimându-şi solidaritatea cu deputaţii europeni reţinuţi, continuând cu importanţa celei de-a 40-a aniversări a ocupaţiei israeliene: „Am asistat la 40 de ani de suferinţă de ambele părţi.
Acum există două abordări posibile ale acestei situaţii: putem să ne uităm la trecut şi să vedem ce greşeli s-au făcut, sau putem privi spre viitor.
Ultima alternativă este singura soluţie pentru un proces rapid de pace.
Încetarea focului trebuie pusă în practică rapid“.
Domnul Solana a accentuat faptul că o soluţie ar putea lua mult timp, dar „a venit timpul să facem schimbări.
De la reuniunea la nivel înalt de la Camp David nu a existat un moment mai bun pentru începutul unei schimbări ca astăzi“.
Optimismul domnului Solana vine din faptul că la Camp David lipsea o iniţiativă de pace arabă, din 1967 Uniunea au trecut 40 de ani, lucru important din punct de vedere psihologic, şi pentru prima dată UE este prezentă activ la masa negocierilor.
Comisarul european Benita Ferrero-Waldner a menţionat „cercul vicios al violenţei din Orientul Mijlociu, atât în Israel cât şi în teritoriile palestiniene şi Liban.
Este nevoie deci de o puternică voinţă politică“.
Dumneaei a cerut eliberarea prizonierilor politici palestinieni şi israelieni şi a ziaristului BBC Alan Johnston, cerând în acelaşi timp ca Israel să elibereze fondurile pentru Autoritatea Palestiniană.
Doamna Ferrero-Waldner a cerut Parlamentului european să susţină continuarea sprijinului financiar către palestinieni în cadrul „mecanismului internaţional temporar“.
Mai mulţi deputaţi europeni au menţionat violenţa recentă din partea palestinienilor; printre aceştia, deputata cehă Jana Hybášková (PPE-DE), preşedinta Delegaţiei pentru relaţiile cu Israel, a spus: „avem de a face nu numai cu 'irakizarea', ci şi cu 'iranizarea' Orientului Mijlociu.
Grupuri extremiste pun în pericol viaţa cetăţenilor şi procesul de pace.
Europa trebuie neapărat să fie unită în condamnarea acestui curent şi în acţiunea către o soluţie rapidă“.
„Guvernul de Unitate Naţională palestinian trebuie să se angajeze în democraţie şi renunţarea la violenţă.
Parlamentul european trebuie să răspundă la criza din Palestina cu un front unit, care să sprijine Cvartetul.
Trebuie să facem totul pentru o regiune care a suferit prea mult“, a spus deputatul european spaniol José Salafranca (PPE-DE).
Doamna Pasqualina Napoletano (PSE, Italia) a adăugat: „situaţia din regiune este un coşmar.
40 de ani de ocupaţie nu au dus la consolidarea securităţii.
De mult timp am susţinut că singura posibilitate de a introduce elemente constructive este de a sprijini deschis Guvernul de Unitate Naţională palestinian“.
Conform deputatului irlandez Brian Crowley (UEN), „UE a dat semnalul greşit după alegerile din Palestina, când s-a oprit finanţarea către Autoritatea Palestiniană“. „Trebuie să împiedicăm căderea Autorităţii Palestiniene şi să reluăm ajutorul financiar către palestinieni“, a spus şi deputatul spaniol David Hammerstein (Verzi/ALE).
Din partea GUE, deputatul cipriot Kyriacos Triantaphyllides, preşedinte al delegaţiei pentru relaţii cu Consiliul Legislativ Palestinian, şi-a exprimat solidaritatea cu „colegii noştri palestinieni închişi de Israel“, făcând referire la faptul că Israel a deţinut 45 de membri ai Consiliului Legislativ Palestinian timp de mai mult de un an.
Votul asupra rezoluţiei va avea loc în timpul următoarei perioade de sesiune în Strasbourg, mai târziu luna aceasta.
Sistemul de Informaţii privind Vizele, statutul social al artiştilor
Tot miercuri, deputaţii europeni au discutat despre cooperarea trans-frontalieră, cu accentul pe Sistemul de Informaţii privind Vizele (VIS).
Din partea Comisiei parlamentare pentru libertăţi civile, justiţie şi afaceri interne, baroneasa Sarah Ludford (ALDE, Marea Britanie) a sprijinit un regulament privind crearea unei baze de date care să permită statelor membre să schimbe informaţii despre vizele de scurtă şedere şi cererile de viză din partea cetăţenilor din ţări terţe care vor să intre în zona Schengen.
Doamna Ludford a insistat la începutul discursului său asupra faptului că „VIS este un sistem de gestionare a frontierelor, iar principiul său nu este de a combate terorismul şi delincvenţa.
Să ne amintim că 99,9% din vizitatorii din UE sunt călători legitimi care nu au nici o legătură cu delincvenţa“.
Parlamentul european a ajuns la un acord cu Consiliul asupra acestei chestiuni, astfel încât procesul legislativ s-ar putea încheia în momentul votului Parlamentului european asupra regulamentului, joi.
Mai târziu, deputaţii europeni şi-au îndreptat atenţia spre statutul social al artiştilor.
Deputata franceză Nathalie Griesbeck (ALDE), vorbind în numele raportorului Claire Gibault (ALDE, Franţa), a spus că „accesul liber la cultura UE ar trebui să fie în centrul politicilor europene.
UE trebuie să asigure identitatea în faţa globalizării.
Acest raport abordează mobilitatea artiştilor pentru că problemele lor sunt legate de vize, mobilitate, sănătate şi asigurare socială“.
Raportul încearcă să propună modalităţi practice de abordare a acestor probleme, şi anume: un card de asigurare socială, o viză specială pentru artişti, un registru central pentru combaterea şomajului ilegal şi un ghid practic.
Pe 20 mai, bulgarii au ales 18 deputaţi europeni Foaie de parcurs pentru procesul constituţional al Uniunii - comunicat de presă Lupta pentru pace în Orientul Mijlociu - articol Hans-Gert Pöttering vorbeşte despre pace în Parlamentul Israelului - articol Drepturile artiştilor în UE: interviu cu Claire Gibault, deputată şi dirijor - articol Rapoartele din această perioadă de sesiune
Joi în plen: deputaţii europeni discută despre viitorul Europei
Frank-Walter Steinmeier: „Oamenii nu sunt împotriva Europei“ Pe 7 iunie 2007, deputaţii europeni au discutat în plen despre pregătirile pentru reuniunea la nivel înalt care va avea loc pe 21-22 iunie la Bruxelles.
La discuţie au participat Ministrul de Externe al Germaniei, Frank-Walter Steinmeier şi Margot Wallström, vicepreşedintă a Comisiei europene.
Deputaţii au exprimat păreri diferite: unii au sprijinit ideea unui nou tratat care să reţină multe elemente din proiectul de Constituţie, alţii au pledat pentru un tratat mult redus.
Majoritatea deputaţilor europeni au fost de acord asupra nevoii unui acord rapid care să consolideze democraţia, transparenţa şi drepturile cetăţenilor.
Reuniunea la nivel înalt din 21-22 iunie încheie perioada de şase luni în care Germania a asigurat preşedinţia Consiliului UE.
Principalul subiect de pe ordinea de zi a liderilor naţionali va fi viitorul tratatului constituţional.
Deputaţii europeni au dezbătut joi declaraţiile Consiliului şi Comisiei despre pregătirile pentru reuniunea la nivel înalt şi au adoptat o rezoluţie despre reforma constituţională a UE.
„Oamenii nu sunt împotriva Europei“
Prezentând punctul de vedere al Preşedinţiei, ministrul de Externe al Germaniei, Frank-Walter Steinmeier, a fost optimist în privinţa ajungerii la un acord. „Oamenii nu sunt împotriva Europei“, a spus dumnealui, subliniind faptul că liderii trebuie să „furnizeze“ o Europă care să funcţioneze şi să abordeze problemele adevărate ale oamenilor.
Din partea Comisiei, Margot Wallström a cerut „o nouă formulare“, care să permită cetăţenilor să înţeleagă de ce există Uniunea Europeană şi ce face aceasta pentru ei.
Majoritatea deputaţilor europeni au fost de acord, iar liderii grupurilor politice - reprezentând majoritatea Parlamentului - au subliniat importanţa realizării unui acord constituţional rapid, care să permită Uniunii să progreseze şi să susţină aspiraţiile cetăţenilor săi.
În timpul dezbaterii, reprezentanţi ai grupurilor politice şi deputaţi au vorbit despre caracteristicile acordului pe care îl doresc, din perspective diferite.
La sfârşitul dimineţii de ieri, deputaţii europeni au adoptat raportul redactat de deputaţii Enrique Barón Crespo şi Elmar Brok.
Tot joi, deputaţii europeni au mai votat asupra câtorva rapoarte, printre care:
Aplicarea dispoziţiilor acquis-ului Schengen cu privire la Sistemul de Informaţii Schengen, redactat de Carlos Coelho (PPE-DE, Portugalia)
Sistemul de Informaţii privind Vizele (VIS), redactat de Sarah Ludford (ALDE, Marea Britanie)
Intensificarea cooperării transfrontaliere, în special în domeniul combaterii terorismului şi a criminalităţii transfrontaliere (Tratatul de la Prüm), redactat de Fausto Correia (PSE, Portugalia)
Protecţia datelor cu caracter personal, redactat de Martine Roure (PSE, Franţa)
Norme specifice în sectorul fructelor şi legumelor, redactat de María Isabel Salinas García (PSE, Spania)
Statutul social al artiştilor, redactat de Claire Gibault (ALDE, Franţa)
Estimarea bugetului de venituri şi cheltuieli al Parlamentului european pentru 2008, redactat de Ville Itälä (PPE-DE, Finlanda) Deputaţii despre summitul european, crucial pentru viitorul Europei Site-ul Preşedinţiei Germane (în engleză) Principalele stadii ale reformei instituţionale UE (în engleză) Parlamentul cere un plan clar privind reformele instituţionale Comisia parlamentară pentru afaceri constituţionale Viitorul Europei: unde ne aflăm? - articol
RO
1
PHOTO
20070607PHT07635.jpg
RO
2
PHOTO
20070607PHT07627.jpg
RO
8
LINK
/activities/expert/reports.do?language=RO
RO
9
PHOTO
20070607PHT07625.jpg
RO
11
LINK
http://www.eu2007.de/en/
RO
12
LINK
http://europa.eu/roadtoconstitution/index_en.htm
RO
14
LINK
/activities/expert/committees/presentation.do;jsessionid=0B7D3CF49161E636702902C822F342B2.node1?committee=2364&rewritten&language=RO
-//EP//TEXT IM-PRESS 20070514STO06593 0 NOT XML V0//RO
-//EP//TEXT IM-PRESS 20070606IPR07540 0 NOT XML V0//RO
-//EP//TEXT IM-PRESS 20070604STO07371 0 NOT XML V0//RO
-//EP//TEXT IM-PRESS 20070530STO07238 0 NOT XML V0//RO
-//EP//TEXT IM-PRESS 20070507STO06308 0 NOT XML V0//RO
-//EP//TEXT IM-PRESS 20070606IPR07550 0 NOT XML V0//RO
-//EP//TEXT IM-PRESS 20070606IPR07541 0 NOT XML V0//RO
-//EP//TEXT IM-PRESS 20070521STO06816 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
