„Moment istoric“ pentru deputații europeni și cei de la sudul Mediteranei
Relaţii externe
2011-03-02 - 16:36
Refugiați libieni. ©BELGA_EPA_CIRO FUSCO Pe 3 și 4 martie, deputaţii europeni și deputați din țările situate de cealaltă parte a Mediteranei se vor reuni la Roma.
Social-democratul portughez Mário David, președintele delegației pentru relațiile cu Mashreq (ce include Egiptul), ne-a spus că reuniunea se derulează într-un „moment istoric“.
Socialistul italian Antonio Panzeri, președintele delegației pentru relațiile cu Maghreb (ce include Libia și Tunisia) crede că reuniunea este o „oportunitate importantă“ pentru Europa.
Liberala italiană Sonia Alfano ne-a spus că „regimurile din țările situate de cealaltă parte a Mediteranei, care omorâseră libertatea, au căzut și regiunile dictatoriale ce până acum erau considerate durabile tremură“.
Sprijin pentru democrație și condamnarea violenței
Înaintea reuniunii Adunării Parlamentare a Uniunii pentru Mediterana, Mário David ne-a spus că Uniunea Europeană trebuie să „încurajeze toți partenerii din sudul și estul Mediteranei să-și continue calea către democrație și să respecte drepturile omului.“ Conform dumnealui, violența împotriva manifestanților trebuie condamnată ferm. „Negocierile între Israel și Palestina trebuie intensificate”, a mai spus domnul David.
Pier Antonio Panzeri crede că mișcarea către libertate și democrație din țările de la sudul Mediteranei nu se va opri și că „UE trebuie să fie mai prezentă în urma acestor evenimente“.
Domnul Panzeri a cerut acțiune imediată în special în ceea ce privește chestiunea delicată a imigrației. „Vorbesc despre disponibilitatea anumitor resurse și instrumente financiare și mai multă solidaritate de-a lungul Europei“, a adăugat dumnealui.
Întâlnirea cu istoria a fost „ratată“
Conform doamnei Alfano, „Europa a fost prea înceată în adoptarea unei poziții comune în crizele actuale, ratând un moment istoric de a se întâlni cu istoria“. „Am permis SUA să intervină primele în ciuda legăturilor geografice, istorice și politice pe care le avem cu această parte a lumii.
Situația actuală arată că Europa nu trebuie să facă niciodată concesii privind drepturile omului“, a mai arătat dumneaei.
Preşedintele Parlamentului European, Jerzy Buzek, care va prezida delegația la summit-ul de la Roma, a vorbit despre „drumul lung către schimbarea durabilă: un drum al tranziției politice, prin reforme constituționale, alegeri libere și pluraliste și consolidarea societății civile“, de-a lungul căruia Uniunea Europeană trebuie să sprijine aceste țări. „Trebuie să ne asigurăm că schimbările aduse de oamenii din regiunea Mediteraneeană au sprijinul puternic al parlamentarilor din întreaga regiune“, a mai spus domnul Buzek.
Adunarea Parlamentară a Uniunii pentru Mediterana se reunește anual.
În 2011, reuniunea se va derula la Roma, pe 3 și 4 martie.
Adunarea reunește eurodeputați și deputați din țările mediteraneene, precum Algeria, Autoritatea Națională Palestiniană, Egipt, Iordania, Israel, Liban, Maroc, Siria, Tunisia și Turcia.
Anul acesta vor lipsi delegațiile din Tunisia și Egipt, datorită protestelor interne.
Parlamentarii vor mai discuta și despre imigrație și instrumentele financiare ale Uniunii Europene pentru regiune.
20110228STO14484 Delegaţia la Adunarea Parlamentară a Uniunii pentru Mediterana Euromed Euromed - președinția italiană
RO
1
PHOTO
20110222PHT14121.jpg
RO
2
LINK
/activities/delegations/homeDel.do?language=RO&body=DMED
RO
3
LINK
http://www.eeas.europa.eu/euromed/index_en.htm
RO
4
LINK
http://www.parlamento.it/apem/91806/91883/tabcalendario.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
