ÎNTREBARE ORALĂ H-0216/10
pentru timpul afectat întrebărilor din perioada de sesiune mai 2010
în conformitate cu articolul 116 din Regulamentul de procedură
de
Justas Vincas Paleckis
Comisiei
Subiect: Eficiența activității economice în noile state membre
Țările care au aderat la UE în secolul al XXI-lea au beneficiat de un sprijin financiar foarte mare începând cu 2004.
De exemplu, Lituania a primit și continuă să primească anual între 4 000 și 5 000 milioane LTL prin intermediul fondurilor structurale pentru dezvoltarea infrastructurii socio-economice, a resurselor umane și a producției, pentru dezvoltarea rurală și a pescuitului, precum și pentru dezvoltarea capacităților administrative.
Totuși, chiar și cu un astfel de sprijin, în prezent activitatea economică din multe state membre noi stagnează și întreprinderile se închid, având ca rezultat o rată foarte mare a șomajului.
Cum evaluează Comisia rezultatele acestui sprijin financiar?
Care este opinia Comisiei cu privire la calitatea, eficiența și productivitatea activității economice din noile state membre?
