„Opriţi asediul asupra Fâşiei Gaza", spun eurodeputaţii
Delegaţii
2010-05-31 - 17:32
Săptămâna trecută o delegaţie a PE a vizitat Israel şi teritoriile palestiniene.
Itinerariul a inclus şi Fâşia Gaza unde eurodeputaţii au evaluat situaţia umanitară, precum şi impactul asistenţei financiare din partea UE. „Agravarea situaţiei umanitare face apel la încetarea imediată a blocadei israeliene în Fâşia Gaza", a spus delegaţia.
Între timp, preşedintele PE Jerzy Buzek a condamnat acţiunea militară israeliană împotriva unui grup de ajutor umanitar care se îndrepta înspre Gaza.
Eurodeputaţii s-au întors din Gaza înainte apariţiei rapoartelor privind forţele israeliene care au interceptat navele în timp ce încercau să spargă blocada Fâşiei Gaza pentru a aproviziona palestinienii cu ajutoare, ceea ce a dus la numeroase victime şi decese.
Preşedintele PE Jerzy Buzek a condamnat acţiunea israeliană ca fiind „disproporţionată" şi „o încălcare inacceptabilă a legislaţiei internaţionale", cerând explicaţii autorităţilor israeliene.
Dânsul a subliniat opoziţia Parlamentului European cu privire la închiderea Fâşiei Gaza, considerând-o „inacceptabilă şi contraproductivă".
Izolare şi sărăcie
Vizita delegaţiei PE în Gaza a fost posibilă datorită sprijinului autorităţilor egiptene, autorităţile israeliene interzicând accesul în Fâşia Gaza.
Delegaţia a subliniat faptul că asediul a izolat complet oamenii din Gaza, condamnându-i la o sărăcie extremă, 80% din populaţie fiind dependentă de ajutorul alimentar. „Blocada trebuie eliminată pentru a permite accesul la asistenţa umanitară, pentru a permite reconstrucţia şi desfăşurarea activităţilor economice legitime, respectiv pentru a da speranţă populaţiei", au declarat eurodeputaţii.
Necesitatea unei iniţiative a UE
„UE trebuie să lanseze o iniţiativă politică fără întârziere, pentru a ridica blocada şi pentru a permite începerea reconstrucţiei infrastructurii de bază.
Când vine vorba de înţelegerea situaţiei din Gaza, 'a vedea înseamnă a crede'.
Doar doi miniştri de externe ai UE au vizitat până acum Fâşia Gaza.
Facem apel către ceilalţi 25 să meargă şi să observe situaţia din regiune.
UE trebuie să devină un jucător de pace veritabil", a afirmat delegaţia.
Eurodeputaţii doresc creşterea sprijinului financiar acordat Agenţiei Naţiunilor Unite de Ajutor şi Lucrări pentru Refugiaţii Palestinieni
Delegaţia a vizitat un proiect de locuinţe al Agenţiei Naţiunilor Unite de Ajutor şi Lucrări pentru Refugiaţii Palestinieni în Gaza, care a fost momentan oprit din cauza blocadei.
„Agenţia întreprinde o activitate fantastică, dar este înfometată de fonduri.
UE şi alţi donatori trebuie să vină de urgenţă cu mai multe fonduri, în special pentru educaţie.
În fiecare an există mai multe mii de copii de vârstă şcolară, însă banii nu sunt suficienţi pentru a construi şcoli suplimentare şi pentru a acoperi salariile profesorilor", a continuat delegaţia.
Eurodeputaţii afirmă că vor face tot ce le stă în putinţă pentru a se asigura că Parlamentul va contribui la creşterea sprijinului financiar acordat agenţiei.
20100521STO74897 Delegaţia PE în Israel si teritoriile palestiniene Contu PE de Flickr Declaraţia lui Jerzy Buzek (în engleză) Delegaţia PE în Israel si teritoriile palestiniene - contul PE de Facebook
RO
2
LINK
http://www.flickr.com/photos/european_parliament
RO
3
LINK
/president/view/en/press/press_release/2010/2010-May/press_release-2010-May-25.html
RO
4
LINK
http://www.facebook.com/europeanparliament#!/album.php?aid=434475&id=178362315106&ref=mf
-//EP//TEXT IM-PRESS 20100528IPR75212 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
