13.5.2008
PROPUNERE DE REZOLUŢIE
depusă în conformitate cu articolul 113 din Regulamentul de procedură
de Jana Bobošíková
privind impactul pe care îl are înlocuirea carburanţilor cu biocarburanţi asupra creşterii preţurilor la alimente în ţările în curs de dezvoltare
Propunere de rezoluţie a Parlamentului European privind impactul pe care îl are înlocuirea carburanţilor cu biocarburanţi asupra creşterii preţurilor la alimente în ţările în curs de dezvoltare
Parlamentul European,
–
având în vedere pachetul de măsuri integrate al Comisiei în domeniul schimbărilor climatice şi al energiei, în vederea reducerii emisiilor în secolul XXI, publicat în data de 10 ianuarie 2007, care stabileşte drept obiectiv obligatoriu înlocuirea a 10% din volumul total de carburanţi cu biocarburanţi până în 2020,
–
având în vedere articolul 113 din Regulamentul său de procedură,
A.
întrucât analize efectuate de ONU şi Banca Mondială arată că motivul principal pentru scumpirea alimentelor este costul ridicat al producerii de biocarburanţi,
B.
întrucât Comitetul ştiinţific al Agenţiei europene de mediu recomandă suspendarea planului Comisiei vizând atingerea până în 2020 a unei ponderi de 10% de biocarburanţi din totalul carburanţilor, datorită impactului distrugător al acestora,
1.
invită Comisia Europeană să îşi revizuiască în mod fundamental angajamentul său de a înlocui 10% din volumul total de carburanţi cu biocarburanţi până în 2020, având în vedere criza alimentară din ţările în curs de dezvoltare;
2.
invită Comisia Europeană, de asemenea, să-şi intensifice sprijinul vizând creşterea ponderii energiei nucleare, ca o formă curată şi sigură de energie, în contextul general al pachetului de măsuri în domeniul schimbărilor climatice şi al energiei.
