Cele mai citite articole
Instituţii
2008-08-11 - 09:00
Marco Cappato şi Androula Vassiliou Am ales dintre textele publicate în prima jumătate a anului 2008 articolele preferate de cititorii noştri.
Citiţi în dosarul de faţă despre femeile de la Parlamentul European, noul comisar european pentru sănătate, Super Tuesday în SUA, schimbarea climatică şi drepturile omului.
Statisticile arată o creştere a numărului de femei printre deputaţii europeni de la 17% în 1979, când au fost primele alegeri directe, până la 31% în momentul de faţă.
Chiar dacă numărul femeilor nu este egal cu cel al bărbaţilor, acesta este de două ori mai mare decât media în parlamentele din lume.
Ca parte integrantă a efortului Uniunii Europene de a limita emisiile de gaze cu efect de seră, Comisia a prezentat în ianuarie un pachet legislativ ce include o directivă privind tehnologia nouă de captare şi stocare a bioxidului de carbon.
Raportorul Parlamentului European, liberalul britanic Chris Davies, doreşte ca directiva să dea un impuls folosirii acestei tehnologii, care în viitor să devină obligatorie în centralele electrice care funcţionează cu combustibili fosili.
Parlamentul European este celebru pentru angajarea sa în apărarea drepturilor omului şi a libertăţilor fundamentale.
Am cerut deputatului european Marco Cappato să ne vorbească despre pedeapsa cu moartea şi conceptul de „non-violenţă“.
20080707FCS33585
Parlamentul European şi egalitatea de gen
Femeile reprezintă 31% din deputaţi la Parlamentul European Pe 8 martie, în toată lumea se serbează Ziua internaţională a femeii - ocazie importantă pentru a aborda problema egalităţii între femei şi bărbaţi.
Care este situaţia la Parlamentul European?
Statisticile arată o creştere a numărului de femei printre deputaţii europeni de la 17% în 1979, când au fost primele alegeri directe, până la 31% în momentul de faţă.
Chiar dacă numărul femeilor nu este egal cu cel al bărbaţilor, acesta este de două ori mai mare decât media în parlamentele din lume.
52% dintre deputaţii europeni olandezi sunt femei; pentru Estonia şi Luxemburg, procentul este de 50%, pe când Malta şi Cipru nu are nici o femeie în Parlamentul European.
Printre cei 23 de preşedinţi de comisii, şase sunt femei; în cazul delegaţiilor, 13 din 37 de preşedinţi sunt femei.
Cinci din cei 14 vicepreşedinţi ai Parlamentului European şi doi chestori din şase sunt, de asemenea, femei.
Din 1979 şi până acum, două femei, Simone Veil (1979-1982) şi Nicole Fontaine (1999-2002) au fost preşedinte ale Parlamentul European.
Femeile reprezentate în parlamentele naţionale
Procentul de femei în parlamentele naţionale din Uniunea Europeană a crescut cu aproape 50% în ultimul deceniu: de la 16% în 1997 la 24% în 2007; numărul acestora se situează încă sub pragul de 30% considerat necesar ca femeile să poată exercita o influenţă semnificativă în politică.
În lume, 17% din deputaţi sunt femei.
Conform unui raport al Comisiei Europene - „Femeile şi bărbaţii în procesul decizional în 2007“ - la sfârşitul anului 2006, 20 de ţări din lume aveau ce puţin 30% femei în parlamentele naţionale.
Opt dintre acestea se află în Uniunea Europeană: Suedia (47%), Finlanda (42%), Olanda (39%), Danemarca, Spania, Belgia, Germania şi Austria.
Numărul de femei în parlamentele naţionale se situează sub 15% în şapte state membre UE: Cehia, Cipru, Irlanda, Slovenia, Ungaria, România şi Malta.
Ziua internaţională a femeii - serbată la Parlamentul European
Pe 6 martie, Comisia pentru Drepturile femeii şi egalitatea între sexe de la Parlamentul European organizează două conferinţe despre egalitatea între femei şi bărbaţi în activitatea parlamentară şi rolul femeii în dialogul intercultural.
Urmăriţi în direct evenimentele, pe 6 martie, de la ora 9.00 - ora Belgiei!
Comisia pentru Drepturile femeii şi egalitatea între sexe de la Parlamentul European Programul conferinţelor din 6 martie Urmăriţi conferinţele în direct Egalitatea între femei şi bărbaţi - site-ul Comisiei Europene (în engleză) Raportul Comisiei Europene - „Femeile şi bărbaţii în procesul decizional în 2007“ (în engleză) Abordarea egalităţii de gen („Gender mainstreaming“) 50 de ani în care PE a sprijinit femeile
Fotografia zilei: audierea comisarului desemnat Androula Vassiliou
Doamna Androula Vassiliou a răspuns întrebărilor deputaţilor europeni Astăzi, Comisia pentru Mediu, sănătate publică şi siguranţă alimentară a organizat o audiere cu comisarul desemnat de Cipru, Androula Vassiliou.
Deputaţii europeni de la patru comisii parlamentare au întrebat-o pe doamna Vassiliou despre cariera sa politică, opiniile sale privind UE şi planurile pe care le are pentru portofoliul pe care urmează să îl preia, şi anume sănătatea.
În timpul discursului din deschiderea audierii, doamna Androula Vassiliou le-a spus deputaţilor europeni că intenţionează să folosească în noua funcţie experienţa pe care a acumulat-o în 20 de ani de practicare a dreptului.
Dumneaei crede că dreptul „va fi preţios în abordarea multiplelor chestiuni legale complexe ce apar în domeniul sănătăţii“.
Dumneaei a mai spus că experienţa de 10 ani pe care o are în parlament a învăţat-o „să fie un politician responsabil şi de încredere“.
Deputaţii europeni de la patru Comisii parlamentare (Mediu, sănătate publică şi siguranţă alimentară, Agricultură şi dezvoltare rurală, Ocuparea forţei de muncă şi afaceri sociale şi Piaţa internă şi protecţia consumatorilor) i-au pus doamnei Vassiliou întrebări legate direct sau indirect de portofoliul pe care urmează să îl preia, şi anume sănătatea.
La dezamăgirea arătată de un deputat european în legătură cu răspunsul dumneaei la o întrebare legată de tutun, doamna Vassiliou a răspuns: „este imposibil să mulţumesc pe toată lumea“, stârnind aplauze din partea unor deputaţi.
După mai multe runde de întrebări, doamna Vassiliou a susţinut o conferinţă de presă.
Dosar despre audiere (în engleză) Cuvântul săptămânii: Audierea comisarului desemnat Audierea noului comisar desemnat de către Cipru - site-ul oficial Înregistrarea audierii Înregistrarea conferinţei de presă (în engleză) Audio, 14:09 (în engleză) Audio, 02:39 (în engleză) Audio (în engleză)
Ce ne poate învăţa „Super Tuesday“?
Astăzi în Statele Unite este Super Tuesday Lumea întreagă este captivată de primul stadiu al alegerilor prezidenţiale din Statele Unite ale Americii, care va avea loc astăzi, în cadrul unui mega-scrutin numit de presă „Super Tuesday“.
Campaniile electorale americane implică întâlniri cu cetăţenii, dezbateri în direct la televizor şi mulţi, mulţi bani.
Poate democraţia europeană să înveţe ceva din stilul politic american?
Am pus această întrebare câtorva deputaţi europeni.
Astăzi, 8 februarie 2008, în Statele Unite este „Super Tuesday“: 24 de state organizează o consultare pentru a desemna delegaţii care vor propune mai târziu candidaţii prezidenţiali din partea republicanilor şi democraţilor.
Alegerile federale din SUA sunt diferite de alegerile europene prin sistemul bipartit (republicani şi democraţi), folosirea primarelor şi caucusurilor şi finanţarea uriaşă a campaniilor electorale.
Am întrebat câţiva deputaţi europeni dacă unele elemente ale alegerilor din Statele Unite ar putea fi adoptate în alegerile europene.
Jonathan Evans , preşedintele Delegaţiei pentru relaţiile cu Statele Unite (Grupul Partidului Popular European (Creştin-Democrat) şi al Democraţilor Europeni, Marea Britanie): „Pozitiv este impactul puternic al personalităţii şi reputaţiei candidaţilor, care contează mai mult decât puterea partidelor politice.
Acest lucru îi încurajează pe politicienii americani să interacţioneze activ cu electoratul şi fac asta într-un mod mult mai eficient decât marea majoritate a deputaţilor europeni.
Pe de altă parte, candidaţii bogaţi au un avantaj masiv şi nedrept“.
Monica Frassoni (Grupul Verzilor/Alianţa Liberă Europeană, Italia): „În această fază a campaniei electorale, candidaţii fac tot posibilul să intre în contact cu oamenii şi participă la dezbateri foarte dificile, în direct, la televizor.
Dezbaterile sunt foarte utile în a convinge electoratul. […] Este evident în acelaşi timp că banii contează foarte mult şi o presă capricioasă poate crea probleme; nu mi-ar plăcea să regăsesc aceste elemente în campanile noastre“.
Enrique Barón Crespo (Grupul Socialist din Parlamentul European, Spania) „Primarele reprezintă o democraţie funcţională, participativă şi competitivă, bazată pe implicarea cetăţenilor. […] Alegerile prezidenţiale sunt o cursă cu obstacole care cere rezistenţă, cursă care nu este controlată de partide.
Folosirea excesivă a banilor în campania electorală reprezintă o ipotecă pe viitoarea guvernare“.
Graham Watson (Grupul Alianţei Liberalilor şi Democraţilor pentru Europa, Marea Britanie): „Democraţia europeană a fost creată în Europa; cea americană în SUA.
Cea mai bună democraţie este cea proprie.
Ne îngrijorează prezenţa redusă la vot, dar peste Atlantic, prezenţa la vot este şi mai scăzută.
Şi dacă permitem strategilor noştri politici să copieze modelul american - citind sondajele de opinie, organizând grupuri de discuţii şi repetând publicului prejudecăţile pe care le au deja - încrederea publicului în politicieni o sa scadă şi mai mult“.
Delegaţia pentru relaţiile cu Statele Unite Cât de diferiţi sunt parlamentarii de o parte şi de alta a Oceanului Atlantic?
Alegerile din SUA 2008
Captarea şi stocarea bioxidului de carbon în cadrul legislaţiei privind schimbările climatice
Un impuls pentru tehnologia captării şi stocării de CO2 Ca parte integrantă a efortului Uniunii Europene de a limita emisiile de gaze cu efect de seră, Comisia a prezentat în ianuarie un pachet legislativ ce include o directivă privind tehnologia nouă de captare şi stocare a bioxidului de carbon.
Raportorul Parlamentului European, liberalul britanic Chris Davies, doreşte ca directiva să dea un impuls folosirii acestei tehnologii, care în viitor să devină obligatorie în centralele electrice care funcţionează cu combustibili fosili.
Captarea şi stocarea de CO2 este o tehnologie care împiedică eliberarea în atmosferă a bioxidului de carbon rezultat din arderea combustibililor fosili - în principal a cărbunelui.
Tehnologia se foloseşte deja, dar la scară redusă.
Deoarece bioxidul de carbon este un gaz cu efect de seră important, Grupul interguvernamental de experţi în evoluţia climei (Intergovernmental Panel on Climate Change - IPCC) consideră că tehnologia captării şi stocării CO2 ar putea contribui la limitarea emisiilor de gaze cu efect de seră (cu 15-55%), prin urmare la combaterea schimbării climatice.
Cum funcţionează captarea şi stocarea?
Există trei tehnologii diferite în captarea CO2, diferite din punct de vedere al eficienţei, costurilor şi nivelului de dezvoltare:
îndepărtarea carbonului înaintea arderii, caz în care se produc hidrogen si CO2 (hidrogenul fiind folosit apoi drept combustibil)
CO2 este filtrat chimic din fumul emis în urma arderii
combustibilii fosili sunt arşi în oxigen pur - nu în aer - iar CO2 este foarte concentrat în gazele emise.
Bioxidul de carbon captat poate fi transportat prin conducte la locul de stocare.
Acest gaz poate fi stocat în rezervoare epuizate - sau aproape epuizate - de petrol si gaze, în straturi geologice saline sau în acvifere (straturi de ape subterane) saline la adâncime de cel puţin 800 de metri.
Grupul interguvernamental de experţi în evoluţia climei estimează că aceste spaţii ar putea stoca cel puţin 2000 de gigatone de CO2.
Riscurile şi problemele puse de captarea şi stocarea de CO2
Captarea şi stocarea de CO2 creşte costurile folosirii de combustibili fosili. „Trebuie să construieşti echipamentul de separare a bioxidului de carbon, să construieşti infrastructura pentru transportul acestuia, să plăteşti pentru pomparea gazului în spaţiile de stocare şi pentru aceste spaţii“, ne-a spus raportorul Davies.
În plus, tehnologia de captare şi stocare a CO2 are nevoie de energie - ducând la o pierdere a eficienţei energetice.
O centrală care utilizează această tehnologie consumă cu 10-40% mai multă energie în procesul de producţie.
Alt risc este posibilitatea unei eliberări de CO2 concentrat în atmosferă, care ar fi dăunător sănătăţii oamenilor şi animalelor.
Cu toate acestea, domnul Davies, ca şi Grupul interguvernamental de experţi în evoluţia climei, consideră că tehnologia de captare şi stocare a CO2 este mai puţin periculoasă decât folosirea gazului natural în încălzire şi la aragaz.
Captarea şi stocarea de CO2: obligatorie sau nu?
Propunerea din ianuarie a Comisiei nu impune tehnologia de captare şi stocare a CO2 ca obligatorie, ci propune numai modalităţi de examinare, desemnare şi monitorizare a spaţiilor de stocare de către statele membre şi expune responsabilităţile actorilor implicaţi.
Raportorul parlamentar doreşte dezvoltarea tehnologiei şi impunerea acesteia ca obligatorie.
24% din emisiile de CO2 provin din arderea cărbunelui, iar Agenţia Internaţională pentru Energie prevede creşterea folosirii cărbunelui cu 70% până în 2030, pe plan global.
Bioxidul de carbon rezultat din aceasta ar rămâne blocat în atmosferă timp de sute de ani.
Domnul Davies propune modificarea textului Comisiei, pentru a face folosirea tehnologiei de captare şi stocare a CO2 mai atractivă, pentru a da un impuls dezvoltării acesteia şi pentru a o impune ca obligatorie în centralele noi.
Până în 2015, autorizarea construirii unor centrale noi va cere ca acestea să capteze 90% din bioxidul de carbon emis în cadrul procesului de producţie. „Intenţionăm să impunem tehnologia şi în centralele existente - înainte de 2025“, a spus domnul Davies. „Captarea şi stocarea bioxidului de carbon nu este magică, dar poate ajuta la obţinerea în viitor a unei tehnologii care să evite total emisiile de CO2“, a adăugat dumnealui.
Chris Davies
Chris Davies are 54 de ani şi vine din nord-vestul Angliei.
Are studii de marketing şi a fost implicat în politică la nivel local.
În 1999 a fost ales pentru prima dată ca deputat european. „Inspiraţia“ implicării sale politice în favoarea mediului înconjurător a venit din programele televizate din anii 70 despre poluarea din ce în ce mai mare şi problemele populaţiei în creştere. „Îmi doresc să las lumea într-o stare mai bună, chiar dacă situaţia actuală pare să demonstreze că acest vis nu poate fi îndeplinit“, ne-a spus domnul Davies.
Conferinţă de presă despre raportul viitor al lui Chris Davies (în engleză) Propunerea Comisiei Europene pentru directiva captării şi stocării bioxidului de carbon Pachetul legislativ propus de Comisie (în engleză) Energia regenerabilă în cadrul legislaţiei privind schimbările climatice Raportul Grupului interguvernamental de experţi în evoluţia climei în domeniul captării şi stocării de CO2 (în engleză)
Marco Cappato despre drepturile omului în lume
Marco Cappato despre drepturile omului în lume Parlamentul European este celebru pentru angajarea sa în apărarea drepturilor omului şi a libertăţilor fundamentale.
La începutul lunii aprilie, deputaţii europeni au dezbătut reacţia Parlamentului la ultimele concluzii ale Comisiei despre drepturile omului în lume.
Am cerut raportorului Marco Cappato să ne vorbească despre pedeapsa cu moartea şi conceptul de „non-violenţă“.
Înaintea Jocurilor Olimpice, raportul dumneavoastră - ca şi mass-media de altfel - pune accentul pe încălcarea drepturilor omului în China.
Probleme similare au loc în Burma, dar rezultatul nu pare să fie acelaşi.
Burma are mai puţină greutate strategică decât China, iar China are o influenţă mai mare asupra întregii Asii.
Când vorbim despre problemele din Tibet şi libertatea tibetanilor vorbim şi despre China.
Democratizarea Chinei ar avea o influenţă majoră asupra întregii regiuni, în special asupra statelor Burma, Vietnam, Laos şi Cambogia.
În ciuda moratoriului global lansat de ONU în decembrie anul trecut privind pedeapsa cu moartea, aceasta se practică în continuare în lume.
În unele ţări pedeapsa cu moartea se aplică şi homosexualilor.
Anul 2007 a fost foarte important pentru drepturile omului datorită adoptării moratoriului global.
Din nefericire, deoarece pedeapsa cu moartea ţine de afacerile interne ale fiecărui stat, nu putem face miracole.
Acest pas însă va permite comunităţii internaţionale să acţioneze în vederea eliminării acestei practici.
Sunt semne bune, de exemplu în SUA opinia publică este din ce în ce mai puţin favorabilă pedepsei cu moartea, iar în China, numărul de cazuri în care se aplică această pedeapsă este în scădere.
Noi vrem abolirea pedepsei cu moartea, dar salutăm toate iniţiativele pozitive.
Aţi propus „non-violenţa stil Gandhi“ în promovarea drepturilor omului.
Cât de eficientă ar putea fi aceasta în promovarea şi respectarea drepturilor omului?
Acest concept nu înseamnă doar non-violenţă, ci şi activităţi ca refuzul colaborării cu un regim totalitar, greva foamei sau sabotarea actelor de violenţă împotriva populaţiei.
Până acum am avut câteva poveşti de succes precum Gandhi, Martin Luther King şi revoluţia portocalie.
Propun ca anul 2010 să fie declarat anul non-violenţei în sprijinul celor care luptă pentru democraţie şi drepturile omului.
Raportul a fost adoptat în Comisia pentru Afaceri externe pe 2 aprilie cu majoritate largă: 62 pentru, 0 împotriva şi 3 abţineri.
Parlamentul European va vota în plen asupra acestui raport în sesiunea din 7-8 mai de la Bruxelles.
Proiectul de raport de la Comisia pentru Afaceri externe Comisia pentru Afaceri externe Alte articole despre justiţie şi cetăţenie Premiul Saharov pentru 2007: să luptăm pentru o lume mai bună Fişa personală a deputatului european Marco Cappato Evoluţia drepturilor omului în lume - pagina de presă (în engleză)
RO
1
PHOTO
20080715PHT34208.jpg
RO
2
PHOTO
20080305PHT22852.jpg
RO
3
LINK
/activities/committees/homeCom.do?body=FEMM&language=RO
RO
4
LINK
/activities/committees/editoDisplay.do?menuId=2038&id=1&body=FEMM&language=RO
RO
5
LINK
/wps-europarl-internet/faces/live/live-video.jsp?language=ro
RO
6
LINK
http://ec.europa.eu/employment_social/gender_equality/index_en.html
RO
7
LINK
http://ec.europa.eu/employment_social/gender_equality/gender_mainstreaming/balancedparticipation/report_trends_final_2007_en.pdf
RO
8
LINK
/activities/introduction/pad.do?language=RO
RO
10
PHOTO
20080401PHT25439.jpg
RO
12
LINK
/activities/introduction/pad.do?language=RO
RO
13
LINK
/hearings/commission/2008/default_ro.htm
RO
14
LINK
/wps-europarl-internet/faces/vod/player.jsp?eventId=auditionNouveauCommissaireCY&language=ro
RO
15
LINK
mms://wm.streampower.be/ep/archive/ep-video1_EN_20080401_001.wmv
RO
16
MULTIMEDIA
20080401MLT25421.asf
RO
17
MULTIMEDIA
20080401MLT25452.asf
RO
18
MULTIMEDIA
20080401MLT25481.asf
RO
19
PHOTO
20080205PHT20568.jpg
RO
20
LINK
/activities/delegations/homeDel.do;jsessionid=8BB5F3F88589D68C00CEE1837752FD62.node1?body=D-US&language=RO
RO
22
LINK
http://uspolitics.america.gov/uspolitics/elections/index.html
RO
23
PHOTO
20080514PHT28841.jpg
RO
24
LINK
/eplive/expert/multimedia/20080506MLT28315/media_20080506MLT28315.asf
RO
25
LINK
http://ec.europa.eu/prelex/detail_dossier_real.cfm?CL=fr&DosId=196657
RO
26
LINK
http://ec.europa.eu/commission_barroso/president/focus/energy-package-2008/index_en.htm
RO
28
LINK
http://www.ipcc.ch/ipccreports/srccs.htm
RO
29
PHOTO
20080402PHT25501.jpg
RO
30
LINK
/meetdocs/2004_2009/documents/pr/703/703497/703497ro.pdf
RO
31
LINK
/activities/committees/homeCom.do;jsessionid=B2F0FDB7040C0B605C56A475AD6FBF82.node2?body=AFET&language=RO
RO
32
LINK
/news/public/documents_par_theme/902/default_ro.htm
RO
34
LINK
/members/public/geoSearch/view.do?country=IT&partNumber=1&zone=Nord-Orientale&id=4740&language=RO
-//EP//TEXT IM-PRESS 20070308STO03872 0 NOT XML V0//RO
-//EP//TEXT IM-PRESS 20080327FCS24957 0 NOT XML V0//RO
-//EP//TEXT IM-PRESS 20071008STO11296 0 NOT XML V0//RO
-//EP//TEXT IM-PRESS 20080331STO25142 0 NOT XML V0//RO
-//EP//TEXT IM-PRESS 20070906FCS10161 0 NOT XML V0//RO
-//EP//TEXT IM-PRESS 20080402IPR25550 0 NOT XML V0//RO
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
