ÎNTREBARE ORALĂ URMATĂ DE O DEZBATERE O-0128/08
în conformitate cu articolul 108 din Regulamentul de procedură
de
Gérard Deprez
, în numele Comisia pentru libertăţi civile, justiţie şi afaceri interne
Consiliul
Subiect: Spațiului european de libertate, securitate și justiție (SLSJ): progrese realizate în 2008
La sfârșitul anului 2009, Consiliul European ar trebui să adopte noul program multianual pentru SLSJ.
La 10 ani de la Consiliul European de la Tampere, acquis-ul Uniunii Europene este substanțial, chiar dacă echilibrul său general pare să fie orientat mai mult spre cooperarea între administrații, în special în materie de securitate, decât spre protejarea și promovarea drepturilor fundamentale ale cetățenilor la nivel european.
Luând în considerare acest fapt:
1.
Ar putea Consiliul să accepte primele recomandări ale PE adoptate la 25 septembrie 2008?
2.
Este de acord Consiliul, de asemenea, că:
a) protejarea drepturilor fundamentale în cadrul Uniunii Europene ar trebui să devină preocupare constantă a SLSJ prin: relansarea propunerii privind drepturile procedurale în cadrul acțiunilor judiciare, realizarea de bilanțuri periodice ale aplicării măsurilor UE, cum ar fi MAE (mandatul european de arestare) și strategia antiterorism, solicitarea sistematică a unor evaluări realizate de Agenția Europeană pentru Drepturi Fundamentale ale impactului noilor măsuri UE, crearea unui grup de lucru specializat în cadrul Consiliului și extinderea capitolului corespunzător din Raportul anual privind drepturile fundamentale al Consiliului?
b) ar trebui stabilită o reuniune a Consiliului cu participarea miniștrilor competenți pentru a pune în aplicare măsurile și politicile necesare într-un mod coerent, având în vedere că Pactul privind imigrația al Consiliului European va introduce o serie de noi politici esențiale în domeniul imigrației, azilului și integrării?
c) a sosit momentul elaborării unei veritabile strategii europene privind securitatea internă, sub controlul Parlamentului European și al parlamentelor naționale, întrucât cooperarea polițienească este din ce în ce mai integrată la nivel european (prin cooperările Schengen și Prüm, inițiativa suedeză privind schimbul de informații, rapoartele regulate OCTA - Evaluarea amenințării pe care o reprezintă criminalitatea organizată - ale Europol, decizia-cadru privind protecția datelor)?
d) ar trebui creat un spațiu judiciar coerent bazat pe o mai bună cunoaștere reciprocă a sistemelor judiciare naționale, consolidarea măsurilor de recunoaștere reciprocă (cum ar fi mandatul european de obținere a probelor) și interoperabilitatea rețelelor și serviciilor (așa cum se întâmplă în cazul interconectării cazierelor judiciare), precum și prin îmbunătățirea Rețelei Europene de Formare Judiciară (EJTN)?
e) ar trebui instituită o politică externă mai transparentă și mai coerentă, care să respecte într-o mai mare măsură drepturile fundamentale, în relația cu țări ca SUA, Rusia, etc., și că ar trebui negociate acorduri similare acordului Prüm, precum și acorduri în materie de extrădare, asistență judiciară reciprocă și readmisie, în special cu țările care nu au semnat convențiile de la Geneva?
3.
Este de acord Consiliul că, prin punerea în aplicare a Protocolului privind rolul parlamentelor naționale și
– în interesul standardelor comune de transparență față de cetățenii europeni și reprezentanții acestora,
– având în vedere necesitatea unei cooperări loiale între instituțiile europene și cele naționale, parlamentele naționale ar trebuie informate direct de Consiliu în legătură cu propunerile/modificările legislative elaborate de acesta în domeniul SLSJ (ținând cont de faptul că această informare este realizată deja de Comisie din 2006 pentru propunerile sale)?
