Luni în plen: noi deputaţi din Bulgaria şi România, discursul Preşedintelui Borrell la încheierea mandatului
Instituţii
2007-01-16 - 12:03
Deputaţii români şi bulgari sunt primiţi la Parlament
Sesiunea a fost deschisă luni, 15 ianuarie 2007, de către Preşedintele Parlamentului European, Josep Borrell, în ultima zi a mandatului său.
Succesorul său va fi ales de către deputaţi astăzi.
Domnul Borrell a spus bun venit deputaţilor europeni bulgari şi români, care şi-au început activitatea la 1 ianuarie.
Tot ieri domnul Borrel a prezentat bilanţul activităţii sale, la încheierea mandatului, trecând în revistă realizările Parlamentului în ultimii doi ani şi jumătate.
18 deputaţi europeni din Bulgaria şi 35 din România au fost primiţi oficial de către Parlament luni la Strasbourg.
Drapelele bulgar şi român au fost ridicate alături de celelalte drapele naţionale, iar toţi deputaţii noi au fost primiţi individual de către Preşedinte.
Domnul Borrell a spus că i-a primit pe noii deputaţi „cu mare plăcere şi emoţie“.
Dumnealui a adăugat că acum Parlamentul numără 785 deputaţi din 27 de ţări, reprezentând 177 partide politice.
Deputaţii bulgari şi români au fost numiţi de parlamentele lor naţionale, iar mandatul lor va dura până la alegerile pentru Legislativul European, prevăzute să se desfăşoare în cele două ţări în acest an.
În vizite recente în cele două ţări, domnul Borrell a „remarcat entuziasmul lor pentru Europa“, pe care îl consideră de natură să liniştească, „dacă luăm în considerare euro-scepticismul din ţările şi capitalele noastre“.
Apoi a fost ţinut un moment de reculegere în memoria celor două victime ale atacului terorist ETA, ce a avut loc în aeroportul din Madrid pe 30 decembrie.
Discursul preşedintelui Josep Borrell la încheierea mandatului său
Domnul Borrell s-a declarat convins că „Parlamentul este astăzi mai cunoscut şi mai larg recunoscut“ decât înainte.
După părerea domnului Borrell, extinderea a fost gestionată cu succes, un alt succes fiind adoptarea unui statut comun pentru deputaţii europeni.
În domeniul legislativ, domnul Borrell a trecut în revistă respingerea directivei pentru brevetarea programelor de calculator şi adoptarea directivei serviciilor şi a regulamentului produselor chimice REACH, subliniind că fără cooperarea Parlamentului nu ar fi existat un acord în dosarul Protejarea datelor personale.
Printre alte subiecte, Preşedintele Borrell a menţionat crearea de către Parlament a două Comisii temporare de anchetă, una privind presupusa implicare a unor State Membre în activităţi ilegale ale CIA şi a doua privind cazul "Viaţa echitabilă" - falimentul unei companii de asigurări britanice care a prejudiciat financiar mii de cetăţeni europeni.
Tot anul trecut, deputaţii europeni au susţinut Tratatul Constituţional, iar acum se implică în eforturile de a găsi o soluţie pentru „criza“ în care se află UE.
Domnul Borrell a mai subliniat rolul Parlamentului în afacerile externe, în special în trimiterea de misiuni de observare a alegerilor în 26 de ţări - printre care Ucraina, Autoritatea Palestiniană, Republica Democratică Congo, Venezuela sau Afganistan.
Dumnealui a mai subliniat importanţa acordării de către Parlament a Premiului Saharov pentru drepturile omului, spunând că drepturile omului au devenit „un element cheie al identităţii Parlamentului“.
În ceea ce priveşte energia, domnul Borrell este „convins că Europa poate să îşi găsească o raţiune de a fi în acest cuplu: energie/mediu înconjurător“.
La sfârşitul discursului său, domnul Borrell a spus că este onorat că a fost Preşedintele Parlamentului European şi că îi urează mult succes următorului Preşedinte.
20070116STO01967 Sesiunea în direct pe EP Live Discursul preşedintelui Josep Borrell în încheierea mandatului său Noii deputaţi europeni din partea României şi Bulgariei primiţi oficial la Strasbourg
RO
1
PHOTO
20070116PHT02006.jpg
RO
2
LINK
/eplive/public/freetext_page_direct/20061120FTX00012-2101/default_ro.htm
-//EP//TEXT IM-PRESS 20070112IPR01904 0 NOT XML V0//RO
-//EP//TEXT IM-PRESS 20070112IPR01903 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
