Răspuns dat de dl Figel` în numele Comisiei
(9 iunie 2008)
Comisia consideră că respectarea și promovarea diversității culturale, asigurarea egalității de șanse și nediscriminarea în cadrul UE au o importanță fundamentală pentru garantarea faptului că societățile noastre trăiesc în armonie.
Cu toate că nu posedă informații detaliate cu privire la situația descrisă de distinșii membri, Comisia este îngrijorată de asemenea relatări.
Totuși, articolul 149 din Tratatul de instituire a Comunității Europene prevede că statele membre sunt responsabile pentru conținutul predării și pentru organizarea sistemelor educaționale și a diversității lor culturale și lingvistice și că Comisia poate interveni în cazuri individuale de încălcare a drepturilor fundamentale de către statele membre doar în măsura în care acestea intră sub incidența legislației comunitare.
.
