Întrebarea cu solicitare de răspuns scris E-000512/2012
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(25 ianuarie 2012)
Subiect: Impactul asupra mediului marin al unei acțiuni propuse de autoritățile italiene
Autoritățile italiene intenționează să realizeze la sfârșitul acestei luni o acțiune de amploare de deratizare a insulei Montecristo, rezervație naturală protejată.
În cadrul acestei activități se vor utiliza 26 de tone de produse toxice.
Comisia este rugată să precizeze dacă are cunoștință de un studiu cu privire la eventualul impact al utilizării acestor substanțe asupra mediului marin din regiune.
