A7-0328/2010
16.11.2010
RAPORT
referitor la propunerea de decizie a Parlamentului European și a Consiliului privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
(COM(2010)0534 – C7‑0283/2010 – 2010/2216(BUD))
Comisia pentru bugete
Raportor:
Reimer Böge
PE 450.855v01-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ: DECIZIA PARLAMENTULUI EUROPEAN ŞI A CONSILIULUI............................4
EXPUNERE DE MOTIVE..........................................................................................................6
ANEXĂ: SCRISOAREA COMISIEI PENTRU DEZVOLTARE REGIONALĂ.........................8
REZULTATUL VOTULUI FINAL ÎN COMISIE.......................................................................9
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
( COM(2010)0534 – C7‑0283/2010 – 2010/2216(BUD) )
Parlamentul European,
– având în vedere propunerea Comisiei prezentată Parlamentului European și Consiliului ( COM(2010)0534 – C7–0283/2010 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 26,
– având în vedere Regulamentul (CE) nr.
2012/2002 al Consiliului din 11 noiembrie 2002 de instituire a Fondului de solidaritate al Uniunii Europene
JO L 311, 14.11.2002, p.
3. ,
– având în vedere Declarația comună a Parlamentului European, a Consiliului și a Comisiei adoptată în cursul reuniunii de conciliere din 17 iulie 2008 privind Fondul de solidaritate,
– având în vedere scrisoarea Comisiei pentru dezvoltare regională,
– având în vedere raportul Comisiei pentru bugete ( A7‑0328/2010 ),
1. aprobă decizia anexată la prezenta rezoluție;
2. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene ;
3. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ: DECIZIA PARLAMENTULUI EUROPEAN ŞI A CONSILIULUI
din xxx noiembrie 2010
privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
PARLAMENTUL EUROPEAN ȘI CONSILIUL UNIUNII EUROPENE,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 26,
având în vedere Regulamentul (CE) nr.
2012/2002 al Consiliului din 11 noiembrie 2002 de instituire a Fondului de solidaritate al Uniunii Europene
JO L 311, 14.11.2002, p.
3. ,
având în vedere propunerea Comisiei,
întrucât:
(1) Uniunea Europeană a creat Fondul de solidaritate al Uniunii Europene („fondul”) pentru a-și exprima solidaritatea față de populația din regiunile afectate de catastrofe.
(2) Acordul interinstituțional din 17 mai 2006 permite mobilizarea fondului în limita unui plafon anual de 1 miliard de EUR.
(3) Regulamentul (CE) nr.
2012/2002 cuprinde dispozițiile care permit mobilizarea fondului.
(4) Irlanda a depus o cerere pentru mobilizarea fondului, referitoare la o catastrofă cauzată de inundații grave.
DECID:
Articolul 1
În cadrul bugetului general al Uniunii Europene pentru exercițiul financiar 2010, se mobilizează Fondul de solidaritate al Uniunii Europene pentru suma de 13 022 500 EUR în credite de angajament și de plată.
Articolul 2
Prezenta decizie este publicată în Jurnalul Oficial al Uniunii Europene .
Adoptată la Bruxelles,
Pentru Parlamentul European Pentru Consiliu
Președintele Președintele
EXPUNERE DE MOTIVE
Comisia propune mobilizarea Fondului de solidaritate al UE în favoarea Irlandei, în temeiul punctului 26 din Acordul interinstituțional din 17 mai 2006.
AII permite mobilizarea Fondului de solidaritate în limita plafonului anual de 1 miliard EUR.
Aceasta este prima propunere din 2010 de mobilizare a fondului.
În paralel cu această propunere, Comisia a prezentat un proiect de buget rectificativ (PBR nr.
8/2010 din 24 septembrie 2010) pentru a înscrie în bugetul 2010 creditele de angajament și de plată corespunzătoare specifice, în conformitate cu punctul 26 din AII.
Irlanda a solicitat asistență din partea fondului în urma unor ploi torențiale care au avut ca rezultat importante inundații în noiembrie 2009.
Inundațiile au cauzat daune serioase sectorului agricol, locuințelor și întreprinderilor, rețelei de șosele și altor infrastructuri.
Autoritățile irlandeze estimează totalul daunelor directe cauzate de catastrofă la 520,9 milioane EUR.
Această sumă reprezintă 55,68% din pragul normal de mobilizare a Fondului de solidaritate aplicabil Irlandei în 2010, respectiv 935,45 milioane EUR (și anume 0,6% din VNB pe baza datelor din 2008).
Deoarece daunele totale sunt inferioare pragului normal de intervenție, cererea a fost examinată de Comisie pe baza așa-numitului criteriu al „catastrofei regionale ieșite din comun”, prevăzut la articolul 2 alineatul (2) ultimul paragraf din Regulamentul (CE) nr.
2012/2002, care stabilește condițiile care permit mobilizarea Fondului de solidaritate „în circumstanțe excepționale”.
Conform acestui criteriu, o regiune care a fost atinsă de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice, poate beneficia în mod excepțional de o intervenție a fondului.
În urma verificării conformității acestei cereri cu criteriile de eligibilitate din Regulamentul (CE) nr.
2012/2002, Comisia a propus mobilizarea Fondului de solidaritate al UE pentru suma totală de 13 022 500 EUR în credite de angajament și de plată.
În consecință, în proiectul de buget rectificativ (PBR nr.
8/2010 din 24 septembrie 2010), Comisia a înaintat următoarea propunere:
Cifre - Fondul de solidaritate
Articolul Postul
Denumire
CF
Credite 2010
Buget rectificativ nr.
8
Sumă nouă
CA
CP
CA
CP
CA
CP
13 06
Fondul de solidaritate
13 06 01
Fondul de solidaritate al Uniunii Europene — state membre
3.2
p.m.
p.m.
13 022 500
13 022 500
13 022 500
13 022 500
articolul 13 06 01
p.m.
p.m.
13 022 500
13 022 500
13 022 500
13 022 500
În paralel, Comisia Europeană a propus o reducere corespunzătoare a creditelor de plată de la linia 04 02 01 - Finalizarea Fondului social european (FSE) – Obiectivul 1 (2000-2006).
În conformitate cu punctul 26 din AII din 17 mai 2006, la prezentarea acestei propuneri de mobilizare a fondului, Comisia inițiază procedura simplificată de trilog, pentru a obține acordul celor două componente ale autorității bugetare cu privire la necesitatea de a utiliza fondul și cu privire la suma solicitată.
Potrivit unui acord intern cu Comisia pentru dezvoltare regională (REGI), aceasta ar trebui să ia parte la acest proces pentru a oferi un sprijin și o contribuție constructive la execuția Fondului de solidaritate al UE.
În urma examinării solicitării, Comisia REGI și-a exprimat poziția privind mobilizarea fondului, astfel cum se prezintă în scrisoarea anexată la prezentul raport.
Raportorul recomandă aprobarea propunerii de decizie prezentate de Comisie și anexate la prezentul raport.
ANEXĂ: SCRISOAREA COMISIEI PENTRU DEZVOLTARE REGIONALĂ
Comisia pentru dezvoltare regională
Președintele
Dlui Alain Lamassoure
Președinte
Comisia pentru bugete
ASP 13E205
Ref.: Propunerea Comisiei de decizie a Parlamentului European și a Consiliului referitoare la mobilizarea Fondului de solidaritate al Uniunii Europene: Irl anda – inundațiile din luna noiembrie 2009 ( COM(2010)0534 )
Stimate domnule Lamassoure,
Pentru a evita întârzierea inutilă a aprobării acestei măsuri pe care Comisia de bugete intenționează să o adopte cât mai repede posibil, am plăcerea să vă informez că nu există nicio obiecție din partea Comisiei pentru dezvoltare regională în cazul mobilizării sumei de 13 022 500 EUR din Fondul de solidaritate pentru Irlanda, la propunerea Comisiei Europene și în conformitate cu normele prevăzute în Acordul interinstituțional din 17 mai 2006 și în Regulamentul (CE) nr.
2012/2002 al Consiliului.
Inundațiile din Irlanda din luna noiembrie 2009 au produs daune importante multor locuințe, întreprinderi, exploatații agricole, drumuri și surse de aprovizionare cu apă.
Costul final al daunelor s-a ridicat la 520,9 milioane EUR.
Deși reprezintă doar un procentaj mic din costul global, aceste fonduri acordate Irlandei din Fondul de solidaritate al UE vor permite autorităților locale să-și acopere o parte din cheltuielile suportate ca reacție la situația de urgență.
Membrii irlandezi ai Comisiei pentru dezvoltare regională ar dori să mulțumească comisarului Hahn și predecesorului său, comisarul Samecki, pentru cooperarea și asistența oferite pe parcursul acestei perioade dificile pentru numeroasele persoane afectate de inundațiile din Irlanda.
Cu stimă,
Danuta Hübner
REZULTATUL VOTULUI FINAL ÎN COMISIE
Data adoptării
9.11.2010
Rezultatul votului final
+:
–:
0:
22
Membri titulari prezenți la votul final
Alexander Alvaro, Reimer Böge, Lajos Bokros, Giovanni Collino, Göran Färm, José Manuel Fernandes, Eider Gardiazábal Rubial, Salvador Garriga Polledo, Jutta Haug, Jiří Havel, Monika Hohlmeier, Ivailo Kalfin, Sergej Kozlík, Barbara Matera, Claudio Morganti, Miguel Portas, Dominique Riquet, László Surján, Helga Trüpel, Derek Vaughan, Angelika Werthmann
Membri supleanți prezenți la votul final
François Alfonsi
