Bill Gates: „Povestea ajutorului trebuie spusă mai bine“
Dezvoltare şi cooperare
2011-04-06 - 12:41
Bill Gates la Parlamentul European Fondatorul Microsoft și mare donator privat, Bill Gates a fost la Parlamentul European, unde a prezentat inițiativa sa, Living Proof, deputaţilor europeni de la comisia pentru dezvoltare.
Printre temele abordate în cadrul comisiei s-a numărat ajutorul financiar privat, prin comparație cu ajutorul oferit de guverne.
Bill Gates s-a întâlnit la Strasbourg cu preşedintele Parlamentului European, Jerzy Buzek, și președintele Comisiei Europene, José Manuel Barroso.
„Milioane de vieți pot fi salvate în fiecare an“, a spus fondatorul Fundației Gates, adăugând faptul că „ajutorul din partea comunității aduce schimbări, tot timpul apărând noi oportunități de a face mai mult“.
Inițiativa lui Bill Gates ajută copii să meargă la școală și fermierii săraci, care, având venituri mai mari, se pot concentra asupra creșterii nivelului nutritiv al produselor alimentare.
Campania sa, „Living Proof“, distribuie vaccinuri și contribuie la reducerea numărului de decese din cauza SIDA.
Sănătatea este esențială, a fost mesajul domnului Gates, conform căruia „condițiile mai bune de sănătate ajută la abordarea celorlalte probleme care trebuie rezolvate“.
Agricultura este prioritară din punctul de vedere al domnului Gates. „Ajutând fermierii să fie mai productivi, ajutăm și lumea care are nevoie de mai multă hrană“, a spus dumnealui.
Răspunzând întrebărilor deputaţilor europeni despre relația dintre filantropie și ajutorul din partea guvernului, domnul Gates a spus că „filantropia nu va elimina ajutorul public“.
Bill Gates a mulțumit europenilor pentru generozitatea lor „incredibilă“, UE reprezentând cel mai mare donator de ajutor umanitar din lume.
Însă „trebuie să fim atenți cum cheltuim acești bani“, a adăugat dumnealui.
„Cum vă puteți asigura că banii dumneavoastră ajung la cine trebuie?“ a întrebat un eurodeputat. „Când trimiți banii pentru vaccinuri, poți vedea dacă acestea ajung la copii“, a spus domnul Gates, care a recunoscut însă că „o parte din bani, sub 5%, nu ajunge unde trebuie“.
20110401STO16784 Comunicat de presă (în engleză) Fundația Gates Galerie foto Înregistrarea video a dezbaterii
RO
1
PHOTO
20110401PHT16838.jpg
RO
2
LINK
/ro/pressroom/content/20110404IPR16940/html/Focused-aid-does-make-a-huge-difference-Bill-Gates-tells-Parliament
RO
3
LINK
http://www.gatesfoundation.org/Pages/home.aspx
RO
4
LINK
http://www.flickr.com/photos/european_parliament/sets/72157626309528903/show/
RO
5
LINK
/wps-europarl-internet/frd/vod/player?category=COMMITTEE&eventCode=20110405-1400-COMMITTEE-DEVE&format=wmv&byLeftMenu=researchcommittee&language=ro#anchor1
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
