Răspuns dat de dna Malmström în numele Comisiei
(24 iunie 2011)
Astfel de statistici nu sunt disponibile.
Directiva 2006/24/CE prevede că statele membre trebuie să impună furnizorilor de servicii de comunicații electronice accesibile publicului sau de rețele de comunicații publice obligația de păstrare a datelor privind traficul și localizarea pe o perioadă cuprinsă între șase luni și doi ani în scopul cercetării, detectării și urmăririi penale a infracțiunilor grave.
Articolul 10 din directiva sus-menționată impune statelor membre să furnizeze Comisiei statistici anuale privind păstrarea datelor, inclusiv: —
cazurile în care informațiile au fost furnizate autorităților competente în conformitate cu
legislația internă aplicabilă;
—
timpul scurs între data la care au fost păstrate datele și data la care
autoritățile competente au solicitat transmiterea acestora (de exemplu, vechimea datelor); precum și
—
cazurile în care solicitările de date nu au putut fi îndeplinite.
În cadrul revizuirii acestei directive, Comisia are în vedere modalități de identificare a statisticilor care pot fi furnizate și care permit o monitorizare eficientă și transparentă a aplicării instrumentului.
