„Nu vă pierdeţi speranţa” ne spune asistenta medicală din Bulgaria care a scăpat de pedeapsa cu moartea în Libia
Drepturile omului
2007-10-16 - 12:22
Miercuri, în galeria publică, deputaţii europeni s-au ridicat în picioare şi au aplaudat asistentele medicale şi doctorul din Bulgaria.
Cele 5 asistente, împreună cu un doctor au fost condamnaţi la moarte în Libia, fiind acuzaţi pe nedrept de infectarea cu virusul HIV a copiilor din spitalul din Benghazi.
Cei şase au fost ţinuţi în închisoare mai bine de opt ani, după care au fost eliberaţi în luna iulie.
Kristiana Valcheva, una dintre asistente, a publicat recent o carte cu titlul „Cu fruntea sus”.
Iată ce ne-a mărturisit ea despre detenţia şi eliberarea sa.
Kristiana Valcheva are 48 de ani.
În 1991 a plecat cu soţul ei în Libia.
În 1999, când lucra la spitalul Hauari din Benghazi, a fost arestată în urma izbucnirii epidemiei de SIDA.
Soţul ei a fost eliberat, dar a rămas la ambasada bulgară pentru a fi alături de ea.
În campania internaţională desfăşurată pentru eliberarea lor, s-a subliniat mereu că cei şase au fost făcuţi ţapi ispăşitori pentru deficienţele sistemului de sănătate publică din Libia.
Grupul din Bulgaria a venit la Parlamentul European pe 10 octombrie, dată declarată de Consiliul Europei zi internaţională împotriva pedepsei cu moartea.
„ Am fost aruncaţi în închisoare de un regim dictatorial cu apucături teroriste ”
Am început prin a o întreba ce a discutat la întâlnirea cu Preşedintele Parlamentului, Hans- Gert Pöttering .
Kristiana Valcheva: I-am mulţumit pentru solidaritatea pe care ne-a arătat-o Europa.
Reuşita vine doar atunci când lumea colaborează.
Dl Pöttering ne-a explicat demersurile făcute de Parlament şi ne-a declarat că toată lumea a fost fericită că, în cele din urmă, lucrurile s-au terminat cu bine.
Am fost foarte...mişcaţi când am auzit că Parlamentul European se opune pedepsei cu moartea în întreaga lume.
Eram nevinovaţi.
Am fost aruncaţi în închisoare de un regim dictatorial cu apucături teroriste, care a vrut să ne ia şi viaţa.
Întrebare: Ce rol a jucat UE în eliberarea dumneavoastră?
Kristiana Valcheva: Uniunea Europeană a avut un rol crucial în eliberarea noastră, fără ajutorul ei astăzi nu am fi în libertate.
I-am spus personal dlui Pöttering că suntem recunoscători pentru toate eforturile depuse de Parlamentul European.
În tot acest timp cei de aici au cunoscut situaţia noastră.
Dar, pe de altă parte, Uniunea Europeană a reacţionat târziu, iar fiecare zi de închisoare în Libia însemna pentru noi o nouă suferinţă.
Din această perspectivă, a celor care suferă, mi-aş dori pe viitor ca, dacă asemenea situaţii s-ar mai întâmpla, răspunsul să vină mai repede.
Desigur, cel mai bine ar fi să previi asemenea lucruri de la bun început.
„ Exisă o soluţie la orice problemă”
Întrebare : Care este mesajul principal al cărţii dumneavoastră?
(În original, în franceză, cartea se numeşte „J´ai gardé la tête haute".)
Kristiana Valcheva: Mesajul principal este acela că oricât de grea, de disperată, de inevitabilă sau de fără speranţă ar fi o situaţie, există întotdeauna ceva ce îţi poate reda credinţa şi speranţa.
Există o soluţie la orice problemă atâta vreme cât mai eşti în viaţă.
Cred că există mulţi oameni care au fost sau încă sunt într-o situaţie ca a mea.
Lor le zic acum: „Nu vă pierdeţi speranţa!”
Întrebare: Aţi spus că „speranţa moare ultima”.
Cum vă păstraţi speranţa şi cum e viaţa dumneavoastră astăzi?
Kristiana Valcheva: Întotdeauna mai e o speranţă.
Eu sunt o persoană optimistă, întotdeauna o caut.
Cred că am moştenit acest lucru de la mama mea, o femeie mândră şi puternică.
În toţi aceşti ani am rezistat numai datorită credinţei mele în dreptatea divină.
Acum, pentru că sunt liberă, sunt convinsă că îmi va merge bine în viaţă.
Am pierdut multe lucruri în aceşti opt ani şi jumătate, iar acum doresc să le recuperez pe toate.
20071011STO11480 Declaraţia Preşedintelui Pöttering privind condamnarea la moarte, în Libia, a asistentelor medicale bulgare şi a medicului palestinian Condamnarea la moarte aplicată personalului medical în Libia Libia: Parlamentul European respinge condamnarea la moarte a asistentelor medicale bulgare
RO
1
PHOTO
20071011PHT11486.jpg
-//EP//TEXT IM-PRESS 20070711IPR09139 0 NOT XML V0//RO
-//EP//TEXT TA P6-TA-2007-0007 0 NOT XML V0//RO
-//EP//TEXT IM-PRESS 20070112IPR01910 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
