Avanpremieră, 22-25 septembrie 2008, Bruxelles
2008-09-18 - 15:19
Puncte esenţiale ale sesiunii plenare - Bruxelles, 22-25 septembrie 2008
Notă: Vă reamintim că sesiunea plenară, se va desfăşura, în mod excepţional la Bruxelles .
Votul pachetului legislativ privind Telecom
Impactul crizei mondiale a pieţelor financiare
Transportul maritim
Mobilitatea pacienţilor
23 august - Ziua europeană a comemorării stalinismului şi nazismului
Patriarhul ecumenic Bartolomeu la Parlamentul European
Alimentaţia, excesul de greutate şi obezitate
Pluralismul mass-mediei în Europa
Combaterea terorismului
LUNI, 22 septembrie 2008
Declaraţie scrisă privind combaterea traficului cu copii
Preşedintele Parlamentului European va anunţa că s-a adoptat declaraţia scrisă privind combaterea traficului cu copii, fiind semnată de 407 deputaţi.
Declaraţia solicită statelor membre să recunoască lupta împotriva traficului cu copii ca pe un obiectiv prioritar în politicile naţionale vizând protecţia copilului.
După deschiderea sesiunii plenare, va fi prezentat raportul Katarina Batzeli (PSE, Grecia) prin care Parlamentul European susţine propunerea Comisiei potrivit căreia, 2009 va fi declarat Anul European al creativităţii şi al inovaţiei.
În continuare, în conformitate cu noile prevederi simplificate ale regulamentului de procedură privind prezentarea rapoartelor din proprie iniţiativă, vor fi prezentate următoarele rapoarte:
Reguli clare pentru fondurile de investiţii cu risc ridicat şi de capital privat
În raporturile privind Fondurile speculative şi fondurile de investiţii cu capital privat, raportor Poul Nyrup Rasmussen (PSE, Danemarca) şi transparenţa investitorilor instituţionali, raportor Klaus-Heiner Lehne (PPE-DE, Germania) se solicită propuneri legislative pentru fondurile de investiţii cu risc ridicat şi de capital privat.
Acestea ar trebui să conţină printre altele prevederi legate de transparenţă, stabilitate financiară, supravegherea agenţiilor de rating, precum şi măsuri referitoare la datoriile excesive şi la conflictele de interese.
Concentrarea şi pluralismul în mass-media europeană, raportor Marianne Mikko (PSE, Estonia)
Concentrările din domeniul mass-media şi posibilele efecte ale acestora asupra pluralismului şi libertăţii de exprimare reprezintă preocupări constante ale Parlamentului European.
Pentru a asigura independenţa, se solicită adoptarea de Carte editoriale şi înfiinţarea unui ombudsman pentru protejarea mijloacelor de informare în masă.
Situaţia şi perspectivele agriculturii în zonele montane, raportor Michl Ebner (PPE-DE, Italia)
Aceste regiuni necesită să fie sprijinite prin finanţări adecvate deoarece reprezintă un habitat multifuncţional, în care agricultura şi economia sunt strâns corelate cu aspectele sociale, culturale şi ecologice.
Acţiuni realizate în urma Conferinţei de la Monterrey din 2002 referitoare la finanţarea pentru dezvoltare, raportor Thijs Berman (PSE, Olanda)
Având în vedere că UE este cel mai mare donator de fonduri la nivel mondial, un membru de prim-plan al instituţiilor financiare internaţionale şi cel mai important partener comercial al ţărilor în curs de dezvoltare, Uniunea Europeană trebuie să îndeplinească obiectivele la care s-a angajat în ceea ce priveşte volumul asistenţei oficiale pentru dezvoltare.
MARŢI, 23 septembrie 2008
În prima parte a zilei vor fi dezbătute două rapoarte legislative (procedura de consultare):
Combaterea terorismului, raportor Roselyne Lefrançois (PSE, Franţa)
În raportul elaborat de Roselyne Lefrançois (PSE, Franţa) în cadrul Comisiei parlamentare pentru libertăţi civile, deputaţii europeni se exprimă pentru incriminarea a trei noi infracţiuni şi anume: instigarea publică la săvârşirea infracţiunilor de terorism, recrutarea şi instruirea în scopuri teroriste.
Combaterea terorismului nu trebuie însă să îngrădească libertatea de expresie.
Protecţia datelor cu caracter personal, raportor Martine Roure (PSE, Franţa)
Comisia pentru Libertăţi Civile, Justiţie şi Afaceri Interne s-a exprimat foarte critic vizavi de acordul politic din cadrul Consiliului referitoare la decizia cadru privind protecţia datelor personale în cadrul cooperării poliţieneşti şi judiciare în materie penală.
MIERCURI, 24 septembrie 2008
Dezbaterea programului legislativ şi de lucru al Comisiei 2009
Ziua va începe cu o dezbatere cu privire la priorităţile Parlamentului European pentru programul legislativ şi de lucru al Comisiei pentru 2009.
Deputaţii europeni vor adopta o rezoluţie pe această temă.
Summitul UE-India
Consiliul şi Comisia Europeană vor informa Parlamentul European cu privire la pregătirea reuniunii de vârf UE-India, ce va avea loc la Marsilia, în data de 29 octombrie 2008.
Siguranţa maritimă - o prioritate a Parlamentului European
Dezbaterea legislativă prioritară din această zi se concentrează asupra transportului maritim.
Parlamentul European va vota în plen, în a doua lectură, un pachet legislativ constând din 6 rapoarte, care au ca obiectiv îmbunătăţirea siguranţei maritime prin prevenirea accidentelor şi a poluării.
Propunerile legislative încearcă, de asemenea, să îmbunătăţească siguranţa pasagerilor si a echipajelor in faţa riscurilor de accidente.
Patriarhul ecumenic Bartholomeu la Parlamentul European
În cadrul evenimentelor organizate pe durata anului 2008 - Anul Dialogului Intercultural - patriarhul ecumenic Bartolomeu, arhiepiscop al Constantinopolului şi al noii Rome, a fost invitat să se adreseze în plenul Parlamentului European.
Pachetul Telecom
Pachetul Telecom, format din trei directive, va reforma cadrul actual al comunicaţiilor electronice care datează din 2002.
Noua legislaţie propune o mai bună protecţie a consumatorilor, crearea unui organism european pentru autorităţile de reglementare de telecomunicaţii, coordonarea spectrului de frecvenţe radio în cadrul UE, precum şi revizuirea regulilor cu privire la accesul la reţele şi tarife mai transparente.
Rapoartele ce urmează a fi votate sunt:
Reţele şi servicii de comunicaţii electronice, raportor Catherine Trautmann (PSE, Franţa)
Autoritatea europeană de reglementare a pieţei comunicaţiilor electronice, raportor Pilar del Castillo Vera (PPE-DE, Spania)
Să beneficiem pe deplin de dividendul digital în Europa: o abordare comună a utilizării spectrului de frecvenţe eliberat prin trecerea la tehnologia digitală, raportor Patrizia Toia (ALDE, Italia)
Reţele şi servicii de comunicaţii electronice, protejarea vieţii private şi protecţia consumatorilor, raportor Malcolm Harbour (PPE-DE, Regatul Unit)
Criza sistemelor financiare şi efectele asupra economiei europene
În cadrul dezbaterii pe teme de actualitate, Consiliul şi Comisia Europeană vor face declaraţii cu privire la situaţia sistemului financiar mondial şi efectele asupra economiei europene.
Controlarea preţurilor la energie - Întrebare orală adresată Consiliului şi Comisiei
Hannes Swoboda, (PSE, Austria) a adresat Consiliului şi Comisiei o întrebare orală cu privire la controlarea preţurilor la energie, întrebare ce va fi urmată de o dezbatere şi adoptarea unei rezoluţii.
Combaterea excesului de greutate şi a obezităţii
Parlamentul European se va exprima cu privire la Cartea Albă a Comisiei Europene, intitulată: O strategie europeană privind problemele de sănătate legate de alimentaţie, excesul de greutate şi obezitate.
Parlamentul European va vota un raport care solicită măsuri de prevenire a obezităţii, precum etichetarea mai clară a produselor alimentare, mâncare mai sănătoasă în şcoli şi grădiniţe, limitarea publicităţii pentru produse alimentare nesănătoase pentru copii şi reducerea TVA-ului pentru fructe şi legume.
JOI, 25 septembrie 2008
Pachetul social - prezentarea directivei privind mobilitatea pacienţilor
Comisia Europeană şi Consiliul vor prezenta a doua parte a "pachetului social" şi anume directiva cu privire la drepturile pacienţilor în materie de asistenţă medicală transfrontalieră, pe scurt directiva privind mobilitatea pacienţilor.
Directivele privind anti-discriminare şi instituirea Comitetelor Europene de Întreprindere au fost prezentate Parlamentului European la data de 2 septembrie a.c.
20080901BRI35769 Proiect de ordine de zi, sesiunea 22-25 septembrie 2008 Urmăriţi în direct şedinţele Parlamentului European
RO
1
LINK
/sides/indexPartSession.do?reference=2008-09-2&language=RO
RO
2
LINK
//wps-europarl-internet/faces/live/live-video.jsp
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-001-RO DOC XML V0//RO
Industrie
"Pachetul Telecom": o mai bună protecţie a drepturilor utilizatorilor
2008-09-18 - 15:19
Acces la numărul european de urgenţă 112 prin intermediul comunicaţiilor electronice, informaţii mai transparente cu privire la accesul şi conţinutul internetului, precum şi tarifele solicitate de operatori, protecţia datelor cu caracter personal - acestea sunt principalele puncte ale raportului elaborat de Malcolm Harbour (PPE-DE, Regatul Unit).
În această sesiune va fi votat pachetul legislativ cu privire la Telecom, care a fost dezbătut în cadrul primei sesiuni plenare din septembrie 2008.
Raportul Malcolm Harbour (PPE-DE, Regatul Unit) se referă la serviciul universal şi drepturile utilizatorilor legate de reţelele şi serviciile de comunicaţii electronice.
Propunerea de directivă revizuieşte normele existente cu privire la accesul la reţele şi servicii şi alte drepturi ale utilizatorilor de servicii universale, în special protecţia datelor personale şi a sferei private.
Obiectivul principal este de a întări dreptul consumatorilor la informaţii înainte de semnarea unui contract, ca de exemplu tarifele percepute, restricţii impuse de operator (de ex. limite cu privire la accesul la servicii tip internet voice).
Informaţii transparente pentru consumatori
Potrivit raportului adoptat de Comisia pentru Piaţă Internă, operatorii trebuie să furnizeze consumatorilor informaţii transparente cu privire la preţuri şi tarife, taxe legate de rezilierea contractului.
Scopul principal este de a oferi posibilitatea consumatorilor de a evalua în mod independent costurile legate de schimbarea operatorului.
Transferabilitatea numărului este un element determinant în opţiunea consumatorului şi de aceea, ar trebui îmbunătăţită astfel încât, consumatorul să poată schimba operatorul într-o singură zi.
Acces la numărul de urgenţă 112
Începând cu 2003, numărul de urgenţă 112 poate fi accesat în întreaga UE.
Deputaţii europeni consideră că acest număr trebuie să fie accesibil independent de tipul de comunicaţie electronică folosit.
Serviciile de urgenţă ar trebui să aibă, de asemenea, acces la informaţiile necesare pentru a localiza apelul de urgenţă.
Anumiţi operatori specializaţi în VOIP (voice over internet protocol) au pus sub semnul întrebării fezabilitatea tehnică a unei astfel de măsuri, însă deputaţii europeni sunt convinşi că aceste restricţii tehnice pot fi depăşite.
Totodată este important ca toate facilităţile să fie accesibile persoanelor vârstnice şi celor cu dizabilităţi.
Protecţia datelor personale
Petru a îmbunătăţi protecţia vieţii private, raportul include o serie de prevederi cu privire la notificarea obligatorie a abonaţilor, referitoare la încălcarea confidenţialităţii datelor personale.
Deputaţii au mai introdus amendamente potrivit cărora autorităţile de reglementare pot informa consumatorii cu privire la utilizarea ilegală a internetului (încălcarea drepturilor de autor, distribuţia de pornografie infantilă).
Neutralitate tehnologică
Principiul neutralităţii se referă la reţelele de bandă largă, care să nu fie restricţionate de niciun fel de echipament ataşat sau de modul de comunicare care ar putea restricţiona conţinutul, site-uri sau platforme.
Raportor: Malcolm Harbour
Procedura de codecizie: prima lectură
Vot: 24.09.2008 A6-0318/2008 Raport referitor la propunerea de directivă a Parlamentului European şi a Consiliului de modificare a Directivei 2002/22/CE privind serviciul universal şi drepturile utilizatorilor legate de reţelele şi serviciile de comunicaţii electronice, a Directivei 2002/58/CE privind prelucrarea datelor personale şi protejarea confidenţialităţii în sectorul comunicaţiilor publice şi a Regulamentului (CE) nr.
2006/2004 privind cooperarea în materie de protecţie a consumatorului Nota de background privind Pachetul Telecom (engleză) Site tematic al Comisei Europene referitor la propunerile de reforma
RO
3
LINK
http://ec.europa.eu/information_society/policy/ecomm/tomorrow/index_en.htm
-//EP//TEXT REPORT A6-2008-0318 0 NOT XML V0//RO
-//EP//TEXT IM-PRESS 20080827BKG35492 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-COVER-RO DOC XML V0//RO
-//EP//TEXT IM-PRESS 20080901BRI35769 ITEM-002-RO DOC XML V0//RO
Industrie
Coordonare la nivel UE a alocării frecvenţelor radio
2008-09-18 - 15:19
Utilizarea spectrului radio ar trebui coordonată şi armonizată la nivel UE pentru ca cetăţenii să beneficieze de noile servicii electronice precum accesul mobil la internet cu bandă largă.
Deputaţii europeni susţin crearea unui organism european al autorităţilor naţionale de telecomunicaţii pentru a asigura o aplicare coerentă la nivel european.
La fel ca şi raportul Harbour , cele două elaborate de Catherine Trautman (PSE, Franţa) şi Patrizia Toia , (ALDE, Italia) au fost dezbătute în prima sesiune plenară din septembrie şi vor fi votate la 24 septembrie a.c.
Ele se referă la reforma alocării frecvenţelor radio, precum şi la cadrul de reglementare comun pentru reţelele şi serviciile de comunicaţii electronice, accesul la reţelele de comunicaţii electronice şi la infrastructura asociată, precum şi la autorizarea reţelelor şi serviciilor de comunicaţii electronice.
Reforma cadrului de reglementare al UE pentru serviciile de reţelele şi de comunicaţii electronice are scopul de a realiza piaţa internă pentru comunicaţii electronice prin consolidarea mecanismului comunitar pentru operatorii de reglementare cu putere semnificativă pe piaţă, în scopul garantării unei concurenţe eficiente.
De asemenea, reforma cuprinde definirea unei strategii de gestionare eficientă şi coordonată a spectrului şi întărirea dispoziţiilor pentru utilizatorii cu dizabilităţi, ceea ce reprezintă măsuri cheie pentru realizarea unui spaţiu informaţional european unic şi a unei societăţi informaţionale accesibile tuturor.
Dividend digital
Comisia PE solicită o abordare coerentă şi integrată pentru alocarea frecvenţelor provenite din așa-numitul "dividend digital" (trecerea de la televiziunea analogică la televiziunea terestră digitală, ca urmare a eficienţei de transmisie superioare a tehnologiei digitale, eliberează o parte semnificativă a spectrului din Uniunea Europeană). (am 19)
Potrivit propunerii de directivă, statele membre vor trebuie să asigure ca utilizatorii spectrului să poată alege liber serviciile pe care doresc să le ofere din spectrul în conformitate cu dispoziţiile din planurile naţionale de alocare a frecvenţelor, precum şi cu reglementările în materie de radio ale UIT.
Furnizarea unui serviciu pe o anumită bandă de frecvenţă trebuie justificată prin invocarea considerentelor de ordine publică naţională sau a îndeplinirii obiectivelor de interes general, ca de exemplu, siguranţa vieţii, necesitatea promovării coeziunii sociale, regionale şi teritoriale.
De asemenea, aceste obiective pot cuprinde promovarea politicilor naţionale privind audiovizualul şi mass-media, a diversităţii culturale şi lingvistice şi a pluralismului media. (am23)
Investiţii în reţele de ultimă generaţie
Un element esenţial pentru anii următori este oferirea de stimulente adecvate pentru investiţii în reţele noi, de mare viteză, care să sprijine inovaţia în ceea ce priveşte serviciile de internet bogate în conţinut şi să consolideze competitivitatea Uniunii Europene pe plan internaţional.
Astfel de reţele au un potenţial enorm de a aduce beneficii consumatorilor şi întreprinderilor de pe întreg teritoriul Uniunii Europene.
Prin urmare, este esenţial să se promoveze investiţiile durabile în dezvoltarea acestor noi reţele, garantând concurenţa şi sporind posibilitatea consumatorului de a alege, prin intermediul unor reglementări previzibile şi coerente.
Separarea funcţională
O autoritate naţională de reglementare poate, în conformitate cu dispoziţiile articolului 8, în special alineatul (3) al doilea paragraf să prevadă, ca o măsură corectivă excepţională, obligaţia întreprinderilor integrate vertical de a dispune activităţi cu privire la furnizarea cu ridicata a produselor de acces fix într-o unitate comercială independentă.
(103)
Interoperabilitatea serviciilor
Statele membre sunt invitate să coopereze cu Comisia Europeană în domeniul planificării strategice, în scopul coordonării şi optimizării utilizării acestuia şi a evitării bruiajelor dăunătoare. (am 63)
Aplicarea coerentă în toate statele membre a măsurilor de reglementare
Raportul Pilar del Castillo (PPE-DE, Spania) propune crearea unui organism al autorităţilor europene de reglementare a pieţei comunicaţiilor electronice (Body of European Regulators in Telecommunications - BERT), format din cele 27 de autorităţi naţionale, ca o alternativă la propunerea Comisiei Europene referitoare la Autoritatea europeană pentru piaţa de comunicaţii electronice (European Electronic Communications Market Authority - EECMA).
Finanţarea noii instituţii va fi asigurată de Comunitate (o treime) şi de autorităţile naţionale de reglementare (2 treimi), potrivit modificărilor adoptate la nivelul comisiei parlamentare.
Potrivit propunerii amendate, BERT nu va prelua competenţe legate de securitatea reţelelor şi a informaţiei.
Iniţial, Comisia Europeană propusese fuzionarea Agenţiei ENISA cu EECMA, însă Parlamentul European a prelungit deja mandatul ENISA până în martie 2012, în cadrul sesiunii plenare din iunie 2008.
Raportori: Catherine Trautmann , Pilar del Castillo Vera , Patrizia Toia
Procedura de codecizie: prima lectură
Vot: 24.09.2008 A6-0321/2008 Raport referitor la propunerea de directivă a Parlamentului European şi a Consiliului de modificare a Directivelor Parlamentului European şi ale Consiliului 2002/21/CE privind un cadru de reglementare comun pentru reţelele şi serviciile de comunicaţii electronice, 2002/19/CE privind accesul la reţelele de comunicaţii electronice şi la infrastructura asociată, precum şi interconectarea acestora şi 2002/20/CE privind autorizarea reţelelor şi serviciilor de comunicaţii electronice A6-0316/2008 Raport referitor la propunerea de regulament al Parlamentului European şi al Consiliului de instituire a Autorităţii europene de reglementare a pieţei comunicaţiilor electronice A6-0305/2008 Raport privind "Să beneficiem pe deplin de dividendul digital în Europa: o abordare comună a utilizării spectrului de frecvenţe eliberat prin trecerea la tehnologia digitală” Notă de background referitoare la pachetul Telecom (engleză)
-//EP//TEXT REPORT A6-2008-0321 0 NOT XML V0//RO
-//EP//TEXT REPORT A6-2008-0316 0 NOT XML V0//RO
-//EP//TEXT REPORT A6-2008-0305 0 NOT XML V0//RO
-//EP//TEXT IM-PRESS 20080827BKG35492 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-001-RO DOC XML V0//RO
-//EP//TEXT IM-PRESS 20080901BRI35769 ITEM-003-RO DOC XML V0//RO
Afaceri economice şi monetare
Reguli clare pentru fondurile de investiţii cu risc ridicat şi de capital privat
2008-09-18 - 15:19
Comisia juridică şi cea pentru afaceri economice ale PE solicită propuneri legislative pentru fondurile de investiţii cu risc ridicat şi de capital privat.
Acestea ar trebui să conţină printre altele prevederi legate de transparenţă, stabilitate financiară, supravegherea agenţiilor de rating, precum şi măsuri referitoare la datoriile excesive şi la conflictele de interese.
În raportul elaborat de Klaus-Heiner Lehne (PPE-DE, Germania) cu privire la transparenţa investitorilor instituţionali, comisia pentru afaceri juridice subliniază necesitatea "unui standard comun de transparenţă".
Transparenţa este o condiţie esenţială pe care se bazează încrederea investitorilor şi înţelegerea produselor financiare complexe şi care favorizează astfel funcţionarea optimă şi stabilitatea pieţelor financiare.
Fondurile speculative şi fondurile de capital privat cu sediul în UE au nevoie de un cadru de reglementare care să respecte strategiile lor inovatoare, pentru a le permite să rămână competitive pe plan internaţional, reducând, în acelaşi timp, efectele unor posibile dinamici negative de piaţă, întrucât există riscul ca legislaţia specifică pentru anumite produse să fie rigidă şi să frâneze inovaţia.
Printre multiple motive ce stau la baza actualei crize a creditelor ipotecare în raport sunt enumerate următoarele:
– agenţiile de rating, în special conflictele de interese ale agenţiilor de rating de credit şi concepţia greşită cu privire la semnificaţia ratingurilor;
– practicile de împrumut neglijente pe piaţa imobiliară din Statele Unite;
– inovarea rapidă în domeniul produselor cu structură complexă;
– modelul de tip „originate-to-distribute” şi lanţul lung de intermediere;
– aviditatea investitorilor pentru şi mai mari beneficii şi o structură limitată de stimulente privind remuneraţia;
– nerespectarea procesului de vigilenţă;
– procesul de securitizare şi rating de credit în contextul unor produse cu structură complexă a condus la supraevaluarea acestor produse în privinţa activelor subiacente;
– conflictele de interese şi lipsa reglementării din cadrul băncilor americane de investiţii;
Comisia pentru afaceri economice şi monetare, în raportul elaborat de Poul Nyrup Rasmussen (PSE, Danemarca) face o serie de recomandări Comisiei Europene în ceea ce priveşte fondurile speculative şi fondurile de capital privat: măsuri privind transparenţa, măsuri referitoare la datoriile excesive şi la conflictele de interese.
Cerinţele de capital
Societăţile de investiţii (inclusiv asociaţiile şi societăţile în comandită simplă), societăţile de asigurare, instituţiile de credit, fondurile, trebuie să respecte cerinţele de capital.
Comisia ar trebui să se asigure că cerinţele adecvate de capital sunt stabilite în funcţie de riscuri, nu de entităţi, pentru toate instituţiile financiare.
Autorităţile de supraveghere pot lua în considerare respectarea codului de conduită.
Aceste cerinţe de capital nu ar trebui totuşi să constituie cerinţe suplimentare faţă de normele existente şi nu ar trebui, în nici un caz, să fie considerate o garanţie în cazul eşecului unui fond.
Supravegherea de către UE a agenţiilor de rating al creditelor
Comisia ar trebui să stabilească un mecanism pentru supravegherea de către UE a agenţiilor de rating al creditelor, atribuind sarcinile aferente unor organisme existente, cum ar fi Comitetului autorităţilor europene de reglementare a pieţelor valorilor mobiliare (CERVM), pentru a promova concurenţa şi a permite accesul pe piaţă în domeniul ratingului de credite.
Regimurile de pensii suplimentare
De la mijlocul anilor ‘90, din ce în ce mai multe fonduri de pensii şi companii de asigurări participă la fonduri speculative şi fonduri de capital privat, iar un eşec al acestora ar afecta în mod negativ drepturile la pensie ale membrilor fondului de pensii.
Revizuirea directivei din acest domeniu (2003/41/CE) ar trebui să se asigure că angajaţii sau reprezentanţii personalului sunt informaţi, direct sau prin mandatari, în legătură cu modul în care pensiile lor sunt investite, precum şi în legătură cu riscurile conexe.
Raportori: Poul Nyrup Rasmussen , Klaus-Heiner Lehne
Procedura: iniţiativă
Dezbatere comună: 22.09.2008 A6-0338/2008 Raport conţinând recomandări către Comisie privind fondurile speculative şi fondurile de capital privat A6-0296/2008 Raport conţinând recomandări destinate Comisiei privind transparenţa investitorilor instituţionali Site-ul Comisiei Europene cu privire la serviciile financiare Studiu al Parlamentului European: Hedge Funds - Transparency and Conflict of Interest (engleză)
RO
3
LINK
http://ec.europa.eu/internal_market/top_layer/index_24_en.htm
RO
4
LINK
/athens/1/uploads/hedge_funds.pdf
-//EP//TEXT REPORT A6-2008-0338 0 NOT XML V0//RO
-//EP//TEXT REPORT A6-2008-0296 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-002-RO DOC XML V0//RO
-//EP//TEXT IM-PRESS 20080901BRI35769 ITEM-004-RO DOC XML V0//RO
Transport
Siguranţa maritimă - o prioritate a Parlamentului European
2008-09-18 - 15:19
Parlamentul European va vota în plen, în a doua lectură, un pachet legislativ constând din 5 rapoarte, care au ca obiectiv îmbunătăţirea siguranţei maritime prin prevenirea accidentelor şi a poluării.
Propunerile legislative încearcă, de asemenea, să îmbunătăţească siguranţa pasagerilor si a echipajelor în faţa riscurilor de accidente.
De subliniat că alte două propuneri legislative referitoare la obligaţiile statului de pavilion şi la răspundere civilă sunt în momentul de faţă blocate la nivelul Consiliului.
Prin votul unanim din cadrul Comisiei pentru transport, membrii Parlamentului European au reiterat faptul că siguranţa maritimă a fost dintotdeauna o prioritate a Parlamentului.
Prin amendamentele reinserate de la prima lectură se doreşte ca, Consiliul să nu "dilueze" aspecte importante cu privire la controlul statului de port, sistemul comunitar de monitorizare a traficului navelor maritime, investigaţia accidentelor şi inspecţia vapoarelor.
1.
Un sistem comunitar de monitorizare şi informare privind traficul navelor maritime - Raportor Dirk Stercks (ALDE, Belgia)
Comisia parlamentară a reintrodus anumite amendamente prin care se solicită, printre altele, instituire a unei autorităţi competente care deţine expertiza necesară şi este independentă, în sensul de a lua din proprie iniţiativă, fără presiuni politice locale, decizii cu privire la primirea navelor aflate în primejdie într-un loc de refugiu.
Astfel poluarea poate fi limitată, iar impactul asupra ţărilor învecinate poate fi de asemenea redus.
Acest amendament este important deoarece în cazul multor dezastre s-a pierdut timp preţios fiindcă responsabilităţile nu erau clar definite.
Potrivit deputaţilor europeni, lipsa dovezii unei siguranţe financiare nu trebuie să constituie un factor în luarea deciziei cu privire la primirea navelor într-un loc de refugiu, iar această primire nu trebuie să se limiteze la vasele asigurate.
2.
Investigarea accidentelor din sectorul transportului maritim - Raportor Jaromir Kohlicek (GUE/NGL, Republica Cehă)
Prin modificările adoptate la nivelul Comisiei pentru transport, deputaţii europeni se exprimă pentru independenţa organismelor de investigaţie, o dată limită pentru iniţierea investigaţiilor şi obligaţia statelor membre de a implementa liniile directoare ale Organizaţiei Maritime Internaţionale (OMI) privind tratamentul echitabil aplicat navigatorilor în cazul unui accident maritim.
Acestea nu vizează incriminarea căpitanului şi a echipajului.
În final se subliniază importanţa aplicării de către statele membre a unei metodologii comune de investigare a accidentelor.
3.
Organizaţiile de inspecţie şi control al navelor - Raportor Luis de Grandes Pascual (PPE-DE, Spania) (directivă şi regulament)
Societăţile de clasificare sunt organizaţii din sectorul privat care eliberează certificate de conformitate în numele statului al cărui pavilion îl arborează nava.
Aspectul la care nu s-a ajuns la un compromis cu Consiliul, se referă la denumirea noului organism sau sistem, care va evalua şi va certifica aceste societăţi şi răspunderea acestora, atunci când efectuează lucrări în numele unui stat membru.
4.
Controlul exercitat de statul portului - Raportor Dominique Vlasto (PPE-DE, Spania)
Controlul conformităţii navelor maritime cu standardele internaţionale privind siguranţa, prevenirea poluării şi condiţiile de trai şi de muncă la bordul navelor ar trebui să revină, în principal, statului pavilionului.
Aceste standarde internaţionale sunt totuşi din ce în ce mai puţin transpuse şi puse în practică de o serie de state ale pavilionului.
Din acest motiv controlul ar trebui, prin urmare, asigurat şi de către statul portului .
Un regim eficient de control exercitat de către statul portului ar trebui să vizeze inspecţia periodică a tuturor navelor care intră într-un port al Uniunii Europene.
Amendamentele propuse de comisia parlamentară relevă dezacordul cu Consiliul în ceea ce priveşte periodicitatea inspecţiei vaselor.
În timp ce Consiliul se exprimă pentru o interzicere temporară a vaselor, care nu respectă standardele în vigoare, de a folosi porturile din UE, europarlamentarii sunt pentru o interzicere permanentă.
5.
Răspunderea în caz de accident a transportatorilor de persoane pe mare sau pe căi navigabile interioare - Raportor Paolo Costa (ALDE, Italia
În caz de deces sau vătămare corporală a unui pasager ca urmare a unui incident sau accident maritim, transportatorul sau transportatorul de fapt trebuie să plătească un avans care să acopere necesităţile economice imediate, în termen de 15 zile de la identificarea persoanei îndreptăţite să primească despăgubiri.
În caz de deces sau de invaliditate absolută şi permanentă a unui pasager sau în cazul în care un pasager a suferit, pe cel puţin 75% din corp, răni considerate foarte grave din punct de vedere clinic, avansul nu poate fi inferior sumei de 21 000 EUR.
Ce va urma?
În cazul în care Consiliul nu va accepta amendamentele propuse în a doua lectură, adoptate în cadrul viitoare sesiuni plenare, de către Parlamentul European, nu este exclusă convocarea concilierii (între Parlament şi Consiliu).
Raportori: Dirk Sterckx , Jaromír Kohlíček , Paolo Costa , Dominique Vlasto , Luis de Grandes Pascual
Procedura de codecizie: a doua lectură
Dezbatere în comun: 23.09.2008 A6-0334/2008 Proiect de recomandare pentru a doua lectură privind poziţia comună a Consiliului în vederea adoptării unei directive a Parlamentului European şi a Consiliului de modificare a Directivei 2002/59/CE de instituire a unui sistem comunitar de monitorizare şi informare privind traficul navelor maritime A6-0332/2008 Proiect de recomandare pentru a doua lectură referitoare le Poziţia comună a Consiliului în vederea adoptării unei Directive a Parlamentului European şi a Consiliului de instituire a principiilor fundamentale care reglementează investigarea accidentelor din sectorul de transport maritim şi de modificare a Directivelor 1999/35/CE şi 2002/59/CE A6-0333/2008 Proiect de recomandare pentru a doua lectură referitoare la poziţia comună a Consiliului în vederea adoptării regulamentului Parlamentului European şi al Consiliului privind răspunderea în caz de accident a transportatorilor de persoane pe mare A6-0335/2008 Proiect de recomandare pentru a doua lectură referitoare la poziţia comună a Consiliului în vederea adoptării directivei Parlamentului European şi a Consiliului privind controlul statului portului (reformare) A6-0331/2008 Proiect de recomandare pentru a doua lectură referitoare la poziţia comună a Consiliului în vederea adoptării directivei Parlamentului European şi a Consiliului privind normele şi standardele comune pentru organizaţiile cu rol de inspecţie şi control al navelor, precum şi pentru activităţile în domeniu ale administraţiilor maritime (reformare) A6-0330/2008 Proiect de recomandare pentru a doua lectură referitoare la poziţia comună adoptată de Consiliu în vederea adoptării regulamentului Parlamentului European şi al Consiliului privind normele şi standardele comune pentru organizaţiile cu rol de inspecţie şi control al navelor (Reformare)
-//EP//TEXT REPORT A6-2008-0334 0 NOT XML V0//RO
-//EP//TEXT REPORT A6-2008-0332 0 NOT XML V0//RO
-//EP//TEXT REPORT A6-2008-0333 0 NOT XML V0//RO
-//EP//TEXT REPORT A6-2008-0335 0 NOT XML V0//RO
-//EP//TEXT REPORT A6-2008-0331 0 NOT XML V0//RO
-//EP//TEXT REPORT A6-2008-0330 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-003-RO DOC XML V0//RO
-//EP//TEXT IM-PRESS 20080901BRI35769 ITEM-005-RO DOC XML V0//RO
Sănătate publică
Combaterea excesului de greutate şi a obezităţii de la o vârstă fragedă
2008-09-18 - 15:19
Parlamentul European va vota un raport care solicită măsuri de prevenire a obezităţii, precum etichetarea mai clară a produselor alimentare, mâncare mai sănătoasă în şcoli şi grădiniţe, limitarea publicităţii pentru produse alimentare nesănătoase pentru copii şi reducerea TVA-ului pentru fructe şi legume.
Potrivit raportului adoptat de Comisia Parlamentului European pentru mediu, în Europa există aproape 22 milioane de copii supraponderali, la care se vor adăuga alte 1,3 milioane până în 2010, ceea ce arată că obezitatea şi boli legate de alimentaţie tind să ia proporţii epidemice.
Raportul lui Alessandro Foglietta (UEN, Italia) atrage atenţia că obezitatea este una dintre cele mai serioase probleme de sănătate publică în UE deoarece măreşte riscul bolilor cardiovasculare, diabetul tip2 şi anumite cancere.
Potrivit Organizaţiei Mondiale pentru Sănătate (WHO), peste 50% din populaţia adultă din Europa este obeză sau supraponderală.
Dat fiind faptul că obezitatea infantilă se află în strânsă legătură cu obezitatea la adulţi, deputaţii europeni solicită ca programa şcolară să fie astfel elaborată, încât să asigure că exerciţiile fizice şi o dietă echilibrată să facă parte din comportamentul fiecărui copil.
De asemenea, calitatea şi standardele nutriţionale ale mâncării oferite în şcoli şi la grădiniţe trebuie îmbunătăţită, inter alia prin instalarea unor automate care oferă legume şi fructe proaspete.
Ar trebui descurajată şi vânzarea în şcoală a produselor care conţin multă sare, zahăr şi grăsimi şi dispun de o valoare nutriţională redusă.
Reducerea publicităţii pentru produse nesănătoase
În raportul PE se solicită anumite orare, dar şi restricţii în ceea ce priveşte reclamele pentru produse nesănătoase care au ca grup ţintă copiii.
Restricţiile ar trebui să se aplice şi noilor forme de media, precum jocurile online, ferestrele pop-up şi mesajele text pe telefoanele mobile.
De asemenea, furnizorii de servicii audiovizuale sunt încurajaţi să dezvolte coduri de conduită privind posibilitatea ca programele pentru copii să fie însoţite de, sau să conţină comunicaţii comerciale audiovizuale privind mâncăruri și băuturi inadecvate.
Interzicerea la nivel UE a acizilor graşi trans
Comisia PE solicită interzicerea acizilor graşi trans artificiali şi îndeamnă statele membre UE să urmeze bunele practici în procesul de controlare a substanţelor din produsele alimentare.
Potrivit datelor ştiinţifice actuale, consumul excesiv al acestor acizi (peste 2% din totalul aport de energie) măreşte considerabil riscul bolilor cardiovasculare.
TVA redus pentru fructe şi legume
Membrii PE solicită statelor membre care nu au făcut deja acest lucru, să reducă taxa pe valoarea adăugată pentru fructe şi legume, având în vedere că legislaţia comunitară o permite.
Raportor: Alessandro Foglietta
Procedura: iniţiativă
Dezbatere: 24.09.2008 A6-0256/2008 Raport privind Cartea albă referitoare la problemele de sănătate legate de alimentaţie, excesul de greutate şi obezitate Strategie pentru Europa privind problemele de sănătate legate de alimentaţie, excesul de greutate şi obezitate Rezoluţia Parlamentului European privind "Promovarea unei alimentaţii sănătoase şi a activităţii fizice: o dimensiune europeană pentru prevenirea excesului de greutate, a obezităţii şi a bolilor cronice" Site tematic al Comisiei Europene Portal al Organizaţiei Mondiale a Sănătăţii dedicat obezităţii (engleză) Carta Europeană pentru lupta împotriva obezităţii (engleză)
RO
2
LINK
http://eur-lex.europa.eu/LexUriServ/LexUriServ.do?uri=COM:2007:0279:FIN:RO:PDF
RO
4
LINK
http://ec.europa.eu/health/ph_determinants/life_style/nutrition/nutrition_en.htm
RO
5
LINK
http://www.who.int/topics/obesity/en/
RO
6
LINK
http://www.euro.who.int/Document/E89567.pdf
-//EP//TEXT REPORT A6-2008-0256 0 NOT XML V0//RO
-//EP//TEXT TA P6-TA-2007-0019 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-004-RO DOC XML V0//RO
-//EP//TEXT IM-PRESS 20080901BRI35769 ITEM-006-RO DOC XML V0//RO
Politică socială
Pachetul social - prezentarea directivei privind mobilitatea pacienţilor
2008-09-18 - 15:19
Comisia Europeană şi Consiliul vor prezenta în data de 25 septembrie 2008 a doua parte a "pachetului social" şi anume directiva cu privire la drepturile pacienţilor în materie de asistenţă medicală transfrontalieră, pe scurt directiva privind mobilitatea pacienţilor.
Directivele privind anti-discriminare şi instituirea Comitetelor Europene de Întreprindere au fost prezentate Parlamentului European la data de 2 septembrie a.c.
În ciuda câtorva hotărâri clare ale Curţii Europene de Justiţie prin care se confirmă că Tratatul UE le oferă pacienţilor individuali dreptul de a beneficia de asistenţă medicală în alte state membre şi de fi rambursaţi în ţara lor, persistă incertitudinea cu privire la modalitatea mai generală de aplicare a principiilor acestei jurisprudenţe.
Obiectivele directivei
Prevederile acestei directive, odată ce va fi adoptată Parlamentul European şi de Consiliu, vor oferi un cadru clar pentru asistenţa medicală transfrontalieră:
Pacienţii au dreptul de a primi asistenţă medicală în străinătate şi de a fi rambursaţi până la suma pe care ar fi primit-o în ţara lor .
Directiva explică modul în care aceste drepturi pot fi exercitate, inclusiv limitele pe care statele membre le pot impune cu privire la asistenţa medicală primită în străinătate, precum şi nivelul acoperirii financiare oferite pentru asistenţa medicală transfrontalieră.
Statele membre sunt responsabile pentru asistenţa medicală furnizată pe teritoriul lor.
Pacienţii ar trebui să aibă certitudinea că standardele de calitate şi de siguranţă ale tratamentului pe care îl vor primi într-un alt stat membru sunt monitorizate cu regularitate şi se bazează pe bune practici medicale.
Directiva va facilita cooperarea europeană în materie de asistenţă medicală.
Ea va oferi o bază pentru sprijinul acordat dezvoltării reţelelor europene de referinţă, care vor reuni, pe bază de voluntariat, centre specializate din diferite state membre.
Această cooperare are un mare potenţial în ceea ce priveşte crearea de avantaje pentru pacienţi prin facilitarea accesului la asistenţă medicală cu un grad înalt de specializare.
De asemenea, ea poate fi utilă şi pentru sistemele de sănătate prin facilitarea utilizării eficiente a resurselor, de exemplu prin punerea în comun a resurselor în scopul combaterii unor afecţiuni rare.
Evaluarea tehnologiei medicale este un alt domeniu în care valoarea adăugată europeană este evidentă .
Această iniţiativă va contribui la reducerea suprapunerilor şi a duplicării eforturilor în acest domeniu, promovând astfel utilizarea eficientă şi operativă a resurselor.
Activităţile din domeniul „e-sănătăţii” vor fi, de asemenea, consolidate.
Tehnologiile informaţiei şi comunicaţiilor au un potenţial enorm în vederea sporirii calităţii, siguranţei şi eficienţei asistenţei medicale.
Comisia susţine deja proiectele existente privind e-sănătatea, care acoperă domenii precum furnizarea la distanţă, de către marile spitale, a unei asistenţe specializate către structurile locale mai mici.
Cu toate acestea, lipsesc modelele şi standardele comune care pot fi utilizate între diferite sisteme şi diferite ţări.
Directiva va contribui la instituirea acestora.
Propunerea de directivă cu privire la drepturile pacienţilor în materie de asistenţă medicală transfrontalieră (engleză) Comunicare a Comisiei: un cadru comunitar privind aplicarea drepturilor pacienţilor în cadrul asistenţei medicale transfrontaliere Site al Comisiei Europene privind asistenţa sanitară transfrontalieră (engleză) Carte albă a Comisiei Europene - Împreună pentru sănătate: O abordare strategică a UE pentru perioada 2008-2013 Rezoluţia Parlamentului European din 23 mai 2007 privind impactul şi consecinţele excluderii serviciilor de sănătate din Directiva privind serviciile pe piaţa internă Comunicare a Comisiei: Agenda socială reînnoită: oportunităţi, acces şi solidaritate în Europa secolului XXI Site cu privire la agenda socială reeditată (engleză)
RO
1
LINK
http://ec.europa.eu/health/ph_overview/co_operation/healthcare/cross-border_healthcare_en.htm
RO
2
LINK
http://ec.europa.eu/health/ph_overview/co_operation/healthcare/docs/COM2008415_ro.pdf
RO
3
LINK
http://ec.europa.eu/health/ph_overview/co_operation/healthcare/cross-border_healthcare_en.htm
RO
4
LINK
http://eur-lex.europa.eu/LexUriServ/LexUriServ.do?uri=COM:2007:0630:FIN:RO:PDF
RO
6
LINK
http://eur-lex.europa.eu/LexUriServ/LexUriServ.do?uri=COM:2008:0412:FIN:RO:PDF
RO
7
LINK
http://ec.europa.eu/social/main.jsp?catId=547&langId=en
-//EP//TEXT TA P6-TA-2007-0201 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-005-RO DOC XML V0//RO
-//EP//TEXT IM-PRESS 20080901BRI35769 ITEM-007-RO DOC XML V0//RO
Justiţie şi afaceri interne
Protecţia datelor cu caracter personal în cadrul cooperării poliţieneşti şi judiciare
2008-09-18 - 15:19
Comisia pentru Libertăţi Civile, Justiţie şi Afaceri Interne s-a exprimat foarte critic vizavi de acordul politic din cadrul Consiliului referitor la decizia cadru privind protecţia datelor personale în cadrul cooperării poliţieneşti şi judiciare în materie penală.
Raportoarea Parlamentului European, Martine Roure (PSE, Franţa) deplânge faptul că "Consiliul a golit de conţinut propunerea iniţială a Comisiei, ajungând la un acord politic de tipul 'cel mai mic numitor comun.'"
De exemplu, textul adoptat în Consiliu se referă doar la schimbul de date între statele membre şi nu şi la procesarea datele în statele membre, cum era prevăzut în propunerea iniţială.
Un nivel ridicat de protecţia a datelor
Deputaţii europeni consideră că decizia cadru ar trebui să se aplice şi asupra datelor procesate la nivel naţional.
Astfel s-ar evita existenţa a diferite niveluri de protecţie a datelor în cadrul Uniunii Europene.
Prelucrarea datelor cu caracter personal care dezvăluie originea rasială sau etnică, opiniile politice, confesiunea religioasă sau convingerile filozofice sau apartenenţa la sindicate şi prelucrarea datelor privind sănătatea sau viaţa sexuală este interzisă.
Cu titlu excepţional, aceste date pot fi procesate în situaţii foarte specifice şi clar definite, precum pentru prevenirea, cercetarea, descoperirea sau urmărirea penală a infracţiunilor teroriste şi a altor infracţiuni grave.
În plus, legislaţia naţională prevede garanţii corespunzătoare, ca de exemplu limitarea accesului la informaţiile respective numai la personalul în responsabilitatea căruia intră atribuţii legitime care justifică prelucrarea.
(7.2)
Europarlamentarii au reluat propunerea din textul iniţial al Comisiei şi respinsă de către Consiliului, propunere care sugera instituirea unui grup de lucru pentru protecţia persoanelor fizice în ceea ce priveşte prelucrarea datelor cu caracter personal în scopul prevenirii, cercetării, descoperirii sau urmăririi penale a infracţiunilor.
Acest grup de lucru ar avea caracter consultativ şi ar acţiona independent, principalele sale competenţe fiind de a emite avize cu privire la măsurile naţionale în materie şi cu privire la nivelul de protecţie care se aplică între statele membre şi ţările terţe şi organizaţiile internaţionale. (am30)
Prelucrarea datelor de către operatori privaţi
Potrivit amendamentelor adoptate la nivelul comisiei parlamentare, statele membre pot dispune ca datele cu caracter personal primite de la autoritatea competentă dintr-un alt stat membru sau puse la dispoziţie de către aceasta, pot fi transmise entităţilor private în funcţie de fiecare caz în parte.
De asemenea, legislaţia naţională a statelor membre trebuie să prevadă ca, în cazul în care persoanele private primesc şi prelucrează datele în cadrul unei obligaţii de serviciu public, acestea să fie supuse unor obligaţii cel puţin echivalente sau superioare celor impuse autorităţilor competente.
(14a)
Transferul de date către state terţe sau organizaţii internaţionale
Transferarea datele cu caracter personal către state terţe sau organisme şi organizaţii internaţionale poate avea loc doar dacă se asigură un nivel corespunzător de protecţie pentru prelucrarea de date urmărită, echivalent cu nivelul în Convenţia europeană pentru apărarea drepturilor omului şi a libertăţilor fundamentale. (am17)
Statele membre trebuie însă să garanteze ţinerea unei evidenţe a acestor transferuri, pe care o pun la dispoziţie, la cerere, autorităţilor naţionale responsabile de protecţia datelor. (am19)
În plus, deputaţii recomandă ca evaluarea nivelului de protecţie în statul terţ sau organizaţia internaţională să fie efectuată de către o autoritate independentă. (am20)
Raportor: Martine Roure
Procedura de consultare
Dezbatere: 23.09.2008 A6-0322/2008 Raport referitor la propunerea de decizie-cadru a Consiliului privind protecţia datelor cu caracter personal prelucrate în cadrul cooperării poliţieneşti şi judiciare în materie penală Raport referitor la propunerea de decizie-cadru a Consiliului privind protecţia datelor cu caracter personal prelucrate în cadrul cooperării poliţieneşti şi judiciare în materie penală
-//EP//TEXT REPORT A6-2008-0322 0 NOT XML V0//RO
-//EP//TEXT REPORT A6-2008-0322 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-006-RO DOC XML V0//RO
-//EP//TEXT IM-PRESS 20080901BRI35769 ITEM-008-RO DOC XML V0//RO
Justiţie şi afaceri interne
Combaterea terorismului: incriminarea a trei noi infracţiuni şi respectarea concomitentă a drepturilor fundamentale
2008-09-18 - 15:19
În raportul elaborat de Roselyne Lefrançois (PSE, Franţa) în cadrul Comisiei parlamentare pentru libertăţi civile, deputaţii europeni se exprimă pentru incriminarea a trei noi infracţiuni şi anume: instigarea publică la săvârşirea infracţiunilor de terorism, recrutarea şi instruirea în scopuri teroriste.
Combaterea terorismului nu trebuie însă să îngrădească libertatea de expresie În ultimii ani ameninţarea terorismului a crescut iar modul de operare a anumitor organizaţii teroriste s-a schimbat, dezvoltându-se din grupuri structurate ierarhic în celule semi-autonome, care deseori se folosesc de noile tehnologii, în special internetul.
Acesta este folosit pentru a inspira şi mobiliza indivizii şi reţelele teroriste locale în Europa, şi serveşte în acelaşi timp drept sursă de informare privind mijloacele şi metodele teroriste, funcţionând astfel ca o „tabără virtuală de antrenament”.
Definiţiile infracţiunilor
Instigarea publică la săvârşirea unei infracţiuni se referă la distribuirea, sau punerea la dispoziţia publicului, în orice altă formă, a unui mesaj pledând în mod clar şi deliberat în favoarea săvârşirii unei infracţiuni. (am12)
Recrutarea în scopuri teroriste înseamnă a solicita unei alte persoane, în mod deliberat, să comită infracţiuni. (am13)
Prin „ instruire în scopuri teroriste ” se înţelege furnizarea de instrucţiuni privind fabricarea sau folosirea explozibililor, a armelor de foc sau a altor arme sau substanţe toxice sau periculoase, sau privind alte metode şi tehnici specifice, cu scopul de a comite infracţiuni. (am14)
Măsuri explicite de salvgardare
Deputaţii europeni au introdus în textul legislativ anumite măsuri de salvgardare: incriminarea actelor menţionate mai sus trebuie să respecte libertatea de exprimare şi libertatea de asociere, în special a obligaţiilor referitoare la libertatea presei şi la libertatea de exprimare în alte mijloace de informare în masă, precum şi cu respectarea confidenţialităţii corespondenţei, care include şi conţinutul mesajelor electronice şi al altor tipuri de corespondenţă electronică.
Incriminarea acestor fapte nu poate avea ca efect reducerea sau restricţionarea difuzării informaţiilor în scopuri ştiinţifice, academice, artistice sau de raportare, a exprimării opiniilor radicale, polemice sau controversate în cadrul unei dezbateri publice privind chestiunile politice sensibile, inclusiv terorismul. (am18)
În raport se reiterează necesitatea ca prezenta decizie-cadru respectă drepturile fundamentale şi principiile juridice fundamentale, astfel cum sunt consacrate la articolul 6 din Tratatul privind Uniunea Europeană, în Carta drepturilor fundamentale a Uniunii Europene şi în Convenţia europeană pentru apărarea drepturilor omului. (am11)
Raportor: Roselyne Lefrançois
Procedura de consultare
Dezbatere: 23.09.2008 A6-0323/2008 Raport referitor la propunerea de decizie-cadru a Consiliului de modificare a Deciziei-cadru 2002/475/JAI privind combaterea terorismului Propunere a Comisiei - Lupta împotriva terorismului
RO
2
LINK
http://eur-lex.europa.eu/LexUriServ/LexUriServ.do?uri=COM:2007:0650:FIN:ro:PDF
-//EP//TEXT REPORT A6-2008-0323 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-007-RO DOC XML V0//RO
-//EP//TEXT IM-PRESS 20080901BRI35769 ITEM-009-RO DOC XML V0//RO
Instituţii
Sesiune solemnă cu patriarhul ecumenic Bartolomeu
2008-09-18 - 15:19
În data de 24 septembrie, la orele 12, va avea loc sesiunea solemnă, la care a fost invitat să participe patriarhul ecumenic Bartolomeu, arhiepiscop al Constantinopolului şi al noii Rome.
În cadrul evenimentelor organizate pe durata anului 2008 - Anul Dialogului Intercultural - o serie de personalităţi distinse, reprezentând diferite religii, au fost invitate să se adreseze în plenul Parlamentului European.
Participarea în plenul Parlamentului a marele muftiu al Siriei, cel mai înalt cleric musulman Sunni din ţara sa, la 15 ianuarie 2008, a marcat începerea Anului european al dialogului intercultural.
Patriarhatul ecumenic (engleză) Anul european al dialogului intercultural
RO
1
LINK
http://www.ec-patr.org/athp/index.php?lang=en
RO
2
LINK
http://www.interculturaldialogue2008.eu/406.0.html?&L=17&redirect_url=my-startpage-eyid.html
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-008-RO DOC XML V0//RO
-//EP//TEXT IM-PRESS 20080901BRI35769 ITEM-010-RO DOC XML V0//RO
Energie
Controlarea preţurilor la energie - Întrebare orală adresată Consiliului şi Comisiei
2008-09-18 - 15:19
Hannes Swoboda, (PSE, Austria) a adresat Consiliului şi Comisiei o întrebare orală cu privire la controlarea preţurilor la energie, întrebare ce va fi urmată de o dezbatere în data de 24 septembrie 2008.
În ultimele luni, preţurile petrolului au crescut brusc, atingând cel mai înalt nivel din anii 1970 şi până acum, şi dezlănţuind proteste în întreaga Europă din partea şoferilor de camioane, a fermierilor, a pescarilor şi a altor categorii.
Mai mult decât atât, este posibil ca, în ciuda scăderii recente a preţurilor, acestea să rămână ridicate pe termen mediu şi lung.
Întrebarea orală face referire la cinci aspecte:
Reforma structurală: Ce măsuri sunt prevăzute pentru a rupe legătura nejustificată dintre preţurile electricităţii şi al petrolului?
Care este nivelul concurenţei în acest sector?
Care sunt concluziile/opţiunile preliminare ale consultării referitoare la revizuirea legislaţiei în vigoare privind rezervele petroliere de urgenţă?
Speculaţii şi preţuri: Cum pot deveni pieţele petroliere mai transparente?
În ce fel sunt afectate pieţele financiare de speculaţiile legate de preţul petrolului?
Companiile petroliere au redus preţurile la combustibil după recenta scădere a preţului petrolului?
Există o simetrie între preţurile combustibilului şi cele ale petrolului?
Eficienţa energetică, promovarea energiilor regenerabile şi diversificarea surselor de energie: Ce măsuri vor fi luate pentru a aborda cu mai multă fermitate chestiunea energetică, inclusiv modalităţile de încurajare a unei mai bune puneri în aplicare a legislaţiei în vigoare în cadrul statelor membre?
Ce măsuri sunt prevăzute pentru favorizarea investiţiilor în finanţarea tehnologiilor energetice alternative şi a cercetării?
Securitatea energetică şi politica externă: Care sunt obiectivele privind dialogul cu producătorii-cheie cum ar fi Rusia, Norvegia şi OPEC şi ce paşi trebuie urmaţi pentru a garanta accesul corespunzător la surse de energie sigure şi abordabile din punct de vedere al preţului?
Ce asistenţă li se va oferi ţărilor în curs de dezvoltare importatoare de petrol pentru a dezvolta alternative la combustibilii fosili?
Aspecte macroeconomice şi sociale: Influenţa creşterii preţurilor la energie asupra inflaţiei a contribuit la decizia Băncii Centrale Europene de a mări ratele dobânzilor.
Ce măsuri vor fi luate pentru
a) a proteja grupurile vulnerabile şi
b) a reduce impactul macro-economic şi social negativ al unor preţuri mai ridicate la energie?
Care sunt cele mai bune practici privind măsurile „specifice şi pe termen scurt” şi cu ce rezultate?
Creşterea preţului petrolului: dezbatere la Parlamentul European (18.06.2008) Rezoluţia Parlamentului European din 19 iunie 2008 referitoare la criza din sectorul pescuitului datorată creşterii preţului carburanţilor Rezoluţia Parlamentului European privind impactul macroeconomic al creşterii preţului la energie Site-ul comisei europene - petrol (engleză)
RO
4
LINK
http://ec.europa.eu/energy/oil/index_en.htm
-//EP//TEXT IM-PRESS 20080617IPR32056 0 NOT XML V0//RO
-//EP//TEXT TA P6-TA-2008-0308 0 NOT XML V0//RO
-//EP//TEXT TA P6-TA-2007-0054 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-009-RO DOC XML V0//RO
-//EP//TEXT IM-PRESS 20080901BRI35769 ITEM-011-RO DOC XML V0//RO
Drepturile fundamentale
23 august - Ziua europeană a comemorării stalinismului şi nazismului
2008-09-18 - 15:19
Preşedintele Parlamentului European va anunţa semnarea declaraţiei scrise privind proclamarea zilei de 23 august drept Ziua europeană a comemorării stalinismului şi nazismului.
Declaraţia a fost semnată de 409 membri ai Parlamentului European.
Semnatarii declaraţiei scrise propun proclamarea datei de 23 august drept Ziua europeană a comemorării victimelor stalinismului şi nazismului, pentru a păstra vie memoria victimelor deportărilor în masă şi ale exterminărilor în masă, contribuind, în acelaşi timp, la consolidarea bazelor democraţiei, precum şi a păcii şi stabilităţii pe continentul european.
Declaraţia a fost semnată de următorii deputaţi din România: Sebastian Valentin Bodu, Victor Boştinaru, Cristian Silviu Buşoi, Titus Corlăţean, Corina Creţu, Magor Imre Csibi, Daniel Dăianu, Dragoş Florin David, Constantin Dumitriu, Petru Filip, Ramona Nicole Mănescu, Marian-Jean Marinescu, Cătălin-Ioan Nechifor, Rareş-Lucian Niculescu, Dumitru Oprea, Ioan Mircea Paşcu, Maria Petre, Rovana Plumb, Nicolae Vlad Popa, Flaviu Călin Rus, Adrian Severin, Csaba Sógor, Silvia-Adriana Ţicău, László Tőkés, Adina-Ioana Vălean, Renate Weber, Iuliu Winkler şi Marian Zlotea.
Text Declaraţie scrisă privind proclamarea zilei de 23 august drept Ziua europeană a comemorării
victimelor stalinismului si nazismului Rezoluţia nr.
1481 (2006) a Adunării parlamentare a Consiliului Europei cu privire la condamnarea crimelor comise de regimul comunist (engleză)
RO
2
LINK
http://assembly.coe.int/Mainf.asp?link=/Documents/AdoptedText/ta06/Eres1481.htm
-//EP//TEXT WDECL P6-DCL-2008-0044 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-010-RO DOC XML V0//RO
-//EP//TEXT IM-PRESS 20080901BRI35769 ITEM-012-RO DOC XML V0//RO
Drepturile fundamentale
Declaraţie scrisă privind combaterea traficului cu copii
2008-09-18 - 15:19
Preşedintele Parlamentului European va anunţa că s-a adoptat declaraţia scrisă privind combaterea traficului cu copii, fiind semnată de 407 deputaţi.
Declaraţia solicită statelor membre să recunoască lupta împotriva traficului cu copii ca pe un obiectiv prioritar în politicile naţionale vizând protecţia copilului.
Declaraţia va fi transmisă Consiliului şi Comisiei Europene.
Declaraţia scrisă, semnată iniţial de Marusya Ivanova Lyubcheva, Zita Gurmai, Diana Wallis, Eva-Britt Svensson şi Anna Záborská, solicită Parlamentului European şi Consiliului să furnizeze resursele necesare în cadrul strategiei Comisiei privind promovarea şi protejarea drepturilor copilului.
Deputaţii solicită statelor membre să continue să coopereze în mod activ şi să efectueze schimburi de cunoştinţe şi experienţă cu autorităţile UE şi ONG-urile competente, în scopul prevenirii şi combaterii traficului cu copii şi să acorde asistenţa necesară victimelor acestui tip de trafic.
Potrivit europarlamentarilor, dezvoltarea noilor tehnologii de comunicaţii intensifică traficul cu copii, îngreunând gestionarea acestui fenomen.
Membrii Parlamentului European atrag atenţia că autorităţile naţionale şi ONG-urile din statele membre încă nu acţionează eficient împotriva traficului cu copii, din cauza insuficientei cooperări transfrontaliere, lipsei de formare specializată sau aplicării neadecvate a normelor juridice existente.
0050/2008 Declaraţie scrisă privind combaterea traficului cu copii Site-ul Comisiei Europene pentru lupta împotriva violenţei asupra copiilor (engleză)
RO
2
LINK
http://ec.europa.eu/justice_home/fsj/children/violence/fsj_children_violence_en.htm
-//EP//TEXT WDECL P6-DCL-2008-0050 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-011-RO DOC XML V0//RO
-//EP//TEXT IM-PRESS 20080901BRI35769 ITEM-013-RO DOC XML V0//RO
Cultură
Pluralismul în mass-media: mai multă transparenţă, libertate şi diversitate în peisajul mediatic european
2008-09-18 - 15:19
Concentrările din domeniul mass-media şi posibilele efecte ale acestora asupra pluralismului şi libertăţii de exprimare reprezintă preocupări constante ale Parlamentului European.
Există "un risc considerabil" în ceea ce priveşte capacitatea companiilor private de media de a-şi îndeplini funcţia de gardian al democraţiei, dat fiind faptul că acestea sunt motivate în mod predominant de profitul financiar.
(V) Pentru a asigura independenţa, se solicită adoptarea de Carte editoriale şi înfiinţarea unui ombudsman pentru protejarea mijloacelor de informare în masă.
În raportul elaborat de Marianne Mikko (PSE, Estonia) deputaţii europeni atrag atenţia că păstrarea pluralismului mediatic nu ar trebui lăsat numai sub influenţa mecanismelor pieţei.
"Experienţa demonstrează că concentrarea fără restricţii a proprietăţii pune în pericol pluralismul şi diversitatea culturală şi întrucât un sistem bazat exclusiv pe concurenţa pieţei libere nu poate garanta pluralismul sectorului media", se arată în raport.
(N) În plus, concentrarea proprietăţii generează o dependenţă din ce în ce mai mare a profesioniştilor din media de marii proprietari de trusturi de presă.
(P)
Concentrarea mijloacelor de informare în masă ar trebui să nu se refere numai la proprietatea asupra mijloacelor de informare în masă şi producţia de conţinut mediatic, ci şi la canalele (electronice) şi mecanismele de acces la conţinutul de pe internet şi de diseminare a acestuia, cum ar fi motoarele de căutare.
O ameninţare la adresa independenţei media reprezintă existenţa trusturilor de presă aflate în proprietatea unor mari companii care şi-au construit poziţii importante şi adesea dominante în unele state membre şi care pot încheia contracte de achiziţii publice.
(W)
Pentru a asigura independenţa jurnalistică şi editorială se sugerează adoptarea unor carte editoriale care să "împiedice proprietarii, acţionarii sau organismele externe, precum guvernele, să influenţeze conţinutul ştirilor."
Pentru a facilita înţelegerea obiectivelor operatorului şi a editorului şi a informaţiilor referitoare la acesta se încurajează publicarea structurii de proprietate a tuturor formelor de presă.
(38)
Rolul serviciilor publice
Obiectivele principale ale autorităţilor publice ar trebui să fie crearea condiţiilor adecvate pentru a asigura un nivel înalt de calitate a mijloacelor de informare în masă (inclusiv a mijloacelor publice de informare în masă), pentru a asigura diversitatea acestora şi a garanta independenţa deplină a jurnaliştilor.
(7)
Statele membre trebuie să sprijine serviciile publice de radiodifuziune de înaltă calitate, pentru a fi în măsură să ofere o alternativă reală la programele canalelor comerciale şi care, fără a fi nevoite să concureze pentru a obţine cote de audienţă şi venituri din publicitate, pot ocupa un loc relevant în panorama europeană, ca piloni de menţinere a pluralismului mass-media, a dialogului democratic şi a accesului tuturor cetăţenilor la conţinuturi de calitate.
(35)
Potrivit europarlamentarilor, mijloacele de informare audiovizuale publice trebuie să dezvolte, pe lângă programele tradiţionale, şi servicii şi căi de informare noi şi să poată interacţiona cu toate reţelele şi platformele digitale pentru a-şi putea realiza obiectivul în era tehnologiei digitale.
Comunicarea online : bloguri şi conţinuturi generate de utilizatori
Noile mijloace de informare în masă au adu sun dinamism şi o diversitate crescută în peisajul mediatic, însă trebuie încurajată folosirea într-un mod responsabil a noilor tehnologii.
(24)
Blogurile reprezintă o contribuţie nouă şi importantă la pluralismul mediatic şi sunt un mijloc de exprimare folosit din ce în ce mai mult de profesioniştii din mijloacele de informare în masă, precum şi de persoane private.
Răspândirea lor însă implică necesitatea elaborării unor garanţii legale care să prevadă şi stabilirea responsabilităţii în caz de litigiu şi să instituie dreptul la replică.
(AI)
În raport se sugerează clarificarea statutului juridic al blogurilor şi al site-urilor bazate pe conţinut generat de utilizatori în sensul asimilării acestora, în faţa legii, cu orice altă formă de exprimare publică.
(25)
În raport se propune încurajarea unor coduri facultative de conduită cu privire la condiţiile de utilizare a conţinuturilor generate de utilizatori în publicaţiile comerciale şi introducerea drepturilor de autor, proporţional cu valoarea comercială a acestora.
(23) De asemenea, deputaţii europeni îşi exprimă sprijinul pentru garantarea drepturilor de autor la nivelul presei on-line, părţile terţe având obligaţia să menţioneze sursa atunci când preiau declaraţii.
(26)
În final se solicită o mai mare transparenţă în ceea ce priveşte datele cu caracter personal şi informaţiile despre utilizatori, deţinute de către motoarele de căutare pe Internet, furnizorii de poştă electronică şi site-urile de reţele sociale.
(52)
Raportor: Marianne Mikko
Procedura: iniţiativă
Dezbatere: 22.09.2008 A6-0303/2008 Raport privind concentrarea şi pluralismul mass-mediei în Uniunea Europeană Document de lucru al Comisiei Europene cu privire la pluralismul mijloacelor de informare (engleză) Directiva 89/552/CEE din 3 octombrie 1989 privind coordonarea anumitor dispoziţii stabilite prin acte cu putere de lege sau norme administrative în cadrul statelor membre cu privire la furnizarea de servicii mass-media audiovizuale Site-ul Comisiei Europene cu privire la politica europeană pentru audiovizual (engleză)
RO
2
LINK
http://ec.europa.eu/information_society/media_taskforce/doc/pluralism/media_pluralism_swp_en.pdf
RO
3
LINK
http://eur-lex.europa.eu/LexUriServ/LexUriServ.do?uri=CONSLEG:1989L0552:20071219:RO:PDF
RO
4
LINK
http://ec.europa.eu/avpolicy/index_en.htm
-//EP//TEXT REPORT A6-2008-0303 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-012-RO DOC XML V0//RO
-//EP//TEXT IM-PRESS 20080901BRI35769 ITEM-014-RO DOC XML V0//RO
Cultură
2009 - Anul European al creativităţii şi inovaţiei
2008-09-18 - 15:19
În fiecare an, Uniunea Europeană alege o temă majoră pentru a lansă o campanie de sensibilizare a publicului şi pentru a atrage atenţia guvernelor naţionale asupra unui subiect specific.
Potrivit raportoarei Katarina Batzeli (PSE, Grecia) această practică "va creşte nivelul de conştientizare a publicului, va contribui la diseminarea informaţiilor cu privire la cele mai bune practici, stimulând în acelaşi timp dezbaterea politică".
Propunerea Comisiei Europene subliniază rolul pe care îl au creativitatea şi inovaţia în a facilita prosperitatea economică şi cea socială, aducând beneficii atât individului, cât şi întregii societăţi.
Se constată că trebuie întreprins mai mult pentru a îmbunătăţi aceste caracteristici ale Uniuni, în special în domeniul educaţiei unde abordarea trebuie să se bazeze pe principiul educaţiei continue.
Comisia pentru cultură şi educaţie salută propunerea Comisiei, subliniind însă importanţa tuturor programelor comunitare care promovează creativitatea şi inovaţia pe lângă Programul pentru învăţare continuă.
Raportor: Katerina Batzeli
Procedura de codecizie: prima lectură
Dezbatere: 22.09.2008 A6-0319/2008 Raport referitor la propunerea de decizie a Parlamentului European și a Consiliului privind Anul european al creativităţii şi inovării (2009) Propunere de decizie a Parlamentului European şi a Consiliului privind Anul european al creativității și inovării (2009)
RO
2
LINK
http://eur-lex.europa.eu/LexUriServ/LexUriServ.do?uri=COM:2008:0159:FIN:RO:PDF
-//EP//TEXT REPORT A6-2008-0319 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-013-RO DOC XML V0//RO
-//EP//TEXT IM-PRESS 20080901BRI35769 ITEM-015-RO DOC XML V0//RO
Relaţii externe
Summit-ul UE-India
2008-09-18 - 15:19
În contextul organizării celui de-al nouălea summit UE-India, programat a avea loc la Marsilia, în data de 29 octombrie, Membrii Parlamentului European vor analiza în cadrul unei dezbateri relaţiile bilaterale.
Declaraţiile Consiliului şi ale Comisiei vor fi urmate miercuri, 24 septembrie de o dezbatere, iar rezoluţia aferentă va fi adoptată cel mai probabil, joi, 25 septembrie.
Agenda summit-ului va include chestiuni bilaterale precum negocierea unui acord de liber schimb.
Aspecte regionale vor fi de asemenea abordate, ca de exemplu situaţia din statele învecinate (Afganistan, Burma/Myanmar, China, Iran şi Pakistan).
Aspecte gloabe legate de schimbările climatice, combaterea terorismului, criza alimentară şi securitatea energetică se vor afla pe agenda reuniunii.
Site-ul Comisiei Europene, relaţiile UE-India
RO
1
LINK
http://ec.europa.eu/external_relations/india/index_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-014-RO DOC XML V0//RO
-//EP//TEXT IM-PRESS 20080901BRI35769 ITEM-016-RO DOC XML V0//RO
Agricultură
Regiunile montane din Europa - habitate unice
2008-09-18 - 15:19
Zonele montane reprezintă 40 % din suprafaţa Europei şi sunt locuite de 19 % din populaţia Europei.
Aceste regiuni necesită să fie sprijinite prin finanţări adecvate deoarece reprezintă un habitat multifuncţional, în care agricultura şi economia sunt strâns corelate cu aspectele sociale, culturale şi ecologice.
În raportul elaborat de Michl Ebner (PPE-DE, Italia) se remarcă faptul că eforturile statelor membre în privinţa zonelor montane (îndeosebi zonele montane înalte şi mijlocii) variază puternic între acestea şi nu vizează o dezvoltare globală, ci pur sectorială, şi că nu există un cadru european integrat, cum este cazul zonelor maritime.
(1)
Regiunile montane permit producerea unor produse agricole de înaltă-calitate şi pot contribui la diversitatea produselor agricole de pe piaţa europeană, la conservarea unor specii animale şi vegetale, la păstrarea tradiţiilor, la desfăşurarea de activităţi industriale şi turistice, precum şi la combaterea schimbărilor climatice prin protejarea biodiversităţii şi captarea CO2 datorită păşunilor permanente şi pădurilor şi că exploatarea forestieră durabilă va face posibilă producerea de energie folosind deşeurile lemnoase.
(31)
Multe zone montane, dată fiind atractivitatea lor turistică, sunt supuse unei presiuni de urbanizare şi există riscul peisajul tradiţional să îşi piardă caracterul agricol, frumuseţea şi valoarea, elemente esenţiale pentru ecosistem.
În acelaşi timp, este dificil să se garanteze păstrarea echilibrului demografic în aceste zone confruntate adesea cu probleme de migraţie a populaţiei spre oraşe.
(13,19)
Importanţa agriculturii montane
În raport se subliniază rolul agriculturii montane pentru producţie, pentru conservarea şi utilizarea extensivă a peisajului, precum şi ca bază multifuncţională pentru alte activităţi economice şi componentă distinctivă a peisajelor culturale şi a structurilor sociale tradiţionale.
Date fiind condiţiile naturale, agricultura din zonele montane implică eforturi mai mari (printre altele o intensitate sporită a muncii şi necesitatea muncii manuale) şi costuri mai mari (printre altele utilaje speciale şi costuri mari de transport).
(14)
Continuarea plăţilor compensatorii, în special pentru prelucrarea laptelui
Deputaţii europeni din Comisia pentru agricultură şi dezvoltare rurală solicită ca plăţile compensatorii în zonele să continue şi în viitor, pentru a servi la compensarea handicapurilor naturale permanente şi a costurilor suplimentare ce derivă din dificultăţile întâmpinate în exploatare.
Astfel de plăţi sunt justificate pe termen lung, ca urmare a lipsei alternativelor de producţie.
O decuplare completă ar conduce în mod inevitabil la o scădere a activităţii în mai multe sectoare.
Potrivit deputaţilor, necesităţile din zonele montane nu pot fi satisfăcute doar prin intermediul finanţării pentru dezvoltarea rurală.
(17)
Totodată se solicită acordarea de ajutoare financiare specifice industriei laptelui (ferme de lapte şi întreprinderi de prelucrare a laptelui), care joacă un rol esenţial în zonele montane, dată fiind lipsa de alternative de producţie.
(23)
Promovarea tinerilor fermieri
În raport se solicită o promovare mai intensivă a tinerilor fermieri şi a egalităţii de şanse între femei şi bărbaţi (îndeosebi prin măsuri în favoarea familiilor şi prin reglementarea timpului de lucru parţial şi cu normă întreagă, modele de remunerare combinată şi de activităţi secundare, echilibrarea vieţii profesionale şi capacitatea de a întemeia o familie), ca factori determinanţi.
(18)
Strategie UE pentru zonele montane
În final, deputaţii europeni invită Comisia Europeană să elaboreze, în cadrul competenţelor sale, o strategie integrată pentru dezvoltarea durabilă şi utilizarea resurselor zonelor montane şi, în colaborare cu autorităţile regionale şi reprezentanţi ai societăţii civile, care cunosc şi reprezintă condiţiile şi nevoile locale elaborarea de programe de acţiune naţionale, cu măsuri concrete de punere în aplicare, ţinând seama în mod corespunzător de iniţiativele regionale existente.
(8)
Raportor: Michl Ebner
Procedura: iniţiativă
Dezbatere: 22.09.2008 A6-0327/2008 Raport privind situaţia şi perspectivele agriculturii în zonele montane
-//EP//TEXT REPORT A6-2008-0327 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-015-RO DOC XML V0//RO
-//EP//TEXT IM-PRESS 20080901BRI35769 ITEM-017-RO DOC XML V0//RO
Dezvoltare şi cooperare
Finanţarea pentru dezvoltare: Implementarea consensului de la Monterrey
2008-09-18 - 15:19
Având în vedere că UE este cel mai mare donator de fonduri la nivel mondial, un membru de prim-plan al instituţiilor financiare internaţionale şi cel mai important partener comercial al ţărilor în curs de dezvoltare, Uniunea Europeană trebuie să îndeplinească obiectivele la care s-a angajat în ceea ce priveşte volumul asistenţei oficiale pentru dezvoltare (AOD) [1].
În vederea examinării progreselor care au fost înregistrate de la prima reuniune mondială la nivel înalt privind finanţarea pentru dezvoltare, care a avut loc în 2002 la Monterrey, organizaţia Naţiunilor Unite va organiza la Doha, în perioada 29 noiembrie - 2 decembrie 2008, o conferinţă mondială privind finanţarea pentru dezvoltare.
Potrivit raportului elaborat de Thijs Berman (PSE, Olanda), statele membre ar trebui să facă distincţia clară între cheltuielile pentru dezvoltare şi cheltuielile privind interesele politicii externe.
2
Deputaţii europeni subliniază necesitatea absolută ca UE să urmărească atingerea celui mai înalt nivel de coordonare pentru a asigura coerenţa cu alte politici comunitare (mediu, migraţie, drepturile omului, agricultură etc.) şi a evita suprapunerea eforturilor şi lipsa de coerenţă a activităţilor.
3
Scădere alarmantă în 2007 a volumului asistenţei pentru dezvoltare
În raport se subliniază faptul că Uniunea Europeană nu a găsit încă echilibrul corect între două abordări contradictorii în ceea ce priveşte ajutorul pentru dezvoltare: pe de o parte, să aibă încredere că ţările partenere asigură o alocare corespunzătoare a fondurilor şi să sprijine administraţiile acestora în crearea unor instrumente potrivite pentru utilizarea fondurilor şi, pe de altă parte, să aloce ajutorul financiar unor obiective specifice pentru a evita utilizarea necorespunzătoare sau alocarea ineficientă a asistenţei.
6
Chiar dacă UE şi-a îndeplinit obiectivul obligatoriu privind AOD, constând într-o medie la nivel UE de 0,39% din VNB pentru 2006, se constată o scădere alarmantă a asistenţei UE în 2007, de la 47,7 miliarde EUR în 2006 (0,41% din VNB global al UE) la 46,1 miliarde EUR în 2007 (0,38% din VNB global al UE) şi invită statele membre să mărească volumul AOD pentru a-şi îndeplini, în 2010, obiectivul de 0,56% din VNB la care s-a angajat.
8
O cauză pentru scăderile din 2007 ale nivelurilor de asistenţă raportate se datorează, în anumite cazuri, creşterii artificiale a datelor în 2006 prin reducerea datoriei.
Europarlamentarii îndeamnă statele membre să mărească nivelurile AOD în mod durabil, concentrându-se pe datele care nu conţin partea referitoare la reducerea datoriei.14
Pentru a ridica nivelurile AOD în vederea îndeplinirii obiectivului ONU de 0,7% până în 2015 se salută abordarea aleasă de unele state membre care stabilesc calendare multianuale obligatorii şi solicită statelor membre care nu au publicat până în prezent calendarele lor multianuale să adopte aceste calendare înaintea viitoarei Conferinţe internaţionale privind finanţarea asistenţei pentru dezvoltare.
Mecanisme inovatoare de finanţare
Crearea unor mecanisme şi instrumente financiare care să ofere măsuri pentru mobilizarea capitalului privat va contribui la îmbunătăţirea asistenţei pentru dezvoltare, se subliniază în raportul Berman.
Comisia pentru Dezvoltare a PE salută propunerea Comisiei de a stabili un mecanism mondial de finanţare a eforturilor de combatere a schimbărilor climatice , bazat pe principiul acordării anticipate a ajutoarelor destinate finanţării măsurilor de adaptare şi de atenuare în ţările în curs de dezvoltare.
Statele membre şi Comisia sunt invitate să îşi asume importantele angajamente financiare necesare punerii rapide în aplicare a propunerii.
(27-33)
În raport se mai solicită o serie de mecanisme de finanţare, precum:
accesul la finanţare al micilor antreprenori şi agricultori , ca mijloc de creştere a producţiei de alimente şi de oferire a unei soluţii durabile la criza alimentară;
crearea unui fond de garantare al Băncii Europene de Investiţii care să vină în sprijinul programelor de microcreditare şi al programelor de protejare contra riscului care răspund nevoilor producătorilor de alimente locali în ţările în curs de dezvoltare mai sărace;
înfiinţarea a unui Fond pentru egalitate de gen , gestionat de Fondul pentru dezvoltarea femeilor al Naţiunilor Unite (UNIFEM), în scopul promovării şi finanţării politicilor în domeniul egalităţii de gen, din ţările în curs de dezvoltare.
[1] până în 2010:
0,51% din VNB pentru UE-15 (statele membre ale UE înaintea extinderii din 2004)
0,17% din VNB pentru UE - 12 (statele membre care au aderat la UE la 1 mai 2004 şi România şi Bulgaria)
Raportor: Thijs Berman
Procedura: iniţiativă
Dezbatere: 25.09.2008 A6-0310/2008 Raport privind acţiunile realizate în urma Conferinţei de la Monterrey din 2002 referitoare la finanţarea pentru dezvoltare
-//EP//TEXT REPORT A6-2008-0310 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080901BRI35769 FULL-TEXT DOC XML V0//RO
-//EP//TEXT IM-PRESS 20080901BRI35769 ITEM-016-RO DOC XML V0//RO
-//EP//TEXT IM-PRESS 20080901BRI35769 ITEM-COVER-RO DOC XML V0//RO
-//EP//TEXT IM-PRESS 20080901BRI35769 ITEM-001-RO DOC XML V0//RO
-//EP//TEXT IM-PRESS 20080901BRI35769 ITEM-002-RO DOC XML V0//RO
-//EP//TEXT IM-PRESS 20080901BRI35769 ITEM-003-RO DOC XML V0//RO
-//EP//TEXT IM-PRESS 20080901BRI35769 ITEM-004-RO DOC XML V0//RO
-//EP//TEXT IM-PRESS 20080901BRI35769 ITEM-005-RO DOC XML V0//RO
-//EP//TEXT IM-PRESS 20080901BRI35769 ITEM-006-RO DOC XML V0//RO
-//EP//TEXT IM-PRESS 20080901BRI35769 ITEM-007-RO DOC XML V0//RO
-//EP//TEXT IM-PRESS 20080901BRI35769 ITEM-008-RO DOC XML V0//RO
-//EP//TEXT IM-PRESS 20080901BRI35769 ITEM-009-RO DOC XML V0//RO
-//EP//TEXT IM-PRESS 20080901BRI35769 ITEM-010-RO DOC XML V0//RO
-//EP//TEXT IM-PRESS 20080901BRI35769 ITEM-011-RO DOC XML V0//RO
-//EP//TEXT IM-PRESS 20080901BRI35769 ITEM-012-RO DOC XML V0//RO
-//EP//TEXT IM-PRESS 20080901BRI35769 ITEM-013-RO DOC XML V0//RO
-//EP//TEXT IM-PRESS 20080901BRI35769 ITEM-014-RO DOC XML V0//RO
-//EP//TEXT IM-PRESS 20080901BRI35769 ITEM-015-RO DOC XML V0//RO
-//EP//TEXT IM-PRESS 20080901BRI35769 ITEM-016-RO DOC XML V0//RO
-//EP//TEXT IM-PRESS 20080901BRI35769 ITEM-017-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080901BRI35769 ITEM-COVER-RO DOC XML V0//RO
-//EP//TEXT IM-PRESS 20080901BRI35769 ITEM-001-RO DOC XML V0//RO
-//EP//TEXT IM-PRESS 20080901BRI35769 ITEM-002-RO DOC XML V0//RO
-//EP//TEXT IM-PRESS 20080901BRI35769 ITEM-003-RO DOC XML V0//RO
-//EP//TEXT IM-PRESS 20080901BRI35769 ITEM-004-RO DOC XML V0//RO
-//EP//TEXT IM-PRESS 20080901BRI35769 ITEM-005-RO DOC XML V0//RO
-//EP//TEXT IM-PRESS 20080901BRI35769 ITEM-006-RO DOC XML V0//RO
-//EP//TEXT IM-PRESS 20080901BRI35769 ITEM-007-RO DOC XML V0//RO
-//EP//TEXT IM-PRESS 20080901BRI35769 ITEM-008-RO DOC XML V0//RO
-//EP//TEXT IM-PRESS 20080901BRI35769 ITEM-009-RO DOC XML V0//RO
-//EP//TEXT IM-PRESS 20080901BRI35769 ITEM-010-RO DOC XML V0//RO
-//EP//TEXT IM-PRESS 20080901BRI35769 ITEM-011-RO DOC XML V0//RO
-//EP//TEXT IM-PRESS 20080901BRI35769 ITEM-012-RO DOC XML V0//RO
-//EP//TEXT IM-PRESS 20080901BRI35769 ITEM-013-RO DOC XML V0//RO
-//EP//TEXT IM-PRESS 20080901BRI35769 ITEM-014-RO DOC XML V0//RO
-//EP//TEXT IM-PRESS 20080901BRI35769 ITEM-015-RO DOC XML V0//RO
-//EP//TEXT IM-PRESS 20080901BRI35769 ITEM-016-RO DOC XML V0//RO
-//EP//TEXT IM-PRESS 20080901BRI35769 ITEM-017-RO DOC XML V0//RO
