P6_TA(2008)0284
Nivelul minim de formare a navigatorilor (reformare) ***I
A6-0178/2008
Rezoluţia legislativă a Parlamentului European din 17 iunie 2008 referitoare la propunerea de directivă a Parlamentului European şi a Consiliului privind nivelul minim de formare a navigatorilor (reformare) ( COM(2007)0610 – C6-0348/2007 – 2007/0219(COD) )
(Procedura de codecizie – reformare)
Parlamentul European
, –
având în vedere propunerea Comisiei prezentată Parlamentului European şi Consiliului ( COM(2007)0610 ),
–
având în vedere articolul 251 alineatul (2) şi articolul 80 alineatul (2) din Tratatul CE, în temeiul cărora propunerea a fost prezentată de către Comisie ( C6-0348/2007 ),
–
având în vedere Acordul interinstituţional din 28 noiembrie 2001 privind utilizarea mai structurată a tehnicii de reformare a actelor legislative JO C 77, 28.3.2002, p.
1.
,
–
având în vedere scrisoarea Comisiei pentru afaceri juridice din 24 ianuarie 2008 adresată Comisiei pentru transport şi turism în conformitate cu articolul 80a alineatul (3) din Regulamentul său de procedură,
–
având în vedere articolele 80a şi 51 din Regulamentul său de procedură,
–
având în vedere raportul Comisiei pentru transport şi turism ( A6-0178/2008 ),
A.
întrucât grupul consultativ al serviciilor juridice ale Parlamentului European, Consiliului şi Comisiei consideră că propunerea în cauză nu conţine nici o modificare de fond în afara celor care au fost identificate ca atare în propunere şi întrucât, în ceea ce priveşte codificarea dispoziţiilor rămase neschimbate din textele anterioare cu amendamentele la acestea, propunerea se limitează la o simplă codificare, fără modificări de fond ale acestora,
1.
aprobă propunerea Comisiei astfel cum a fost modificată şi adaptată în urma recomandărilor grupului consultativ al serviciilor juridice ale Parlamentului European, Consiliului şi Comisiei;
2.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3.
încredinţează Preşedintelui sarcina de a transmite Consiliului şi Comisiei poziţia Parlamentului.
P6_TC1-COD(2007)0219
Poziţia Parlamentului European adoptată în primă lectură la 17 iunie 2008 în vederea adoptării Directivei 2008/.../CE a Parlamentului European şi a Consiliului privind nivelul minim de formare a navigatorilor (reformare)
(Întrucât s-a ajuns la un acord între Parlament şi Consiliu, poziţia Parlamentului în primă lectură corespunde cu actul legislativ final, Directiva 2008/106/CE.)
