Întărirea legitimităţii democratice a politicii europene externe şi de securitate
Securitate şi apărare
2010-03-10 - 13:57
Potrivit deputaţilor, UE trebuie să îşi îmbunătăţească autonomia strategică şi să dispună de o puternică şi eficientă politică externă, de securitate şi de apărare.
Deputaţii sunt hotărâţi să facă uz de competenţele lor bugetare şi de dreptul la control democratic asupra acestor politici, inclusiv finanţarea serviciului european de acţiune externă, se arată în două rezoluţii adoptate miercuri, 10 martie 2010.
Odată cu intrarea în vigoare a Tratatului de la Lisabona, deputaţii europeni consideră că este necesară o mai mare legitimitate democratică a activităţilor de politică externă şi de securitate comună (PESC), de exemplu cu ajutorul unei consultări sistematice a Parlamentului înaintea lansări operaţiunilor UE.
Raportul elaborat de Gabriele Albertini (PPE, IT), preşedintele Comisiei pentru afaceri externe, referitor la activităţile PESC în 2008 a fost adoptat cu 592 voturi pentru, 66 voturi contra şi 11 abţineri.
Parlamentul solicită mai mult control parlamentar în ceea ce priveşte numirea şi evaluare ale reprezentanţilor speciali ai UE (RSUE), ţinând cont, de asemenea, de necesitatea unei reprezentări suficiente a ambelor sexe.
Comisiile relevante ale Parlamentului ar trebui consultate în procesul de numire a posturilor de conducere din SEAE, inclusiv în numirea reprezentanţilor speciali ai UE.
Anumiţi reprezentanţi speciali ai UE şi şefi de delegaţie UE ar trebui să se prezinte în faţa comisiei cu ocazia numirii în funcţie.
Având în vedere că Parlamentul deţine în prezent mai multe competenţe bugetare, Deputaţii solicită revizuirea şi extinderea acordurilor interinstituţionale existente, cu implicarea Comisiei PE pentru afaceri externe, astfel încât să se asigure o implementare armonioasă şi eficientă a procedurilor bugetare, de consultare şi de control în cazul PESC şi PSAC, precum şi un acces mai bun la informaţiile confidenţiale.
Pentru a permite UE să joace un rol activ pe plan mondial trebuie alocate fonduri suficiente în bugetul UE.
Deputaţii regretă că bugetul respectiv continuă să fie insuficient finanţat şi îşi exprimă îngrijorarea cu privire la consecinţele subfinanţării pentru capacitatea Uniunii de a desfăşura o politică externă credibilă şi proactivă. în acest sens, Parlamentul aşteaptă "să fie consultat şi cooptat pe deplin în ceea ce priveşte procedurile de acordare a accesului rapid la alocările din bugetul Uniunii destinate finanţării de urgenţă a iniţiativelor PESC".
Raportul elaborat de preşedintele Subcomisiei pentru securitate şi apărare, Arnaud Danjean (PPE, FR), analizează implicaţiile Tratatului de la Lisabona asupra politicii de securitate şi apărare comună (PSAC).
Rezoluţia a fost adoptată cu 480 voturi pentru, 111 voturi contra şi 64 de abţineri.
Deputaţii sprijină ideea creării unui Consiliu de apărare în cadrul Consiliului Afaceri externe, care să fie format din miniştrii apărării şi prezidat de Vicepreşedinte/Înalt Reprezentant, şi care să aibă un rol specific în accelerarea cooperării şi armonizarea şi integrarea capabilităţilor militare.
Deputaţii europeni pledează din nou în favoarea creării unui centru permanent de operaţiuni al Uniunii, plasat sub autoritatea Vicepreşedintei/Înaltei Reprezentante, care să aibă ca misiune planificarea operaţională şi desfăşurarea de operaţiuni militare; solicită încadrarea acestui centru de operaţiuni în SEAE.
(20)
Scutul antirachetă în Europa
Potrivit deputaţilor, noua versiune a scutului antirachetă preconizată de administraţia americană ar trebui studiată în profunzime şi verificată, iar în cazul realizării acestui sistem, "acesta ar trebui să ţină seama de o abordare comună a ţărilor europene în privinţa apărării Europei împotriva ameninţărilor balistice, în cadrul unui dialog la nivel continental şi încurajând participarea industriei europene de apărare la realizarea scutului", se precizează în rezoluţie.
În domeniul capabilităţilor militare şi civile deputaţii solicită realizarea unor progrese rapide în ceea ce priveşte: crearea unei flote europene de transport aerian, noua generaţie de sateliţi de observare, înfiinţarea unui sistem de supraveghere maritimă după modelul celui baltic (SUBCAS), pentru a creşte gradul de securitate al transporturilor maritime.
Raportori: Gabriele Albertini (PPE, IT) şi Arnaud Danjean (PPE, FR)
Procedură: raport din iniţiativă proprie
Dezbatere: miercuri, 10 martie
Vot: miercuri, 10 martie
20100310IPR70325 Profilul raportorului - Gabriele Albertini (PPE, IT) Profilul raportorului - Arnaud Danjean (PPE, FR) Fişa procedurii - raport Albertini Fişa procedurii - raport Danjean Textele adoptate vor fi disponibile aici (click 10 martie 2010)
RO
1
LINK
/members/public/yourMep/view.do?name=Albertini&partNumber=1&language=RO&id=28367
RO
2
LINK
/members/public/yourMep/view.do?name=danjean&partNumber=1&language=RO&id=96747
RO
3
LINK
/oeil/file.jsp?id=5786432&noticeType=null&language=en
RO
4
LINK
/oeil/file.jsp?id=5824812&noticeType=null&language=en
RO
5
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
