Noii Deputaţi Europeni aleşi ai României şi-au început activitatea la Strasbourg
Instituţii
2007-12-10 - 20:34
Noii Deputaţi Europeni aleşi ai României şi-au început activitatea în Parlamentul European luni, 10 decembrie, la Strasbourg.
Mandatul lor va dura până la Alegerile Generale Europene prevăzute pentru iunie 2007.
În deschiderea sesiunii în plen, Preşedintele Parlamentului, Hans-Gert Pöttering, le-a adresat noilor colegi şi colege din partea României un călduros 'Bun venit'.
" Este o mare bucurie pentru noi ca astăzi să-i salutăm şi să-i primim în mijlocul nostru pe cei 35 Deputaţi Europeni din partea României, aleşi prin vot direct pentru Parlamentul European ", a declarat, în deschiderea sesiunii în plen, Preşedintele Parlamentului, Hans-Gert Pöttering . "
Bine aţi venit în Parlamentul European!"
" La 25 noiembrie 2007, cetăţenii României s-au prezentat la vot, şi şi-au ales, printr-un proces democratic, reprezentanţii în Parlamentul European.
Este o zi importantă pentru România, care a devenit, la 1 ianuarie 2007, Stat Membru al Uniunii Europene ", a declarat Preşedintele Pöttering. "
După învingerea comunismului, integrarea României în familia Europeană a fost, astfel, desăvârşită"
" A durat peste 60 de ani ca România să revină în familia Europei libere şi astfel, continentul nostru să se reunifice.
După înfrângerea comunismului şi după revenirea libertăţii şi a democraţiei în România, această ţară s-a întors pe deplin în familia Europeană ".
" Cei 35 Deputaţi aleşi la 25 noiembrie au devenit vocea cetăţenilor români, reprezentanţii intereselor cetăţenilor români, în Parlamentul European.
În calitatea mea de Preşedinte al Parlamentului European, le urez noilor colegi şi colege din România - pe mulţi dintre care îi cunoaştem deja din activitatea anterioară - mult succes în realizarea mandatului lor de un an şi jumătate ".
" Cu această ocazie, vreau să mulţumesc încă o dată tuturor Membrilor Parlamentului Român, care au fost observatori, începând cu septembrie 2005 şi, de la 1 ianuarie anul acesta, membri ai Parlamentului European.
Le mulţumesc pentru munca lor neobosită şi angajamentul lor pe calea unificării Europene".
"Din 35 Deputaţi Români, 13 au fost realeşi şi sper ca ei să-i ajute şi pe ceilalţi colegi români să se integreze repede în activitatea Parlamentului European, pentru a contribui împreună la succesul proiectului European, în folosul alegătorilor".
"Încă o dată un călduros 'Bine aţi venit', colegi şi colege din România !", a declarat Preşedintele Pöttering.
- - -
România a avut 35 reprezentanţi în Parlamentul European începând cu 26 septembrie 2005, însă cu statut de observator.
Mulţi dintre ei au fost renumiţi apoi, de Parlamentul Român, ca membri cu drepturi depline în Legislativul de la Bruxelles.
Ei au fost primiţi oficial la Strasbourg în sesiunea din ianuarie 2007, iar mandatul lor a durat până la Alegerile Europene din România din 25 noiembrie 2007.
Mandatul noilor Deputaţi Români aleşi va dura până în iunie 2009, când vor avea loc Alegeri Europene în toate Statele Membre ale Uniunii.
În momentul de faţă, în Parlamentul European activează 785 Deputaţi Europeni.
După Alegerile Generale Europene din 2009, numărul Deputaţilor Europeni va scădea la 736, dintre care 33 vor fi reprezentanţi ai României.
Lista cu primii Deputaţi Europeni aleşi în România la 25 noiembrie 2007 este menţionată în link-ul de mai jos.
20071210IPR14637
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
