A6-0268/2009
21.4.2009
*
RAPORT
referitor la propunerea de regulament al Consiliului de modificare a Regulamentului (CE) nr.
332/2002 de înființare a unui mecanism de asistență financiară pe termen mediu pentru balanțele de plăți ale statelor membre
(COM(2009)0169 – C6‑0134/2009 – 2009/0053(CNS))
Comisia pentru afaceri economice și monetare
Raportoare:
Pervenche Berès
PE 423.810v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................8
PROCEDURÃ.............................................................................................................................9
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului de modificare a Regulamentului (CE) nr.
332/2002 de înființare a unui mecanism de asistență financiară pe termen mediu pentru balanțele de plăți ale statelor membre
( COM(2009)0169 – C6‑0134/2009 – 2009/0053(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2009)0169 ),
– având în vedere articolul 308 din Tratatul CE, în temeiul căruia a fost consultat de către Consiliu ( C6–0134/2009 ),
– având în vedere Regulamentul (CE) nr.
332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre
JO L 53, 23.2.2002, p.
1. și Poziția sa din 6 septembrie 2001 referitoare la propunerea de regulament al Consiliului de înființare a unui mecanism de asistență financiară pe termen mediu pentru balanțele de plăți ale statelor membre
JO C 72 E, 21.3.2002, p.
312. ,
– având în vedere Poziția sa din 20 noiembrie 2008
Texte adoptate, P6_TA(2008)0560 . referitoare la propunerea de regulament al Consiliului de modificare a Regulamentului (CE) nr.
332/2002 și Rezoluția sa din aceeași dată referitoare la înființarea unui mecanism de asistență financiară pe termen mediu pentru balanțele de plăți ale statelor membre
Texte adoptate, P6_TA(2008)0562 . ,
– având în vedere Avizul Băncii Centrale Europene din 20 aprilie 2009 privind propunerea de regulament al Consiliului de modificare a Regulamentului (CE) nr.
332/2002 de înființare a unui mecanism de asistență financiară pe termen mediu pentru balanțele de plăți ale statelor membre,
– având în vedere articolele 51 și 134 din Regulamentul său de procedură,
– având în vedere raportul Comisiei pentru afaceri economice și monetare ( A6-0268/2009 ),
1. aprobă propunerea Comisiei astfel cum a fost modificată;
2. invită Comisia să își modifice propunerea în consecință, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou în cazul în care intenționează să modifice în mod substanțial propunerea Comisiei;
5. încredințează Președintelui sarcina de a transmite poziția Parlamentului Consiliului, Comisiei și guvernelor statelor membre.
Amendamentul
1
Propunere de regulament – act de modificare
Articolul 1 – punctul 3
Regulamentul (CE) nr.
332/2002
Articolul 3a
Textul propus de Comisie
Amendamentul
Comisia și statele membre interesate încheie un memorandum de înțelegere în care detaliază condițiile stabilite de Consiliu.
Comisia și statele membre interesate încheie un memorandum de înțelegere în care detaliază condițiile stabilite de Consiliu.
Comisia comunică memorandumul de înțelegere Parlamentului European și Consiliului.
Amendamentul
2
Propunere de regulament – act de modificare
Articolul 1 – punctul 4
Regulamentul (CE) nr.
332/2002
Articolul 5
Textul propus de Comisie
Amendamentul
1.
Comisia adoptă măsurile necesare pentru a verifica periodic, în colaborare cu Comitetul Economic și Financiar, conformitatea politicii economice a statului membru beneficiar al împrumutului comunitar cu programul rectificativ și cu alte condiții prevăzute de Consiliu în aplicarea articolului 3.
În acest scop, statele membre pun la dispoziția Comisiei toate informațiile necesare și cooperează pe deplin cu aceasta.
Pe baza celor constatate la verificări, Comisia, după ce Comitetul Economic și Financiar și-a dat avizul, decide în privința eliberării tranșelor viitoare.
Comisia adoptă măsurile necesare pentru a verifica periodic, în colaborare cu Comitetul Economic și Financiar, conformitatea politicii economice a statului membru beneficiar al împrumutului comunitar cu programul rectificativ și cu alte condiții prevăzute de Consiliu în aplicarea articolului 3 și cu memorandumul de înțelegere menționat la articolul 3a .
În acest scop, statele membre pun la dispoziția Parlamentului European și a Comisiei toate informațiile necesare și cooperează pe deplin cu aceasta.
Pe baza celor constatate la verificări, Comisia, după ce Comitetul Economic și Financiar și-a dat avizul, decide în privința eliberării tranșelor viitoare.
Consiliul decide cu privire la orice rectificări ce trebuie aduse condițiilor inițiale de politică economică.
Consiliul decide cu privire la orice rectificări ce trebuie aduse condițiilor inițiale de politică economică în conformitate cu obiectivele economice principale ale Comunității .
Justificare
Amendamentul are drept scop clarificarea condiționalității și a rolului Parlamentului European.
Amendamentul
3
Propunere de regulament – act de modificare
Articolul 1 – punctul 6a (nou)
Regulamentul (CE) nr.
332/2002
Articolul 10
Textul propus de Comisie
Amendamentul
(6a) Articolul 10 se înlocuiește cu următorul text:
„Articolul 10
Din doi în doi ani, Consiliul analizează, pe baza raportului Comisiei și după consultarea Parlamentului European și emiterea avizului de către Comitetul Economic și Financiar, dacă mecanismul instituit mai corespunde, prin structură, modalități și plafoane, obiectivelor care au stat la baza constituirii sale.”
EXPUNERE DE MOTIVE
Regulamentul (CE) nr.
332/2002 al Consiliului înființează, în temeiul articolelor 119 și 308 din tratat, un instrument de asistență financiară pe termen mediu pentru balanțele de plăți ale statelor membre, înlocuind instrumentul precedent instituit prin Regulamentul nr.
1969/88 al Consiliului.
Acest instrument pune în aplicare mecanismul prevăzut la articolul 119 din tratat, în temeiul căruia Comunitatea, „în caz de dificultăți sau în cazul riscului apariției unor dificultăți grave pentru balanța de plăți a unui stat membru, provenind fie dintr-un dezechilibru global al balanței, fie din natura devizelor de care acesta dispune”, poate acorda asistență reciprocă acestui stat membru, cu condiția ca acesta să nu facă parte din zona euro.
Prin regulamentul menționat mai sus, adoptat în februarie 2002, s-a coborât pragul fixat în regulamentul anterior, care a trecut de la 16 miliarde EUR la 12 miliarde EUR, ca urmare a intrării în vigoare a euro, statele membre din cadrul zonei euro nemaifiind eligibile în raport cu dispozițiile articolului 119 privind balanța de plăți.
Uniunea Europeană s-a extins de atunci, iar numărul statelor membre care nu participă la UEM a crescut în mod considerabil.
Având în vedere aceste aspecte, precum și evoluția contextului financiar internațional, Consiliul a hotărât să majoreze, la începutul lunii decembrie 2008, plafonul global al asistenței financiare de la 12 miliarde EUR la 25 de miliarde EUR, iar Parlamentul European a emis un aviz favorabil în cadrul unei proceduri de urgență.
În plus, Consiliul European din 19-20 martie a invitat Comisia și Consiliul să ia măsurile necesare pentru a fi pregătiți, dacă va fi necesar, să acționeze de la caz la caz, pe baza tuturor instrumentelor disponibile și, atunci când este nevoie, în strânsă cooperare cu instituțiile financiare internaționale, precizând că, în special, Comunitatea este pregătită să acorde asistență pentru balanțele de plăți ale statelor membre eligibile care au nevoie de ea și că, în acest sens, salută intenția Comisiei de a propune dublarea plafonului aferent mecanismului de asistență al Uniunii pentru balanța de plăți la 50 de miliarde EUR.
Noua propunere a Comisiei de a dubla plafonul a fost prezentată în contextul înrăutățirii previziunilor financiare internaționale și al negocierii unei asistențe financiare pe termen mediu pentru România, căreia UE intenționează să îi acorde până la 5 miliarde EUR.
Până în prezent, UE a convenit, de asemenea, să acorde un împrumut pentru balanța de plăți în valoare de 6,5 miliarde EUR Ungariei și unul în valoare de 3,1 miliarde EUR Letoniei.
Raportoarea consideră că este rezonabil să se dubleze plafonul, majorându-se la 50 de miliarde EUR, și să se clarifice anumite sarcini și responsabilități.
PROCEDURÃ
Titlu
Un mecanism de asistență financiară pe termen mediu pentru balanțele de plăți ale statelor membre
Referințe
COM(2009)0169 – C6-0134/2009 – 2009/0053(CNS)
Data consultării PE
17.4.2009
Comisia competentă în fond
Data anunțului în plen
ECON
Raportor(i)
Data numirii
Pervenche Berès
2.4.2009
Examinare în comisie
21.4.2009
Data adoptării
21.4.2009
Rezultatul votului final
+:
–:
0:
19
Membri titulari prezenți la votul final
Zsolt László Becsey, Pervenche Berès, Udo Bullmann, Elisa Ferreira, Jean-Paul Gauzès, Karsten Friedrich Hoppenstedt, Sophia in ‘t Veld, Othmar Karas, Wolf Klinz, Kurt Joachim Lauk, Gay Mitchell, Antolín Sánchez Presedo, Olle Schmidt, Margarita Starkevičiūtė, Ieke van den Burg
Membri supleanți prezenți la votul final
Daniel Dăianu, Harald Ettl, Werner Langen, Margaritis Schinas
Data depunerii
21.4.2009
