P6_TA(2007)0431
Asasinarea femeilor în Mexic şi în America Centrală
A6-0338/2007
Rezoluţia Parlamentului European din 11 octombrie 2007 privind asasinarea femeilor (feminicidul) în Mexic şi America Centrală şi rolul Uniunii Europene în combaterea acestui fenomen ( 2007/2025(INI) )
Parlamentul European,
–
având în vedere Declaraţia Universală a Drepturilor Omului din 1948,
–
având în vedere Pactul internaţional privind drepturile civile şi politice şi Pactul internaţional privind drepturile economice, sociale şi culturale, ambele din 1966,
–
având în vedere Protocolul privind prevenirea, reprimarea şi pedepsirea traficului de persoane, în special al femeilor şi copiilor, adiţional la Convenţia Organizaţiei Naţiunilor Unite împotriva criminalităţii transnaţionale organizate din 2003 (Protocolul de la Palermo)
–
având în vedere Convenţia interamericană privind prevenirea, pedepsirea şi eradicarea violenţei împotriva femeii (Convenţia de la Belém do Pará) din 1994,
–
având în vedere Convenţia împotriva torturii şi a altor tratamente sau pedepse cu cruzime, inumane sau degradante din 1984 şi protocolul opţional la aceasta din 2002, şi oportunitatea unei mai bune puneri în practică,
–
având în vedere Convenţia asupra eliminării tuturor formelor de discriminare faţă de femei din 1979 (CEDAW) şi protocolul opţional la aceasta din 1999,
–
având în vedere Declaraţia americană asupra drepturilor şi îndatoririle omului din 1948 şi recomandările raportului Comisiei interamericane pentru drepturile omului din 7 martie 2003 privind situaţia drepturilor femeilor în Ciudad Juárez, Mexic: dreptul de a nu suferi violenţe sau discriminări,
–
având în vedere al treilea raport anual al Comisiei mexicane pentru prevenirea şi eradicarea violenţei împotriva femeilor în Ciudad Juárez pentru perioada mai 2005 -septembrie 2006,
–
având în vedere recomandările din raportul din 12 mai 2005 elaborat de Comisia pentru egalitatea de şanse între femei şi bărbaţi a Consiliului Europei privind dispariţia şi asasinarea a numeroase femei şi fete în Mexic, recomandările din Rezoluţia 1454 (2005) a Adunării Parlamentare a Consiliului Europei privind acelaşi subiect şi cele din răspunsul adoptat de Comitetului de miniştri al Consiliului Europei din 28 septembrie 2005,
–
având în vedere recomandările din raportul din 13 ianuarie 2006 privind integrarea drepturilor fundamentale ale femeilor şi o perspectivă de gen: violenţa împotriva femeilor, care a rezumat concluziile raportoarei speciale a ONU pe probleme de violenţă împotriva femeilor, cauzele şi consecinţele acesteia, Yakin Ertürk, ca urmare a misiunii acesteia în Mexic.
–
având în vedere recomandările raportului din 10 februarie 2005 privind integrarea drepturilor fundamentale ale femeilor şi a unei perspective de gen: violenţa împotriva femeilor, care a rezumat concluziile Yakin Ertürk ca urmare a misiunii acesteia în Guatemala,
–
având în vedere audierea publică comună privind feminicidul: cazul Mexicului şi al Guatemalei, din 19 aprilie 2006, organizată în comun de Comisia pentru drepturile femeii şi egalitatea între sexe şi de Subcomisia pentru drepturile omului,
–
având în vedere Acordul de parteneriat economic, coordonare politică şi cooperare dintre Comunitatea Europeană şi statele sale membre, pe de o parte, şi Statele Unite Mexicane, pe de altă parte JO L 276, 28.10.2000, p.
44.
, Acordul de dialog politic şi de cooperare între Comunitatea Europeană şi statele sale membre, pe de o parte, şi Republicile Costa Rica, El Salvador, Guatemala, Honduras, Nicaragua şi Panama, pe de altă parte, semnat în 2003 şi Acordul-cadru de cooperare între Comunitatea Economică Europeană şi Republicile Costa Rica, El Salvador, Guatemala, Honduras, Nicaragua şi Panama JO L 63, 12.3.1999, p.
39.
,
–
având în vedere documentul Comisiei privind strategia regională pentru America Centrală şi documentul acesteia privind strategia de ţară pentru Mexic referitoare la perioadele 2001-2006 şi 2007-2013,
–
având în vedere al treilea Obiectiv de Dezvoltare al Mileniului (ODM), privind egalitatea între sexe şi autonomia femeilor,
–
având în vedere articolul 45 din Regulamentul său de procedură,
–
având în vedere raportul Comisiei pentru drepturile femeii şi egalitatea între sexe ( A6-0338/2007 ),
A.
întrucât atât Mexicul, cât şi ansamblul statelor din America Centrală au semnat şi ratificat Declaraţia Universală a Drepturilor Omului;
B.
întrucât Mexicul a fost, de asemenea, ales pentru preşedinţia Consiliului pentru drepturile omului al ONU;
C.
întrucât, din 1999, Mexicul se bucură de statutul de observator pe lângă Consiliul Europei şi participă la reuniunile Comitetului de miniştri şi ambasadori în virtutea acestui statut; întrucât Mexicul a ratificat, de asemenea, Protocolul de la Palermo;
D.
întrucât Mexicul a ratificat statutul de la Roma al Curţii Penale Internaţionale;
E.
întrucât termenul "feminicid" derivă din definiţia violenţei împotriva femeilor stabilită în articolul 1 din Convenţia de la Belém do Pará, după cum urmează: "orice act sau comportament întemeiat pe apartenenţa la sex care cauzează decesul, prejudicii sau suferinţe fizice, sexuale sau psihice femeii, atât în viaţa publică cât şi în viaţa privată"; întrucât pedepsirea sau eradicarea "feminicidului" reprezintă o obligaţie şi trebuie să constituie o prioritate pentru orice stat de drept;
F.
întrucât prezenta rezoluţie reprezintă o invitaţie de a îmbunătăţi în mod eficace situaţia nesatisfăcătoare din unele state şi constatările şi sugestiile emise în prezenta rezoluţie nu constituie, prin urmare, în niciun caz o acuzaţie sau un rechizitoriu la adresa guvernelor unor state suverane şi recunoscute drept parteneri egali în materie de politică internaţională;
G.
întrucât violenţa împotriva femeilor are o dimensiune mondială, nu doar regională şi priveşte toate statele, inclusiv pe cele europene; întrucât prezenta rezoluţie se înscrie într-o strategie globală care tinde spre realizarea comună, de către Uniunea Europeană şi partenerii săi, de acţiuni şi eforturi în vederea eliminării şi prevenirii deceselor violente ale femeilor, oricare ar fi locul în care acestea ar surveni; întrucât există, de asemenea, necesitatea de a promova dialogul, cooperarea şi schimbul reciproc de bune practici între ţările latino-americane şi europene în acest sens;
H.
întrucât asasinatele comise împotriva femeilor din Ciudad Juárez, şi Guatemala s-au caracterizat printr-o brutalitate ieşită din comun şi numeroase victime au fost supuse la violenţe sexuale, ceea ce în sine reprezintă un tratament plin de cruzime, inuman şi degradant; întrucât, în cazul Ciudad Juárez, joacă un rol o combinaţie de factori, inclusiv creşterea demografică, migraţia şi prezenţa criminalităţii organizate şi întrucât o parte importantă a acestor asasinate a avut loc în zonele unde funcţionează fabrici mexicane cunoscute sub denumirea de"
maquiladoras
"
,
care nu dispun de dispozitivele de securitate necesare protecţiei femeilor; întrucât, după cum indică raportul menţionat anterior asupra Mexicului al raportoarei speciale a ONU, Yakin Ertürk, este necesară dotarea acestor zone cu infrastructurile necesare pentru ca deplasările lucrătorilor să se desfăşoare în condiţii mai sigure;
I.
întrucât feminicidele care fac obiectul prezentei rezoluţii nu se pot explica în mod exclusiv printr-un "climat de violenţă generalizată", ci trebuie să se ţină seama în aceeaşi măsură de discriminare şi de contextul socio-economic local, defavorabil femeilor (în special femeilor indigene ), precum şi de nivelul ridicat al sărăciei, de dependenţa economică a femeilor, de bandele de infractori şi de neanihilarea forţelor ilegale şi a aparatelor clandestine de securitate;
J.
întrucât în Rezoluţia 1454 (2005) a Adunării Parlamentare a Consiliului Europei se precizează faptul că "autorităţile mexicane realizează în prezent eforturi considerabile la toate nivelurile pentru repararea reţelei sociale a acestor oraşe, pentru a lupta împotriva violenţei faţă de femei, pentru efectuarea de anchete privind asasinările şi dispariţiile femeilor şi pentru a aduce în faţa justiţiei atât autorii crimelor, cât şi funcţionarii care, la început, au închis anchetele şi au obstrucţionat cursul justiţiei";
K.
întrucât există anumite cazuri de impunitate în materie, respectiv inexistenţa – de fapt sau de drept – a răspunderii penale, administrative, disciplinare sau civile a celor care comit actele menţionate, nefinalizarea anchetelor sau a condamnărilor, lipsa de resurse bugetare sau frecventa împiedicare a accesului la justiţie a victimelor sau familiilor acestora;
L.
întrucât un stat de drept este obligat să promoveze politicile care garantează femeilor în general – şi celor mai defavorizate dintre ele în special – o protecţie adecvată împotriva discriminărilor, violenţei şi, în fine, împotriva feminicidului; întrucât primul pas este sensibilizarea autorităţilor la toate nivelurile şi a societăţii, în ansamblul său în legătură cu seriozitatea acestei probleme;
M.
întrucât lupta împotriva feminicidului şi a impunităţii trebuie să urmărească consolidarea măsurilor de prevenire, eliminarea oricărei discriminări pe planul legislativ, proceduri de depunere a plângerilor şi măsuri de protecţie mai accesibile pentru cei care depun plângeri, cât şi consolidarea sistemului şi procedurilor judiciare (în special a celor ce ţin de lupta împotriva criminalităţii organizate), începând de la investigaţiile penale şi până la punerea în executare a condamnărilor;
N.
întrucât reconstrucţia şi consolidarea instituţiilor sunt esenţiale pentru lupta eficace împotriva violenţei faţă de femei şi întrucât, şi într-un caz şi în celălalt, sunt necesare resurse umane şi financiare;
O.
întrucât punctul 9 al Declaraţiei de misiune a Programului de acţiune al celei de-a patra Conferinţe mondiale a ONU privind femeile, care a avut loc la Beijing în 1995, este stabilit un principiu fundamental, enunţat la toate conferinţele internaţionale ale deceniului precedent, după cum urmează: "punerea în aplicare a prezentului program de acţiune, inclusiv în cadrul legislaţiei diferitelor state şi graţie elaborării de strategii, politici, programe şi priorităţi de dezvoltare, ţine de responsabilitatea suverană a fiecărui stat, acţionând în conformitate cu toate drepturile omului şi libertăţile fundamentale şi importanţa şi respectul pentru valorile religioase şi etnice diverse, patrimoniul cultural şi convingerile filozofice ale indivizilor şi ale comunităţilor ar trebui să le ajute pe femei să se bucure pe deplin de drepturile lor fundamentale, în scopul egalităţii, dezvoltării şi păcii";
P.
întrucât este inacceptabil să se recurgă la tortură în vederea obţinerii de mărturii din partea persoanelor suspectate de feminicide;
Q.
întrucât două cetăţene olandeze au fost victime ale feminicidelor: Hester Van Nierop în 1998 şi Brenda Susana Margaret Searle în 2001, în cazul căreia sentinţa a fost pronunţată la 26 februarie 2007 În cazul Brenda Searle, procesul penal al celor responsabili a durat cinci ani şi s-a finalizat în 2007.
, cu condamnarea celor doi autori la 33 şi respectiv 39 de ani de închisoare, dar fără a avea un caracter definitiv deoarece a făcut obiectul unei căi de atac;
R.
întrucât problematica feminicidului şi, în unele cazuri, a impunităţii autorilor de acte criminale împotriva femeilor persistă;
S.
întrucât violenţa în ţări în care stereotipurile sociale fac din femei primele victime ale diverselor forme de astfel de violenţă are un caracter recurent;
T.
salutând măsurile legislative care au fost adoptate în Mexic, în special legea generală referitoare la dreptul femeilor la o viaţă fără violenţă din februarie 2007, precum şi crearea de instituţii specializate la nivel federal şi local, cum ar fi, printre altele, serviciul special de urmărire penală responsabil pentru infracţiunile legate de actele de violenţă împotriva femeilor, creat în 2006, Comisia pentru Juárez şi Institutul naţional pentru femei;
U.
întrucât recunoaşte eforturile depuse pe plan legislativ de ţările din America Centrală în domeniul recunoaşterii drepturilor femeilor în sistemul juridic, dar îşi exprimă totuşi îngrijorarea faţă de dificultăţile şi întârzierile în aplicarea respectivei legislaţii;
V.
întrucât Alianţa interparlamentară pentru dialog şi cooperare, a fost creată pentru a reuni membre ale parlamentelor din Spania, Mexic şi Guatemala şi care vizează promovarea adoptării de măsuri legislative pentru eradicarea violenţei împotriva femeilor;
W.
întrucât dezvoltarea şi consolidarea democraţiei şi a statului de drept, precum şi respectarea drepturilor omului şi a libertăţilor fundamentale trebuie să facă parte integrantă din acţiunea externă a Uniunii Europene;
X.
întrucât clauza privind drepturile omului şi democraţia din Acordul CE-Mexic de parteneriat economic, de coordonare politică şi de cooperare este obligatorie din punct de vedere juridic şi are un caracter reciproc;
Y.
întrucât Uniunea Europeană şi partenerii săi au responsabilitatea, atunci când încheie cu o ţară terţă un acord, care conţine o clauză privind drepturile omului şi democraţia, de a veghea la respectarea de către ţara terţă în cauză a normelor internaţionale în domeniul drepturilor omului, astfel de clauze având un caracter reciproc;
1.
invită guvernele din regiune şi instituţiilor europene să pună în aplicare în mod aprofundat recomandările formulate în diferitele rapoarte şi instrumente internaţionale privind protejarea drepturilor omului şi în special cele menţionate mai sus, care vizează în mod specific drepturile fundamentale ale femeilor; recunoaşte, în acest sens, progresele realizate în Mexic în domeniul egalităţii între femei şi bărbaţi, salută legea federală privind prevenirea şi eradicarea discriminării şi invită Mexicul să continue să urmeze această cale;
2.
îndeamnă guvernele din Mexic şi din America Centrală să adopte toate măsurile necesare pentru atingerea Obiectivelor de Dezvoltare ale Mileniului ale Organizaţiei Naţiunilor Unite;
3.
invită guvernele statelor membre, în cadrul relaţiilor lor bilaterale cu ţările din America Latină, şi invită instituţiile europene, în cadrul parteneriatului strategic cu aceleaşi ţări, să susţină, prin programe de cooperare şi resurse financiare şi tehnice, politicile de prevenire şi de protecţie în materie de violenţă împotriva femeilor, precum crearea sau consolidarea de programe de sensibilizare şi de formare privind problemele de gen, să mărească bugetul organismelor responsabile pentru anchetele privind asasinările, să creeze sisteme de protecţie eficace pentru martori, victime şi familiile acestora, să consolideze capacitatea instanţelor judecătoreşti, ale organelor de securitate şi ale procurorilor generali în vederea facilitării urmăririi şi condamnării celor responsabili, precum şi a luptei împotriva traficului de droguri şi a criminalităţii organizate; solicită, de asemenea, promovarea unei mai bune coordonări instituţionale în aceste domenii între toate nivelurile guvernamentale;
4.
invită instituţiile europene să promoveze cooperarea şi dialogul între Uniunea Europeană şi statele sale membre cu Mexicul şi ţările din America Centrală, sprijinind iniţiativele la toate nivelurile ce vizează eradicarea violenţei faţă de femei şi încurajând măsuri de protecţie adecvate pentru victime şi familiile acestora;
5.
invită Uniunea Europeană să încurajeze coordonarea instituţională cu Mexicul şi statele din America Centrală, sprijinind crearea unui program de schimb şi de cooperare în domeniul luptei împotriva violenţei pe criterii de sex şi promovând cooperarea între administraţiile publice ale statelor membre şi ale partenerilor lor în scopul realizării de proiecte de asistenţă şi de învăţare reciprocă în acest sens;
6.
recunoaşte voinţa fermă de a lupta împotriva impunităţii de care au dat dovadă partidele politice reprezentate în Congresul din Guatemala, voinţă manifestată prin aprobarea Comisiei internaţionale de luptă împotriva impunităţii din Guatemala; îndeamnă guvernul care va fi ales în această ţară să continue eforturile împotriva impunităţii, asigurând condiţiile instituţionale necesare pentru realizarea mandatului Comisiei internaţionale şi lansează un apel comunităţii internaţionale să vegheze la punerea în aplicare a acestor eforturi;
7.
îndeamnă statele din America Centrală să ia toate măsurile necesare pentru a combate în mod eficient violenţa împotriva femeilor; solicită ca aceste măsuri să garanteze respectarea deplină a drepturilor omului, definite în Declaraţia Universală a Drepturilor Omului şi în Declaraţia americană asupra drepturilor şi îndatoririle omului, cum ar fi dreptul la asistenţă gratuită din partea unui avocat pentru femeile victime şi familiile acestora; invită guvernul mexican să continue acţiunile energice întreprinse în acest sens de administraţiile care s-au succedat;
8.
invită guvernele Mexicului şi ale ţărilor din America Centrală să elimine orice discriminare împotriva femeilor din legile naţionale; recunoaşte progresele realizate de Mexic în acest sens prin adoptarea legii federale pentru prevenirea şi eliminarea discriminării şi a legii generale pentru egalitatea între femei şi bărbaţi şi invită autorităţile acestor ţări atât să promoveze iniţiative legislative care să definească violenţa în cadrul familiei şi hărţuirea sexuală, la locul de muncă şi în toate celelalte domenii ale vieţii publice, ca infracţiuni grave, cât şi să elaboreze politici şi norme de combatere a impunităţii şi de promovare a egalităţii între sexe, bazându-se pe concluziile şi recomandările formulate de reprezentanţi ai societăţii civile care activează în domeniul feminicidelor şi al victimele acestora;
9.
îndeamnă guvernele Mexicului şi ale ţărilor din America Centrală să respecte şi să faciliteze acţiunea organizaţiilor neguvernamentale şi a organizaţiilor societăţii civile care acordă asistenţă rudelor victimelor feminicidelor şi apărătorilor drepturilor omului, creând un sistem de protecţie eficace pentru martori şi promovând mecanisme de despăgubire pentru familiile victimelor, cărora, dincolo de compensaţia financiară, să le asigure sprijinul psihologic şi accesul la justiţie şi să stabilească un dialog cu aceşti interlocutori, precum şi să le recunoască rolul esenţial în societate;
10.
îndeamnă guvernele Mexicului şi ale ţărilor din Americii Centrale să garanteze drepturile sociale ale femeilor în legislaţiile naţionale şi la toate nivelurile guvernamentale şi solicită ca întreprinderile să fie încurajate să respecte, în cadrul responsabilităţii sociale a întreprinderilor, integritatea, siguranţa, confortul fizic şi mental şi drepturile sociale ale angajatelor lor;
11.
îndeamnă guvernele din Belize, Honduras şi Nicaragua să ratifice protocolul opţional la CEDAW;
12.
invită Comisia să promoveze, în cadrul acordurilor în vigoare sau în curs de negociere, înscrierea unei obligaţii reciproce vizând crearea de mecanisme de aplicare a clauzei privind drepturile omului şi democraţia, a căror formulare ar trebui să se întemeieze pe obligaţiile care decurg din pactele internaţionale semnate de statele membre, Mexic şi ţările din America Centrală, acordându-se o atenţie deosebită respectării drepturilor femeii şi egalităţii între sexe, astfel cum sunt prevăzute în CEDAW şi în protocolul opţional la aceasta, cât şi în Declaraţia americană asupra drepturilor şi îndatoririle omului;
13.
invită Comisia şi statele membre ca, în cadrul colaborării sale cu Mexicul şi ţările din America Centrală, să acorde prioritate restructurării şi consolidării sistemelor judiciare şi penitenciare ale regiunii, promovând schimbul de bune practici, realizarea de campanii de sensibilizare şi mecanisme de protecţie a victimelor, martorilor şi membrilor familiei, în special în cazul denunţării de feminicide; consideră că această cooperare ar putea să implice alţi participanţi, cum ar fi Biroul internaţional al muncii şi, OCDE , în vederea elaborării, după caz de programe permiţând garantarea siguranţei, condiţiilor de lucru demne şi egalităţii de tratament pentru femei;
14.
invită Comisia să facă o propunere metodologică, care să fie discutată, prin altele, în cadrul Adunării parlamentare mixte Euro-Latine şi la reuniunea la nivel înalt UE -America Latină şi Caraibe (LAC) care va avea loc la Lima în mai 2008, în ceea ce priveşte modul de coordonare a diferitelor iniţiative europene destinate luptei împotriva feminicidelor şi impunităţii acestora, în cooperare cu instituţiile şi organizaţiile locale şi să pună în aplicare acţiuni de sensibilizare a personalului lor faţă de dimensiunea de gen şi de violenţa împotriva femeilor; solicită, de asemenea, ca aceste iniţiative să fie prezentate în mod regulat şi discutate de Comisia sa pentru drepturile femeii şi egalitatea între sexe, în colaborarea cu Delegaţia sa pentru relaţiile cu ţările Americii Centrale şi cu Delegaţia sa la Comisia parlamentară mixtă UE-Mexic;
15.
invită Delegaţia Comisiei în Mexic să pună în aplicare, în cel mai scurt timp, un nou program în domeniul drepturilor omului, în vederea continuării lucrărilor efectuate în cursul ultimilor ani, în jurul a trei axe, respectiv, prima, privind armonizarea legislaţiei mexicane, în conformitate cu angajamentele luate la nivel internaţional în domeniul drepturilor omului, cea de a doua, privind eradicarea violenţei împotriva femeilor şi cea de a treia, privind reforma sistemului judiciar;
16.
invită Comisia să atribuie programelor privind drepturile omului în Mexic şi în ţările din America Centrală o linie separată în bugetul destinat cooperării bilaterale pentru a nu afecta resursele financiare limitate care le sunt consacrate;
17.
îndeamnă Comisia şi guvernele statelor membre să se asigure că dialogul politic cu guvernul din Mexic şi cu guvernele ţărilor din America Centrală, precum şi dialogul acestora cu societatea civilă, includ problema violenţei împotriva femeilor – şi în special feminicidele – şi a accesului la justiţie al familiilor victimelor şi al organizaţiilor de sprijin;
18.
salută eforturile depuse în direcţia egalităţii între sexe şi îndeamnă instanţele comunitare în cauză să sprijine realizarea unui dialog constant şi a unui schimb de experienţe pozitive în acest domeniu şi să contribuie la acestea; solicită totuşi Comisiei să acorde o şi mai mare atenţie feminicidelor, violenţei şi discriminării împotriva femeilor în Documentele de strategie de ţară pentru perioada 2007-2013 şi să propună un plan de acţiune;
19.
invită statele membre să sprijine demersurile realizate în materie de combaterea discriminării între femei şi bărbaţi şi să contribuie la stabilirea unui dialog structurat care să vizeze schimbul de bune practici în acest domeniu;
20.
invită Comisia ca evaluarea impactului asupra dezvoltării durabile să fie, pe cât de repede posibil şi în cadrul negocierilor viitorului Acord de asociere CE - America Centrală, completată cu o evaluare a impactului asupra egalităţii între sexe, ale cărei rezultate vor fi luate în considerare în cursul negocierilor;
21.
invită Comisia să ofere informaţii asupra progreselor realizate în materie în cadrul negocierilor viitorului Acord de asociere CE - America Centrală, şi aceasta înainte de încheierea negocierilor sau, în orice caz, înaintea Reuniunii la nivel înalt UE -LAC care va avea loc la Lima;
22.
invită reprezentanţele permanente ale statelor membre la Uniunea Europeană şi ambasadelor acestora să organizeze o masă rotundă pe tema violenţei pe criterii de sex sub diversele sale forme, în special feminicidele şi impunitatea în context global, în care să fie incluse concluziile diferitelor reţele şi iniţiative parlamentare, centre de cercetare, asociaţii de apărare a drepturilor omului, a egalităţii între sexe şi a familiilor victimelor;
23.
invită Delegaţia sa pentru relaţiile cu ţările din America Centrală şi Comisia parlamentară mixtă UE-Mexic să includă în mod sistematic punctul "Violenţa pe criterii de sex, feminicidele şi impunitatea în Mexic, America Centrală şi Europa" în programul misiunilor lor parlamentare respective, cât şi cu ocazia vizitelor în Europa ale delegaţiilor parlamentare din Mexic şi America Centrală, în vederea asigurării continuităţii monitorizării situaţiei drepturilor omului, astfel cum se prevede în normele aprobate de Conferinţa preşedinţilor de delegaţii din Parlamentul European în 2006;
24.
propune organizarea unei audieri publice comune de către Comisia pentru drepturile femeii şi egalitatea între sexe, Subcomisia pentru drepturile omului şi delegaţiile competente, înainte de Reuniunea la nivel înalt UE-LAC de la Lima din 2008, în scopul realizării unui bilanţ al măsurilor adoptate, atât în Uniunea Europeană, cât şi în America Latină, inclusiv al experienţei organismelor create în acest domeniu, în cadrul luptei împotriva violenţei pe criterii de sex;
25.
solicită includerea în acest bilanţ a tuturor cazurilor de victime cu cetăţenia unuia dintre statele membre;
26.
îndeamnă, în virtutea tuturor acestor motive, Consiliul şi preşedinţiile viitoare ale Consiliului să adopte orientări privind drepturile femeilor, deoarece ar contribui, în mod esenţial, la consolidarea conţinutului şi coerenţei politicii UE în domeniul drepturilor omului;
27.
încredinţează Preşedintelui sarcina de a transmite prezenta rezoluţie Consiliului, Comisiei, Consiliului Europei, guvernelor şi parlamentelor statelor membre, precum şi ale Statelor Unite Mexicane, Belize şi ale republicilor Guatemala, Costa Rica, El Salvador, Honduras, Nicaragua şi Panama.
