P7_TA-PROV(2012)0095
Consolidarea capacităților științifice în Africa: promovarea parteneriatelor dintre Europa și Africa în domeniul radioastronomiei
P7_DCL(2011)0045
Declaraţia Parlamentului European din 15 martie 2012 privind consolidarea capacităților științifice în Africa: promovarea parteneriatelor dintre Europa și Africa în domeniul radioastronomiei
Parlamentul European, –
având în vedere strategia comună UE-Africa, care urmărește consolidarea cooperării dintre UE și Africa în domeniul științei și tehnologiei,
–
având în vedere Obiectivele de dezvoltare ale mileniului, care identifică rolul esențial pe care îl au știința și tehnologia pentru transformarea socio-economică,
–
având în vedere articolul 123 din Regulamentul său de procedură,
A.
recunoscând valoarea pe care o au infrastructurile de cercetare pentru facilitarea cooperării cu Africa, pentru promovarea dezvoltării capitalului uman și pentru abordarea provocărilor sociale, astfel cum s-a precizat în inițiativa „O Uniune a inovării” și în strategia Europa 2020,
B.
recunoscând avantajul competitiv unic al Africii în studiul radioastronomiei, reflectat în vastele proiecte din domeniul radioastronomiei care există în Africa (PAPER, rețeaua VLBI, MeerKAT etc.),
C.
recunoscând faptul că o implicare suplimentară a Europei în radioastronomia africană poate deveni un puternic factor antrenant al creșterii socio-economice în Africa și poate crea o nouă serie de oportunități de piață pentru ambele continente,
1.
îndeamnă Comisia, Consiliul și parlamentele statelor membre:
(a)
să sprijine dezvoltarea capacității științifice în Africa prin sporirea investițiilor în infrastructurile de cercetare, cu accent mai ales pe proiectele de radioastronomie,
(b)
să promoveze știința radioastronomiei și potențialul de inovare și cercetare al inițiativelor de radioastronomie în cadrul viitoarelor parteneriate Africa-UE,
(c)
să mobilizeze mecanismele de finanțare ale UE, inclusiv programele-cadru și Instrumentul de cooperare pentru dezvoltare, în vederea sprijinirii acestor obiective;
2.
încredințează Președintelui sarcina de a transmite prezenta declarație, însoțită de numele semnatarilor Lista semnatarilor este publicată în anexa 1 la procesul-verbal din 15 martie 2012 ( P7_PV-PROV(2012)03-15(ANN1) ).
, Comisiei, Consiliului și parlamentelor statelor membre.
