Președintele Africii de Sud, Jacob Zuma, la Parlamentul European
Relaţii externe
2010-09-29 - 16:19
Președintele Africii de Sud, Jacob Zuma În prima sa vizită la Parlamentul European, Președintele Africii de Sud, Jacob Zuma, a cerut comunității internaționale anularea sancțiunilor împotriva Republicii Zimbabwe.
Domnul Zuma s-a întâlnit astăzi cu președintele Parlamentului European, Jerzy Buzek, și deputați europeni de la comisiile pentru afaceri externe și dezvoltare și delegațiile pentru relațiile cu Africa de Sud și Parlamentul Pan-African.
Printre temele abordate de președintele sud-african la Parlamentul European se numără schimbările climatice, efectele economice ale Campionatului Mondial de Fotbal 2010 în Africa și reuniunea la nivel înalt între Uniunea Europeană și Africa de Sud, ce s-a derulat ieri.
Renunțarea la sancțiuni ar susține unitatea guvernului din Zimbabwe
În discuție au fost abordate și actualele sancțiuni impuse Republicii Zimbabwe și restricțiile de călătorie pentru o parte a elitei politice din această țară.
Președintele sud-african a subliniat necesitatea abolirii sancțiunilor impuse președintelui Mugabe și membrilor guvernului, care au nevoie de a călători liber pentru a-și îndeplini sarcinile.
Dumnealui a adăugat că aceste sancțiuni afectează și Africa de Sud și ă în Zimbabwe acestea reprezintă o piedică pentru reconcilierea politică între partidul președintelui Robert Mugabe (ZANU) și cel al premierului Morgan Tsvangirai (Mișcarea pentru Schimbarea Democratică).
Deputaţii europeni au pus președintelui Zuma întrebări referitoare la proiectele de prevenire a SIDA, în contextul în care Africa de Sud cunoaște una din cele mai mari rate de infecție din lume.
Președintele a răspuns că programele de prevenire sunt în curs, dar presa le prezintă drept „inutile“.
O presă „implicată în politică“, dar liberă
Privind posibila limitare a libertății presei în Africa de Sud, președintele Zuma a spus că presa este liberă, dar „implicată în politică“.
Dumnealui a mai vorbit și despre situația criminalității în Africa de Sud, unde numărul crimelor este foarte mare.
În cadrul dezbaterii, eurodeputații au pus accentul pe cooperarea politică între Uniunea Europeană și Africa de Sud.
În centrul atenției au fost proiectele Băncii Europene de Investiții în servicii, infrastructură și schemele de micro-finanțare.
Impactul Campionatului Mondial de Fotbal 2010 asupra africanilor de rând a fost abordat de asemenea în cadrul dezbaterii de astăzi, președintele Zuma arătând că evenimentul a reprezentat un adevărat succes.
Conform președintelui sud-african, acesta a arătat potențialul țării și capacitatea acesteia de a organiza un eveniment internațional.
Jacob Zuma
2009: este ales președinte al Africii de Sud
2007: devine președintele Congresului Național African
1999-2005: vicepreședinte al Republicii Africa de Sud
înainte de 1990 a fost membru al Partidului Comunist.
20100927STO83657 Președinția Republicii Africa de Sud Președintele Africii de Sud, Jacob Zuma, la Parlamentul European: galerie foto Concluziile reuniunii la nivel înalt UE-Africa de Sud Parteneriatul UE-Africa
RO
1
PHOTO
20100929PHT83952.jpg
RO
2
LINK
http://www.thepresidency.gov.za/
RO
3
LINK
http://www.flickr.com/photos/european_parliament/sets/72157624933885749/show/
RO
4
LINK
http://www.consilium.europa.eu/uedocs/cms_data/docs/pressdata/en/er/116791.pdf
RO
5
LINK
http://www.africa-eu-partnership.org/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
