P6_TA(2007)0491
Dreptul societăţilor
B6-0399/2007
Rezoluţia Parlamentului European din 25 octombrie 2007 referitoare la societăţile private europene şi la a paisprezecea directivă în domeniul dreptul societăţilor comerciale privind transferul sediului societăţii
Parlamentul European,
–
având în vedere articolul 192 şi articolul 232 din Tratatul CE,
–
având în vedere Acordul-cadru din 26 mai 2005 privind relaţiile dintre Parlamentul European şi Comisie,
–
având în vedere Comunicarea Comisiei intitulată "Modernizarea dreptului societăţilor comerciale şi consolidarea guvernării corporative în Uniunea Europeană - Un plan pentru a continua" ( COM(2003)0284 ,
–
având în vedere Rezoluţia sa din 4 iulie 2006 privind recentele evoluţii şi perspective în legătură cu dreptul societăţilor comerciale JO C 303 L, 13.12.2006, p.
114.
,
–
având în vedere Rezoluţia sa din 1 februarie 2007 privind Statutul societăţii private europene Texte adoptate, P6_TA(2007)0023 .
,
–
având în vedere întrebarea cu solicitare de răspuns oral O-0042/2007 prezentată de Comisia pentru afaceri juridice privind stadiul în cadrul procedurilor legislative privind "Statutul societăţii private europene" şi stadiul'celei de-a paisprezecea directivă în domeniul dreptului societăţilor comerciale"
–
având în vedere declaraţia relevantă a Comisiei făcute în timpul actualei şedinţe plenare,
–
având în vedere articolul 39 alineatul (5) şi articolul 103 alineatul (2) din Regulamentul său de procedură,
A.
întrucât cadrul de reglementare al UE privind dreptul societăţilor comerciale şi guvernarea corporativă trebuie să fie adaptat pentru a ţine seama de tendinţa în creştere a companiilor europene de a realiza operaţiuni transfrontaliere în cadrul UE şi de continua integrare a pieţelor europene,
1.
salută anunţul Comisiei că va prezenta o propunere legislativă privind Statutul societăţii private europene până cel târziu pe 30 iunie 2008;
2.
salută acest anunţ al Comisiei, în special având în vedere Rezoluţia Parlamentului din 1 februarie 2007 şi articolul 192 din tratat privind solicitările Parlamentului către Comisie de a prezenta orice propunere corespunzătoare;
3.
subliniază faptul că se aşteaptă ca această propunere legislativă să fie inclusă în mod oficial în Programul legislativ şi de lucru al Comisiei pentru anul 2008;
4.
îşi exprimă convingerea că Comisia va lua măsuri şi va prezenta o propunere la termenul anunţat, adică 30 iunie 2008;
5.
îşi exprimă regretul în legătură cu faptul că, după o întârziere considerabilă, Comisia a informat acum Parlamentul privind intenţia sa de a nu mai elabora propuneri legislative pentru a paisprezecea directivă în domeniul dreptului societăţilor comerciale privind transferul sediului societăţii;
6.
totuşi, îşi rezervă dreptul de întreprinde alte acţiuni privind chestiunea transferului transfrontalier al sediilor societăţilor;
7.
încredinţează Preşedintelui sarcina de a transmite prezenta rezoluţie Consiliului şi Comisiei.
