P6_TA(2009)0071
Norme privind vinurile aromatizate, băuturile aromatizate pe bază de vin şi cocteilurile aromatizate din produse vitivinicole (reformare) ***I
A6-0216/2008
Rezoluţia legislativă a Parlamentului European din 19 februarie 2009 referitoare la propunerea de regulament al Parlamentului European şi al Consiliului privind normele generale referitoare la definirea, descrierea şi prezentarea vinurilor aromatizate, a băuturilor aromatizate pe bază de vin şi a cocteilurilor aromatizate din produse vitivinicole (reformare) ( COM(2007)0848 – C6-0006/2008 – 2007/0287(COD) )
(Procedura de codecizie – reformare)
Parlamentul European
, –
având în vedere propunerea Comisiei prezentată Parlamentului European şi Consiliului ( COM(2007)0848 ),
–
având în vedere articolul 251 alineatul (2) şi articolele 37 şi 95 din Tratatul CE, în temeiul cărora propunerea a fost prezentată de către Comisie ( C6-0006/2008 ),
–
având în vedere angajamentele reprezentantului Consiliului exprimate în scrisoarea din 2 februarie 2009 de a adopta propunerea astfel cum a fost modificată, în conformitate cu articolul 251 alineatul (2) al doilea paragraf prima liniuță din Tratatul CE;
–
având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative JO C 77, 28.3.2002, p.
1.
,
–
având în vedere articolele 80a şi 51 din Regulamentul său de procedură,
–
având în vedere raportul Comisiei pentru afaceri juridice şi avizul Comisiei pentru agricultură și dezvoltare rurală ( A6-0216/2008 ),
A.
întrucât grupul de lucru consultativ al serviciilor juridice al Parlamentului European, Consiliului și Comisiei consideră că propunerea în cauză nu conţine nicio modificare de fond în afara celor care au fost identificate ca atare în propunere și întrucât, în ceea ce privește codificarea dispozițiilor neschimbate din actele precedente cu respectivele modificări, propunerea se limitează la o simplă codificare a actelor existente, fără modificări de fond ale acestora,
1.
aprobă propunerea Comisiei astfel cum a fost adaptată pentru a ţine seama de recomandările grupului de lucru consultativ al serviciilor juridice ale Parlamentului European, Consiliului și Comisiei și astfel este modificată în cele ce urmează;
2.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3.
încredinţează Preşedintelui sarcina de a transmite Consiliului şi Comisiei poziţia Parlamentului.
P6_TC1-COD(2007)0287
Poziţia Parlamentului European adoptată în primă lectură la 19 februarie 2009 în vederea adoptării Regulamentului (CE) nr. .../2008 al Parlamentului European şi al Consiliului privind normele generale referitoare la definirea, descrierea şi prezentarea vinurilor aromatizate, a băuturilor aromatizate pe bază de vin şi a cocteilurilor aromatizate din produse vitivinicole (reformare)
(Întrucât s-a ajuns la un acord între Parlament şi Consiliu, poziţia Parlamentului în prima lectură corespunde cu actul legislativ final, Regulamentul (CE) nr. ...)
