Jo Leinen despre protecția biodiversității
Mediu
2010-10-25 - 17:10
Jo Leinen „Uniunea Europeană trebuie să fie lider în conservarea biodiversității“, ne-a spus președintele comisiei parlamentare pentru mediu, social-democratul german Jo Leinen, într-un interviu exclusiv.
Dumnealui va conduce o delegație de la Parlamentul European la Nagoya, în Japonia, la Conferința ONU privind biodiversitatea.
Care este relația dintre pierderea biodiversității și schimbările climatice?
Sunt în relație strânsă.
Un exemplu bun sunt pădurile tropicale: dacă distrugem pădurile crește riscul schimbărilor climatice.
Pe de altă parte, schimbările climatice au influență asupra ecosistemelor - de exemplu deșertificarea.
Se vorbește astăzi de „dispariția naturii“.
Cât de serioasă este situația?
În fiecare zi dispar 30 de specii și un studiu ONU ne arată că 17.000 de specii sunt amenințate cu dispariția.
În afară de catastrofa ecologică cunoaștem o catastrofă economică: distrugerea capitalului natural reprezintă o pierdere de 50 de miliarde de euro pe an.
Investiția la nivel mondial pentru protejarea biodiversității este de 3 miliarde de euro.
Aici vedem marea diferență, care se accentuează în fiecare an.
Care sunt așteptările dumneavoastră de la Nagoya?
Sper că vom ajunge la un consens și o viziune pentru împiedicarea dispariției speciilor și a degradării biodiversității.
Obiectivul pe termen scurt este oprirea dispariției speciilor până în 2020, iar viziunea pe termen lung este refacerea ecosistemelor distruse până în 2050 prin reîmpăduriri și refacerea bazinelor de apă.
Uniunea Europeană trebuie să aibă o singură voce și să fie lider în conservarea biodiversității.
Obiectivele din 2010 - fixate în 2002 - nu au fost îndeplinite.
Cum ne putem asigura că același lucru nu se va întâmpla cu obiectivele din 2020?
Trebuie să integrăm biodiversitatea în alte politici, în special în agricultură, pescuit, transport.
Aceasta este cheia succesului. „Natura 2000“ nu este de ajuns: protejăm 10% și lăsăm să se degradeze restul de 90%, Ce am învățat din nerespectarea obiectivelor pe 2010 este că trebuie să avem o abordare mai holistică.
Norvegia are o lege privind resursele genetice și a donat un miliard de dolari pentru protejarea pădurilor tropicale în Brazilia.
Ar trebui să facă și UE lucruri similare?
Norvegia este un model pozitiv ce arată responsabilitate și angajament.
Cred că vom putea urma exemplul Norvegiei oferind mai multe resurse financiare și având un instrument legal pentru controlarea traficului de resurse genetice.
Un „Fond Verde“ ar ajuta statele care au nevoie de bani pentru conservarea și restaurarea biodiversității.
De unde ar trebui să provină fondurile pentru protejarea biodiversității?
Trebuie să căutăm surse noi de finanțare.
Am putea folosi o parte din banii propuși pentru dezvoltare - 30 de miliarde de dolari până în 2013 și 100 de miliarde până în 2020.
Am mai putea folosi fonduri din schema de comercializare a cotelor de emisii și din mecanismul de dezvoltare curată (prevăzut de Protocolul de la Kyoto).
Parlamentul a mai propus și o taxă pe tranzacțiile financiare pentru reglementarea speculațiilor și conservarea biodiversității.
20101015STO87349 Rezoluţia privind diversitatea biologică Conferința de la Nagoya Profilul României privind biodiversitatea Convenția privind biodiversitatea: deputații solicită investiții și un rol de lider al UE Jo Leinen
RO
1
PHOTO
20101008PHT86112.jpg
RO
3
LINK
http://www.cbd.int/cop10/
RO
4
LINK
http://www.cbd.int/cop10/http://www.cbd.int/countries/?country=ro
RO
5
LINK
/ro/pressroom/content/20101006IPR85245
RO
6
LINK
/members/public/yourMep/view.do?name=leinen&partNumber=1&language=RO&id=4262
-//EP//TEXT TA P7-TA-2010-0353 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
