P6_TA(2007)0227
Sistemul de Informaţii privind Vizele (VIS) ***I
A6-0194/2007
Rezoluţia legislativă a Parlamentului European din 7 iunie 2007 referitoare la propunerea de regulament al Parlamentului European şi al Consiliului privind Sistemul de Informaţii privind Vizele (VIS) şi schimbul de date între statele membre cu privire la vizele de scurtă şedere (Regulamentul VIS) ( COM(2004)0835 – C6-0004/2005 – 2004/0287(COD) )
(Procedura de codecizie: prima lectură)
Parlamentul European
, –
având în vedere propunerea Comisiei prezentată Parlamentului European şi Consiliului ( COM(2004)0835 ) Nepublicată încă în JO.
,
–
având în vedere articolul 251 alineatul (2) şi articolul 62 alineatul (2) litera (b) punctul (ii), precum şi articolul 66 din Tratatul CE, conform cărora Comisia prezintă propuneri Parlamentului ( C6-0004/2005 ),
–
având în vedere articolul 51 din Regulamentul său de procedură,
–
având în vedere raportul Comisiei pentru libertăţi civile, justiţie şi afaceri interne ( A6-0194/2007 ),
1.
aprobă propunerea Comisiei astfel cum a fost modificată;
2.
aprobă declaraţiile anexate şi atrage atenţia asupra declaraţiei Consiliului;
3.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
4.
încredinţează Preşedintelui sarcina de a transmite Consiliului şi Comisiei poziţia Parlamentului.
P6_TC1-COD(2004)0287
Poziţia Parlamentului European adoptată în primă lectură la 7 iunie 2007 în vederea adoptării Regulamentului (CE) nr. .../2007 al Parlamentului European şi al Consiliului privind Sistemul de Informaţii privind Vizele (VIS) şi schimbul de date între statele membre cu privire la vizele de scurtă şedere (Regulamentul VIS)
(Întrucât s-a ajuns la un acord între Parlament şi Consiliu, poziţia Parlamentului în primă lectură corespunde cu actul legislativ final, Regulamentul CE nr. ...
2007)
ANEXA
Declaraţia comună a Parlamentului European, Consiliului şi Comisiei privind articolul 26 referitor la gestionarea operativă
Parlamentul European şi Consiliul invită Comisia să prezinte, în urma unei evaluări de impact cuprinzând o analiză aprofundată a alternativelor din perspectivă financiară, operaţională şi organizatorică, propunerile legislative necesare de înfiinţare a unei agenţii însărcinate cu gestionarea operativă a VIS pe termen lung.
Evaluarea de impact ar putea face parte din evaluarea de impact pe care Comisia s-a angajat să o efectueze cu privire la SIS II.
Comisia se angajează să prezinte, în termen de doi ani de la intrarea în vigoare a prezentului regulament, propunerile legislative necesare de înfiinţare a unei agenţii însărcinate cu gestionarea operativă a VIS pe termen lung.
Aceste propuneri includ modificările necesare adaptării Regulamentului privind VIS şi schimbul de date între statele membre cu privire la vizele de scurtă şedere.
Parlamentul European şi Consiliul se angajează să abordeze aceste propuneri cât mai repede cu putinţă şi să asigure adoptarea acestora la timp, pentru a-i permite agenţiei să-şi înceapă activitatea înainte de încheierea perioadei de cinci ani după intrarea în vigoare a prezentului regulament.
Declaraţia comună a Parlamentului European şi a Consiliului privind utilizarea necorespunzătoare a vizelor şi a invitaţiilor
Parlamentul European şi Consiliul subliniază necesitatea combaterii, la nivel general, a fenomenului utilizării abuzive a vizelor şi consideră că tratamentul aplicat în situaţiile de utilizare abuzivă, care survin sau apar după expirarea duratei de valabilitate a unei vize trebuie considerat cu atenţie în contextul propunerii privind Codul vizelor.
În urma acordului cu privire la Codul vizelor, ele invită Comisia să propună, dacă este cazul, modificări potrivite la Regulamentul VIS.
Mai mult, Parlamentul European şi Consiliul invită Comisia să prezinte, în cel mult trei ani de la începerea activităţii VIS, un raport cu privire la situaţia referitoare la utilizarea necorespunzătoare a invitaţiilor de către persoanele care le emit şi să prezinte, dacă este cazul, propuneri potrivite de modificare.
Declaraţia Consiliului privind propunerea pentru o directivă a Parlamentului European şi a Consiliului privind standardele şi procedurile comune aplicabile în statele membre pentru returnarea resortisanţilor ţărilor terţe în regim de şedere ilegală
Consiliul recunoaşte importanţa adoptării fără întârziere a unei directive privind returnarea, care contribuie la instituirea unei politici eficiente de returnare şi de repatriere, bazată pe norme comune, pentru ca persoanele în cauză să fie repatriate într-un mod uman şi cu respectarea deplină a drepturilor omului şi a demnităţii lor, în conformitate cu Programul de la Haga.
Pentru a pune în aplicare această legislaţie europeană, trebuie să fie disponibile resurse corespunzătoare.
Prin urmare, Consiliul se angajează să facă progrese cu privire la propunerea de directivă a Parlamentului European şi a Consiliului privind standardele şi procedurile comune aplicabile în statele membre pentru returnarea resortisanţilor ţărilor terţe în regim de şedere ilegală şi să iniţieze cât mai rapid cu putinţă discuţii interinstituţionale cu Parlamentul European în vederea ajungerii la un acord în primă lectură până la sfârşitul anului 2007.
