Săptămâna parlamentară online: criza alimentară, sesiune, ziua Europei Săptămâna parlamentară online: criza alimentară, sesiune, ziua Europei
În prima săptămână din mai, deputaţii europeni se reunesc în plen, în comisii şi în cadrul grupurilor politice.
Subiectele abordate în comisii sunt preţul alimentelor şi disocierea proprietăţii pe piaţa electricităţii.
În plen, deputaţii europeni vor vorbi despre drepturile omului în lume, grupurile de interese din Uniunea Europeană şi sport.
Consilierul special ONU, Prof.
Jeffrey Sachs, va participa la o reuniune a Comisiei pentru Dezvoltare luni, 5 mai, pentru a discuta cu deputaţii europeni despre creşterea preţurilor la alimente pe plan mondial.
Dezbaterea va fi transmisă în direct pe site-ul nostru între 15-18.30.
Marţi, Comisia pentru Industrie va vota asupra directivei electricităţii.
Una din propunerile cheie ale directivei este „disocierea proprietăţii“: separarea producţiei de electricitate de distribuirea acesteia.
Comisia pentru Dezvoltare şi cea pentru Drepturile femeii vor organiza tot marţi o audiere publică în care deputaţii europeni vor analiza situaţia femeilor în conflictele armate din punctul de vedere al cadrului legal şi al practicilor existente.
Tot marţi, Comisia pentru Piaţa internă şi protecţia consumatorilor va vota un raport privind protecţia consumatorilor în ceea ce priveşte anumite aspecte legate de produsele de vacanţă cu drept de utilizare pe durată limitată şi pe termen lung, iar deputaţii de la Comisia pentru Mediu vor vota asupra unor pachete legislative privind aditivii alimentari şi standardele de calitate a mediului în domeniul apei.
În plen: drepturile omului în lume, grupurile de interese din Uniunea Europeană şi sportul Miercuri şi joi, deputaţii europeni se reunesc în plen pentru a vota raportul anual privind drepturile omului în lume, un raport despre grupurile de interese din Uniunea Europeană şi altul despre Cartea albă privind sportul.
Urmăriţi sesiunea în direct de miercuri de la ora 15.00 CET!
Citiţi pe site-ul nostru… Două delegaţii parlamentare s-au întors la Bruxelles: una din Afganistan, cealaltă din Statele Unite unde a participat la discuţii despre schimbările climatice.
Citiţi mai multe despre experienţele deputaţilor europeni în aceste delegaţii marţi!
Pe site-ul nostru veţi mai putea găsi rezumate ale activităţii Parlamentului European în şedinţele plenare de miercuri şi joi.
Joi vom publica un articol despre schimbul de opinii între deputaţi europeni şi ziarişti privind obiectivele şi implicaţiile directivei pentru returnarea imigranţilor.
Deputaţii europeni vor vota asupra directivei în plen în mai.
Ziua Europei Vineri este Ziua Europei, când se serbează declaraţia ministrului francez de externe Robert Schuman din 9 mai 1950.
Acesta cerea atunci ca Franţa, Germania şi alte state europene să îşi unească producţia de cărbune şi oţel.
20080505INS28100 Ordinea de zi a săptămânii - pagina de presă Urmăriţi evenimentele în direct Comisiile Parlamentului European Ordinea de zi a sesiunii Avanpremieră 7-8 mai 2008, Bruxelles
