ÎNTREBARE ORALĂ H-0183/10
pentru timpul afectat întrebărilor din perioada de sesiune mai 2010
în conformitate cu articolul 116 din Regulamentul de procedură
de
Georgios Papanikolaou
Consiliul
Subiect: Asistenţa acordată de Uniunea Europeană pentru primirea imigranţilor clandestini care intră prin regiunile sudice ale Europei
În pofida contribuţiei semnificative aduse de Agenţia Frontex în domeniul prevenirii imigraţiei ilegale, numărul imigranţilor clandestini care intră în Europa prin regiunile sudice este în continuare deosebit de ridicat.
În ţările care constituie primul punct de intrare, centrele de primire şi de găzduire pentru imigranţi se confruntă cu probleme importante, a căror agravare este probabilă având în vedere criza economică actuală.
Intenţionează Preşedinţia spaniolă să adopte fără întârziere iniţiative mai solide pentru a furniza instrumente concrete de asistenţă statelor membre responsabile de primirea imigranţilor clandestini?
