5.3.2010 B7-0168/2010 PROPUNERE DE REZOLUŢIE prezentată în conformitate cu articolul 120 din Regulamentul de procedură
privind necesitatea de a evita creșterea poluării în Africa prin exportul de vehicule uzate din UE către țările africane
Cristiana Muscardini
PE439.684v01-00 B7‑0168/2010 Propunere de rezoluție a Parlamentului European privind necesitatea de a evita creșterea poluării în Africa prin exportul de vehicule uzate din UE către țările africane
Parlamentul European,
– având în vedere decizia Consiliului din 25 aprilie 2002 privind aprobarea, în numele Comunității Europene, a Protocolului de la Kyoto (2002/358/CE),
– având în vedere Regulamentul (CE) nr.
715/2007 din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6),
– având în vedere articolul 120 din Regulamentul său de procedură,
A. întrucât o serie de țări membre UE au achiziționat cote de emisie de CO2 de la țări africane;
B. întrucât țările africane se confruntă cu un nivel al poluării tot mai ridicat, datorat în majoritate extinderii zonelor urbane;
C. întrucât concomitent cu extinderea zonelor urbane a crescut și numărul autovehiculelor, în mare parte uzate și, prin urmare, foarte poluante;
D. întrucât un număr mare de vehicule considerate uzate în UE sunt exportate în țări africane,
1. consideră necesară evitarea creșterii poluării în Africa prin exportarea de vehicule care nu îndeplinesc normele privind emisiile tocmai în acele țări în care se încearcă diminuarea poluării prin achiziționarea de cote de emisii de CO 2 ;
2. invită Comisia să descurajeze imediat și să împiedice, prin dispoziții adecvate, exportul în țări africane a vehiculelor care nu respectă normele europene privind emisiile (de monoxid de carbon, hidrocarburi nemetanice, hidrocarburi totale, oxizi de azot, pulberi).
