Teme principale pentru alegerile europene din iunie
Alegeri 2009
Instituţii
2009-03-27 - 11:11
colaj de motive din cadrul campaniei Între 4 şi 7 iunie, milioane de oameni vor avea şansa de a vota în alegerile pentru Parlamentul European.
Mandatul noilor deputaţi europeni va dura până în 2014.
Aceştia vor avea un rol important în viitorul politic al Europei, care trebuie să abordeze schimbarea climatică, criza economică şi calitatea alimentelor.
Mai jos, vă prezentăm câteva realizări ale Parlamentului European, care v-ar putea ajuta să luaţi o decizie în alegerile din iunie.
Parlamentul European are un rol important în adoptarea legislaţiei UE, abordând teme precum protejarea mediului înconjurător sau imigraţia.
Este important, de aceea, ca cetăţenii europeni să fie informaţi în legătură cu opţiunile pe care le au în momentul votului.
Mai jos, vă prezentăm 10 teme cheie în campania pentru alegerile europene din iunie.
Pentru mai multe detalii, vă rugăm să vizitaţi secţiunea specială pe care am dedicat-o alegerilor - faceţi click pe „ Alegeri 2009 “ în meniul de sus.
20090320FCS52246
Cum să echilibrăm viaţa personală cu cea profesională?
Cum să echilibrăm viaţa personală cu cea profesională?
Egalitatea de şanse pentru femei şi bărbaţi, plata egală pentru muncă egală şi protejarea împotriva discriminării sunt drepturi europene fundamentale.
Dar cât de respectate sunt acestea în viaţa de zi cu zi?
Cum ne putem asigura că oamenii nu sunt nevoiţi să aleagă între carieră şi familie?
Cât de mult să investim în aceste valori?
Dumneavoastră decideţi, participând la alegerile europene din iunie 2009!
Ne amintim de vremurile în care soţiile aduceau soţilor… papucii şi în care principalul rol al femeilor era să aibă copii.
Timpurile s-au schimbat, dar cât de mult?
În zilele noastre din ce în ce mai multe femei participă la politică şi la luarea de decizii în companii.
În 2006, 32,6% din managerii din UE erau femei.
Numărul femeilor în Parlamentul European a crescut de la 16,3% în 1979 la 31% în 2009.
Ne putem bucura de aceste realizări când femeile câştigă încă mai puţin cu 17% decât bărbaţii?
Programele comunitare precum „Daphne“ au ca scop eradicarea violenţei împotriva femeilor.
Crearea Institutului european pentru egalitatea de gen în Vilnius şi campania „Cartonaş roşu împotriva prostituţiei forţate“ - lansată de deputaţii europeni în 2006 - promovează egalitatea de gen şi combaterea violenţei împotriva femeilor.
Dar sunt aceste iniţiative suficiente?
Ce trebuie să mai facem?
Votând în alegerile europene din iunie daţi un răspuns acestor întrebări.
Echilibrul între carieră şi familie: un lux sau un drept?
Conform Fundaţiei Europene pentru Îmbunătăţirea Condiţiilor de Viaţă şi de Muncă, femeile lucrează în medie 40 de ore pe săptămână, iar bărbaţii 43.
Putem însă spune că bărbaţii muncesc mai mult decât femeile, ţinând cont de faptul că femeile petrec ore întregi cu copiii, îngrijesc rude în vârstă şi lucrează în gospodărie?
Într-o lume în care oamenii trăiesc mai mult şi au mai puţini copii, trebuie să fie echilibrul între viaţa personală şi cea profesională o opţiune sau o obligaţie pentru angajator?
Deputaţii europeni pe care îi veţi alege în iunie vor hotărî noile acţiuni în domeniul echilibrului între carieră şi familie.
Ei vor aborda teme precum timpul flexibil de lucru, munca de acasă, concentrarea orelor de muncă în mai puţine zile, concediul de maternitate sau programul redus.
Ce doriţi să facă deputaţii europeni pentru dumneavoastră?
Alegeţi votând pe 7 iunie!
Puncte esenţiale ale legislaturii 2004 - 2009 Parlamentul European şi egalitatea de gen Nediscriminarea bazată pe sex şi solidaritatea între generaţii Nicole Kidman şi deputaţii europeni: „Nu“ violenţei împotriva femeilor Mai multe informaţii despre ocuparea forţei de muncă şi afaceri sociale Deficitul demografic în Europa (dosar)
Cât de deschise trebuie să fie graniţele noastre?
Cât de deschise trebuie să fie graniţele noastre?
Cât timp Uniunea Europeană va rămâne un loc sigur şi afluent, numărul imigranţilor va continua să crească.
Imigraţia afectează ţările membre ale UE, aducând deopotrivă oportunităţi şi provocări.
Dintre măsurile adoptate de Parlamentul European în acest sens, amintim lupta împotriva imigraţiei ilegale, sancţionarea angajatorilor de resortisanţi din ţări terţe cu şedere ilegală şi creşterea numărului de imigranţi cu „înaltă calificare profesională” în UE.
Problema imigranţilor poate fi interpretată în două modalităţi.
Pe de-o parte, aceştia contribuie la bunăstarea economică a Uniunii şi aduc beneficii culturale semnificative.
Pe de altă parte însă, imigraţia ilegală are consecinţe severe asupra ţărilor membre ale UE.
Măsuri luate împotriva angajatorilor de imigranţi ilegali
Ştiaţi că în Europa trăiesc între 4 şi 8 milioane de imigranţi ilegali care lucrează în domenii precum agricultură, construcţii sau curăţenie?
Aceştia lucrează ilegal, cauzând distorsionarea competiţiei, reducerea salariilor şi degradarea condiţiilor de muncă.
Angajaţii ilegal nu beneficiază de asigurare de sănătate şi de drepturi la pensie şi sunt adesea exploataţi de către angajatori şi supuşi unor condiţii ilegale de muncă.
Parlamentul European a adoptat o serie de măsuri pentru combaterea muncii la negru, oprirea exploatării imigranţilor ilegali concomitent cu respectarea drepturilor acestora şi integrarea lor în societate.
Cum se poate realiza acest lucru?
Una dintre abordările recente constă în crearea unui set de reguli privind sancţionarea angajatorilor de imigranţi ilegali şi stabilirea unor condiţii legale de muncă pentru aceştia.
Totodată, Parlamentul European a propus înfiinţarea unor mecanisme prin care muncitorii imigranţi vor putea să depună plângeri împotriva angajatorilor.
Imigranţi cu „înaltă calificare profesională” în UE
Numărul redus de imigranţi cu „înaltă calificare profesională” care lucrează în UE se datorează fragmentării pieţei muncii europene, aceştia alegând să lucreze în Statele Unite ale Americii, Canada sau Australia.
Pentru a acoperi lipsa de personal calificat, deputaţii europeni au aprobat cartea albastră pentru imigranţii calificaţi, care le oferă dreptul de muncă şi rezidenţă în teritoriul unui stat membru.
Posesorul Cărţii albastre poate fi însoţit în Uniunea Europeană de familia sa şi beneficiază de securitate socială.
Reguli comune şi standarde minime pentru returnarea imigranţilor ilegali
Un alt punct esenţial al pachetului legislativ al UE care are ca obiectiv general reducerea imigraţiei ilegale şi încurajarea celei legale este returnarea imigranţilor ilegali.
Ei au posibilitatea de a părăsi ţara în mod voluntar într-o anumită perioadă de timp (în termen de min.
7 - max.
30 de zile).
În cazul în care reîntoarcerea nu a avut loc în această perioadă, statele membre ale UE au dreptul de a-i expulza.
Totodată, în ultimii trei ani, deputaţii europeni au vizitat mai multe centre de detenţie pentru a analiza condiţiile oferite solicitanţilor de azil în Uniunea Europeană.
Cu toate acestea, lupta împotriva imigraţiei ilegale şi a consecinţelor sale este încă în desfăşurare.
Multe persoane sunt de părere că, pentru a o finaliza, avem nevoie de o abordare europeană şi o mai mare solidaritate între statele membre ale Uniunii.
Deşi multe probleme au fost acoperite, multe mai sunt încă de rezolvat.
Alegerile pentru Parlamentul European vă oferă posibilitatea de a influenţa demersurile politicii UE privind imigraţia.
Ce acţiuni aţi vrea să întreprindă deputaţii aleşi de dumneavoastră?
Ce alte legi ar trebui adoptate la nivel european?
Puteţi influenţa politicile europene votând în alegerile europene din iunie!
Sancţiuni pentru angajatorii de imigranţi ilegali Noi reguli pentru combaterea muncii la negru Sancţionarea angajatorilor de imigranţi care se află în mod ilegal în UE Carte albastră pentru imigranţii cu „înaltă calificare profesională” Cetăţeni ai ţărilor terţe despre posibilitatea de a deveni imigranţi cu carte albastră Solicitanţii de azil trăiesc în condiţii „intolerabile“, spun eurodeputaţii Carte albastră pentru imigranţii cu înaltă calificare profesională Imigraţia ilegală: Parlamentul European defineşte norme comune în materie de expulzare Imigraţia şi libera circulaţie a persoanelor Site-ul oficial pentru alegerile europene din 2009
Unde ar trebui să ne investim banii?
Unde ar trebui să ne investim banii?
Construirea de drumuri şi conducte, siguranţa alimentară, ameliorarea educaţiei, combaterea discriminării şi crearea de locuri de muncă sunt doar câteva exemple de activităţi finanţate din bugetul UE.
În plus, Parlamentul European cere susţinerea cu bani comunitari a protejării mediului înconjurător şi a ţărilor din lumea a treia.
Deputaţii europeni fixează bugetul anual şi verifică felul în care sunt cheltuiţi banii.
Ce doriţi să facă deputaţii dumneavoastră?
Decideţi votând pe 7 iunie!
Principalul scop al cheltuielilor europene este ameliorarea vieţii cetăţenilor UE.
Parlamentul European examinează, împreună cu miniştrii UE, felul în care banii contribuabililor vor fi cheltuiţi şi acţiunile care urmează să fie finanţate cu aceştia.
În fiecare an, Parlamentul European aprobă bugetul UE şi hotărăşte sumele ce vor fi cheltuite în zonele mai puţin prospere, pentru protejarea mediului înconjurător, pentru investiţiile în cercetare şi educaţie.
Tot deputaţii europeni sunt cei care verifică dacă banii europeni au fost cheltuiţi corect.
Banii dumneavoastră cheltuiţi în scopuri bune
Drumuri, căi ferate, poduri, aeroporturi, linii de înaltă tensiune şi conducte sunt construite cu bani europeni pentru reducerea disparităţilor între regiuni şi dezvoltarea mobilităţii în întreaga Uniune Europeană.
În plus, UE sprijină fermierii , care produc alimentele de bază şi protejează natura.
Calitatea alimentelor, bunăstarea animalelor şi nevoile comunităţilor rurale reprezintă priorităţi ale bugetului UE.
Uniunea Europeană încurajează mobilitatea studenţilor .
Schema Erasmus a ajutat deja 1,5 milioane de persoane să studieze într-un alt stat membru UE.
Combaterea discriminării este o altă prioritate bugetară.
Minorităţile etnice suferă de multe ori de discriminare în accesul la piaţa muncii sau serviciile sociale.
Fondurile europene finanţează combaterea prejudecăţilor şi ajută minorităţile (de exemplu populaţia romă din Spania) în obţinerea unui loc de muncă sau a unei case şi accesul la educaţie şi sănătate.
Pentru îmbunătăţirea calităţii vieţii europenilor şi abordarea cu succes a provocărilor lumii moderne, Uniunea Europeană sprijină cercetarea în domeniul sănătăţii copiilor, al mediului înconjurător, al chimicalelor periculoase, al vehiculelor ce respectă mediul şi al noilor resurse de energie.
În 2009, bugetul dedicat cercetării a crescut cu 11% pentru încurajarea competiţiei în timpuri grele.
Întreprinderile mici şi mijlocii reprezintă 90% din afacerile europene.
Sprijinindu-le, Uniunea Europeană încurajează competiţia, creează locuri de muncă şi stimulează dezvoltarea economică.
În calitate de actor global, Uniunea Europeană are responsabilităţi globale.
UE ajută dezvoltarea ţărilor sărace din lumea a treia , menţine pacea în zonele de conflict şi trimite ajutor umanitar persoanelor afectate de catastrofe naturale.
Deşi multe probleme au fost rezolvate, multe trebuie încă abordate.
Alte activităţi vor fi sprijinite financiar la nivel european.
Alegerile pentru Parlamentul European vă oferă posibilitatea de a influenţa priorităţile finanţării UE.
Ce acţiuni aţi vrea să întreprindă deputaţii aleşi de dumneavoastră?
Ce alte activităţi ar trebui sprijinite la nivel european?
Decideţi votând pe 7 iunie!
Bugetul UE
€116 miliarde în 2009 - plăţi
reprezintă 1% din bogăţia generată de statele membre UE
în 2009, 44% din bugetul UE va fi cheltuit pe măsuri promovând „competitivitatea şi coeziunea“, 43% pentru „resursele naturale“ (agricultură, mediu), iar restul este împărţit între acţiunile externe, administraţie, justiţie şi cetăţenie
banii sunt direcţionaţi în general către regiunile şi grupurile sociale mai sărace
crearea de locuri de muncă şi creşterea economică sunt priorităţi ale bugetului UE.
O întrebare de 116 miliarde euro: cum ne descurcăm în meandrele bugetului comunitar?
Jean-Pierre Audy despre implementarea bugetului în 2007: „Tendinţa este bună“ Bulgaria: deputaţii europeni analizează problemele legate de proiectele finanţate din fonduri UE Procedura bugetară Parlamentul European adoptă bugetul UE pe 2009 (în engleză) Bugetul UE - site-ul Comisiei Europene (în engleză) Priorităţi politice susţinute prin mijloace financiare
De câte informaţii avem nevoie pe etichete?
De câte informaţii avem nevoie pe etichete?
Într-o lume ideală, consumatorul ar trebui să fie rege, dar de multe ori consumatorul zilelor noastre este victimă.
Există însă oameni a căror datorie este să protejeze drepturile dumneavoastră: deputaţii europeni.
Prin etichetarea corectă a produselor, limitarea preţurilor apelurilor în străinătate sau adoptarea unor reguli prin care companiile feroviare sunt obligate să compenseze pasagerii pentru întârzierea trenurilor, Parlamentul European a ameliorat viaţa consumatorilor europeni.
Sunt voci care spun că Uniunea Europeană nu este îndeajuns de apropiată de cetăţeni.
Puţini sunt însă cei care ar putea pretinde că UE nu a făcut nimic pentru protejarea consumatorilor.
Iată câteva exemple de legi pe care deputaţii europeni le-au adoptat pentru… sau împotriva dumneavoastră.
Când pregătiţi masa, veţi aprecia faptul că puteţi cumpăra zahărul, untul sau cafeaua în pachete de diferite mărimi, şi că vodca, produsă din diferite produse agricole, are o etichetă ce specifică materia primă.
În martie 2009, deputaţii europeni au dezbătut noi reguli privind indicarea pe etichetă a provenienţei produselor alimentare şi a locului unde acestea au fost procesate.
În acest fel, ştiţi exact ce cumpăraţi.
Când folosiţi propriul telefon mobil într-un alt stat UE, veţi observa că facturile pentru apelurile din străinătate au scăzut.
Acest lucru se datorează tot Parlamentului European, care a introdus în 2007 „euro-tariful“ - costuri limitate pentru roaming .
Călătorind cu avionul , aţi observat că informaţiile privind preţurile, taxele şi costurile adiţionale au devenit mai clare; dacă preferaţi trenul , veţi fi compensat în cazul întârzierilor.
Dacă aveţi copii, vă veţi bucura să aflaţi că jucăriile vor fi mai sigure în viitor, datorită standardelor impuse de deputaţii europeni.
Tot Parlamentul European a adoptat o lege nouă, care are ca scop reducerea numărului de accidente datorate folosirii artificiilor şi alta care restricţionează posesia armelor de foc de către persoanele cu vârste sub 18 ani.
Când vă uitaţi la televizor, poate nu apreciaţi faptul că filmele dumneavoastră preferate sunt întrerupte de reclame.
Deputaţii europeni au adoptat reguli noi, mai stricte, privind publicitatea în programele pentru copii.
Poate că apreciaţi - sau poate că nu - legislaţia europeană din domeniul protecţiei consumatorilor.
Poate că sunteţi mulţumit cu regulile existente, sau poate că vreţi ca Uniunea Europeană să facă mai multe - sau mai puţine - pentru dumneavoastră.
Spuneţi Uniunii Europene ce doriţi alegând deputaţii europeni în iunie 2009!
Parlamentul European şi protecţia consumatorilor Alegeri 2009 Etichetarea alimentelor: aflaţi ce mâncaţi!
Cum consolidăm drepturile consumatorului?
Participaţi la luarea de decizie!
Etichetarea produselor alimentare pentru animale Combaterea excesului de greutate şi a obezităţii de la o vârstă fragedă Reguli noi privind ingredientele şi etichetarea băuturilor spirtoase Siguranţa alimentară Mai puţine pesticide şi substanţe toxice în agricultură
Ce fel de energie ne dorim?
Ce fel de energie ne dorim?
Politica energetică şi schimbarea climatică au fost omniprezente pe ordinea de zi a politicii europene în ultimii ani.
Deputaţii europeni au sprijinit recent deciziile de reducere a emisiilor cu efect de seră şi de încurajare a economisirii energiei în gospodării.
Mai sunt lucruri de făcut pentru combaterea încălzirii globale?
Alegând noii deputaţi europeni în iunie 2009 aveţi şansa de a susţine politica de protejare a mediului înconjurător.
Energia este motorul Europei.
Aţi calculat vreodată câtă energie folosiţi în viaţa de zi cu zi?
Folosind mai eficient sistemul de aer condiţionat, becurile, aparatele electrocasnice şi călătorind cu mijloacele de transport în comun puteţi participa la lupta împotriva schimbării climatice.
Consumul de energie este în creştere în Uniunea Europeană, 20% din energia consumată fiind irosită.
În plus, resursele tradiţionale de energie (petrolul, cărbunele şi gazul) sunt din ce în ce mai greu de găsit.
Politica energetică în UE pune accentul pe economisirea energiei şi folosirea resurselor noi, precum energia nucleară, solară, eoliană sau hidroelectrică.
20/20/20 până în 2020
De curând, deputaţii europeni au aprobat obiectivele de reducere a consumului de energie cu 20%, reducerea emisiilor de gaze cu efect de seră cu 20% şi folosirea resurselor de energie regenerabile în proporţie de 20% din energia totală până în 2020.
În momentul de faţă, Uniunea Europeană importă peste jumătate din energia pe care o consumă, iar în viitor procentul va fi mai mare.
Folosirea resurselor regenerabile ajută la combaterea încălzirii globale şi reduc, în acelaşi timp dependenţa Europei de importuri.
Deputaţii europeni au mai cerut de curând crearea unor parteneriate care să garanteze în viitor siguranţa energetică a cetăţenilor europeni.
Puteţi contribui la combaterea încălzirii globale
Becurile fluorescente consumă cu 75% mai puţină energie decât cele tradiţionale, cu incandescenţă, iar lămpile cu halogen - cu 25-50% mai puţin.
Uniunea Europeană a hotărât eliminarea becurilor incandescente, mari consumatoare de energie, între 2009-2011.
Vreţi să ştiţi câtă energie consumaţi în gospodărie?
Parlamentul European a aprobat regulile care cer etichetarea aparaturii electrocasnice, precum frigiderele, maşinile de spălat sau cuptoarele, cu informaţii despre consumul de energie al acestora.
Autoturismele şi avioanele emit foarte mult bioxid de carbon.
Deputaţii europeni lucrează asupra unei legislaţii care va limita emisiile provenite de la avioane - după ce au adoptat o lege care va ajuta la reducerea emisiilor în transportul rutier.
Astfel veţi putea cumpăra o maşină de ultimă generaţie, care emite puţin CO2.
Sunteţi mulţumit de ce au făcut deputaţii europeni până acum?
Mai sunt lucruri de făcut?
Ce acţiuni aţi vrea să întreprindă deputaţii aleşi de dumneavoastră?
Decideţi votând pe 7 iunie!
Obiective pentru 2050
reducerea emisiilor de gaze cu efect de seră cu 60-80%
ameliorarea eficienţei energetice cu 35%
folosirea resurselor de energie regenerabile în proporţie de 60% din totalul de energie.
Materialele publicitare trebuie să specifice consumul energetic al produselor (în engleză) A venit timpul să renunţăm la becurile incandescente Solidaritatea între statele UE este esenţială pentru securitatea energetică Criza gazului în prin plan la Parlamentul European Siguranţa energetică - o „cheie geostrategică în următorii 50 de ani“ Planurile naţionale pentru eficienţa energetică (în engleză) Politica energetică a UE: securitatea energetică pe primul loc Siguranţa energetică în viitor (în engleză) Problema furnizării cu gaz Ucrainei şi UE de către Rusia Directiva privind resursele de energie regenerabile (în engleză)
Are securitatea limite?
Are securitatea limite?
De la atacurile teroriste din New York (2001), Madrid (2004) şi Londra (2005), securitatea a devenit o prioritate majoră pentru Uniunea Europeană.
Europa a luat măsuri pentru protejarea dumneavoastră, dar sunt acestea suficiente?
Sau poate a mers prea departe?
Rolul Parlamentului European este de a vă proteja nu numai viaţa, ci şi drepturile fundamentale.
De cât de multă securitate avem nevoie?
Şi cu ce preţ?
Decideţi votând în alegerile europene din iunie 2009!
Parlamentul European sprijină măsurile de combatere a terorismului şi de ameliorare a securităţii, pentru ca Uniunea Europeană să poată reacţiona adecvat la provocările lumii moderne.
Cu toate acestea, lupta împotriva terorismului nu trebuie să încalce drepturile fundamentale ale europenilor şi nici să limiteze libertatea de exprimare, spun deputaţii europeni.
Transmiterea datele personale încalcă drepturile omului
Pentru combaterea terorismului, Uniunea Europeană a cerut în 2004 companiilor aeriene europene să transmită autorităţilor de securitate americane informaţii personale despre pasagerii călătorind cu avionul în sau prin SUA.
Printre aceste informaţii se numără detalii privind cardul bancar, adresa de email, numerele de telefon, rezervarea unei camere la hotel sau închirierea unei maşini şi chiar preferinţele culinare ale pasagerilor.
Parlamentul European a considerat că aceste măsuri încalcă dreptul de confidenţialitate şi contravin principiilor europene.
Deputaţii europeni au cerut Curţii de Justiţie UE să anuleze acordul cu SUA.
Curtea a dat dreptate deputaţilor europeni şi a cerut Uniunii Europene să renegocieze acordul.
Parlamentul European vă apără dreptul la confidenţialitate
Ascultă cineva când daţi telefon?
Vă sunt emailurile citite?
Pentru a ajuta autorităţile naţionale să combată terorismul şi crima organizată, o directivă europeană cere companiilor de telecomunicaţii să stocheze anumite date (exclusiv conţinutul) privind apelurile telefonice şi trimiterea de emailuri.
Parlamentul European a cerut Comisiei Europene să se asigure că datele sunt stocate numai în cazul unor infracţiuni grave şi că legea respectă dreptul la confidenţialitate al utilizatorilor de telefon şi internet.
Deputaţii europeni au mai cerut sancţionarea companiilor care folosesc neadecvat informaţiile stocate.
Nu scanerelor corporale
Chiar dacă obişnuiţi să faceţi plajă la nudişti, poate că nu vă convine să fiţi „dezbrăcat“ în aeroport.
Anul trecut, deputaţii europeni s-au opus introducerii scannerelor corporale în aeroporturi.
Persoanele scanate de acest sistem apar pe ecrane ca şi cum ar fi dezbrăcate.
Parlamentul European consideră că această măsură este degradantă şi ar încălca drepturile fundamentale ale cetăţenilor europeni.
Ca urmare, Comisia Europeană şi-a retras propunerea pentru a o revizui.
Deputaţii europeni cer respectarea libertăţii de exprimare
Parlamentul European susţine includerea incitării la terorism, recrutarea şi antrenarea în scopuri teroriste în lista infracţiunilor privind combaterea terorismului.
Cu toate acestea, deputaţii europeni cer garanţii pentru respectarea libertăţii de exprimare în aplicarea acestor măsuri.
Deşi multe probleme au fost rezolvate, multe trebuie încă abordate.
Alte măsuri vor fi luate la nivel european.
Alegerile pentru Parlamentul European vă oferă posibilitatea de a influenţa priorităţile politicii europene de securitate şi a celei în domeniul drepturilor omului.
Ce acţiuni aţi vrea să întreprindă deputaţii aleşi de dumneavoastră?
Ce alte activităţi şi legi aţi vrea să fie iniţiate la nivel european?
Decideţi votând pe 7 iunie!
Informaţii despre pasagerii aerieni - deputaţii europeni privesc în viitor (în engleză) Deputaţii europeni despre înregistrarea datelor în telecomunicaţii (în engleză) Curtea de Justiţie spune că transferul de date este ilegal (în engleză) Respectă introducerea scanerelor corporale în aeroporturile UE drepturile fundamentale?
Combaterea terorismului şi protecţia datelor: incriminarea a trei noi infracţiuni şi respectarea concomitentă a drepturilor fundamentale Puncte esenţiale ale legislaturii 2004 - 2009: Securitate, terorism şi libertăţi civile
Cât de mult trebuie să îmblânzim pieţele financiare?
Cât de mult trebuie să îmblânzim pieţele financiare?
V-aţi pierdut economiile, pensia, locul de muncă, sau vi s-a refuzat cererea de credit?
Criza financiară şi recesiunea globală afectează din ce în ce mai mult viaţa de zi cu zi a europenilor.
Sunt necesare măsuri extreme în această perioadă tulbure?
Trebuie reglementată piaţa financiară?
Până la ce nivel?
La aceste întrebări vor răspunde deputaţii europeni.
Cei pe care îi veţi alege în iunie.
SUA şi UE se află în cea mai mare criză financiară din anii '30 încoace.
Guvernele naţiunilor bogate propun în momentul de faţă planuri de salvare a sistemelor financiare şi a economiei.
Europa în căutarea soluţiilor
Banca Centrală Europeană a injectat în repetate rânduri lichidităţi masive în piaţa financiară europeană.
Liderii UE au căzut de acord asupra unui plan de redresare a economiei de 400 de miliarde de euro.
Mulţi consideră că această criză ar fi putut fi evitată dacă regulile cărora li se supun băncile şi celelalte instituţii financiare care oferă credite ar fi fost mai bune.
Parlamentul European a cerut în repetate rânduri Comisiei Europene să facă propuneri în vederea unei mai bune reglementări a pieţei financiare.
De exemplu, deputaţii europeni au sprijinit legislaţia care asigură economiile cetăţenilor, în cazul în care banca acestora dă faliment, până la 100.000 de euro.
Provocări multiple pentru deputaţii dumneavoastră
Reforma arhitecturii financiare globale este indispensabilă.
Dar rămân multe întrebări despre cum se va face aceasta.
Cât de mult trebuie reglementate pieţele financiare?
Sunt necesare sancţiunile?
La ce nivel trebuie făcută supravegherea financiară: naţional sau european?
Se impune protecţionismul?
În ce fel pot fi folosiţi banii publici pentru salvarea de la faliment a băncilor?
Vor sprijini statele sectorul automobilelor şi celelalte sectoare industriale?
Cum putem evita situaţia în care contribuabilii plătesc greşelile unor bancheri iresponsabili?
Cum pot fi salvate băncile?
Dar încrederea consumatorilor?
Acestea sunt doar câteva întrebări la care vor încerca să răspundă deputaţii europeni.
Alegeţi-i în iunie pe cei care vă reprezintă cel mai bine!
Alegeri 2009 Stabilitatea serviciilor financiare Se schimbă regulile economiei europene?
Bani, bani şi iar bani - dosar Cum va ieşi Europa din criza financiară?
Dezbatere deschisă cititorilor Concluziile Consiliului European din 19-20 martie 2009 (în engleză) Vecinii din nord, mai aproape de UE?
O economie socială ar reduce speculaţiile de pe piaţa financiară (în engleză) Jean-Claude Juncker despre impactul crizei creditelor şi reglementarea pieţei financiare (în engleză) Europarlamentarii dezbat criza sistemului financiar mondial
Cu ce energie ar trebui să funcţioneze maşinile noastre?
Cu ce energie ar trebui să funcţioneze maşinile noastre?
Preţul combustibililor fosili este în creştere, planeta se încălzeşte, iar rezervele de petrol se reduc.
UE îşi îndreaptă atenţia spre alternative: combustibili biologici, electricitate, hidrogen.
Recent, deputaţii europeni au susţinut ca până în 2020, resursele regenerabile să reprezinte 10% din consumul de energie din transport.
Este posibil acest lucru?
Ni-l permitem?
Este suficient pentru mediul înconjurător?
Dar pentru buzunarele noastre?
Decideţi votând în alegerile europene din iunie!
În decembrie 2008, deputaţii europeni au hotărât ca până în 2020, resursele regenerabile să reprezinte 10% din consumul de energie din transport.
Combustibilii biologici de a doua generaţie şi electricitatea vor fi promovate în calitate de alternative noi, durabile.
Combustibilii biologici: soluţie sau problemă?
Combustibilii biologici sunt din ce în ce mai folosiţi în Uniunea Europeană.
Aceştia, în momentul în care sunt produşi intern, pot reduce dependenţa de import de petrol.
În plus, folosirea combustibililor biologici duce la emisii reduse de CO2.
Cu toate acestea, combustibilii biologici prezintă şi dezavantaje: creşterea preţurilor alimentelor, datorată folosirii culturilor pentru producţia de combustibil, defrişarea şi distrugerea bio-diversităţii în crearea de terenuri agricole şi emisiile de oxid de azot (un gaz cu efect de seră) în cadrul lucrărilor agricole.
Anul trecut, liderii UE au cerut ca biocombustibilii să reprezinte 10% din combustibilul folosit în transport.
Deputaţii europeni au reacţionat însă, conştienţi de riscurile pe care acest combustibil nou l-ar prezenta pentru mediu şi alimentaţia oamenilor.
Aceştia au cerut o revizuire urgentă a politicii de folosire a combustibililor biologici în UE, care să ia în considerare impactul ecologic, social şi economic negativ al acestora.
Maşinile pe hidrogen au nevoie de staţii de alimentare
Maşinile propulsate cu hidrogen nu emit gaze cu efect de seră.
Dar hidrogenul poate fi produs în mai multe feluri, din mai multe surse.
Parlamentul European a adoptat toamna trecută un raport care cere ca hidrogenul să provină, în măsura posibilului, din surse de energie regenerabile.
Deputaţii europeni au mai arătat în raport necesitatea creării unei reţele de staţii de alimentare cu hidrogen, astfel încât introducerea vehiculelor cu propulsie pe hidrogen să aibă succes.
Maşini mai ecologice
În decembrie 2008, Parlamentul European a adoptat, în cadrul pachetului de legi privind protejarea mediului înconjurător, standarde de performanţă pentru reducerea emisiilor de către maşinile noi.
Deputaţii europeni au fot de acord cu un obiectiv obligatoriu pentru constructorii de maşini din Europa de 120g CO2/km - prin comparaţie cu 160g/km în momentul de faţă.
Producătorii vor fi penalizaţi dacă nu respectă acest obiectiv.
Reducerea emisiilor va fi realizată în primul rând prin eficientizarea motoarelor, ameliorarea cauciucurilor, a sistemelor de aer condiţionat şi prin promovarea modurilor de conducere care favorizează economisirea combustibilului.
În plus, dezvoltarea cercetării şi a designului pentru maşini mai eficiente va duce la crearea unor noi locuri de muncă şi va ameliora poziţia producătorilor europeni de automobile pe piaţa globală.
Deşi multe probleme au fost acoperite, multe mai sunt încă de rezolvat.
Alegerile pentru Parlamentul European vă oferă posibilitatea de a influenţa demersurile politicii UE privind energia şi traficul rutier.
Ce acţiuni aţi vrea să întreprindă deputaţii aleşi de dumneavoastră?
Ce alte legi ar trebui adoptate la nivel european?
Decideţi votând în alegerile europene pe 7 iunie!
Automobilele în UE
pe drumurile Europei circulă aproximativ 220 de milioane de autovehicule
maşinile personale produc 12% din emisiile de CO2 din UE
în momentul de faţă, limita de emisii ale autovehiculelor, pentru producători, este de 160g/km
numărul de maşini în UE a crescut cu 40% între 1990 şi 2004; în aceeaşi perioadă, emisiile de CO2 au crescut cu o treime.
Încălzirea climatică: maşini mai ecologice?
Schimbarea climatică: deputaţii europeni pregătesc legislaţia UE Mai multă energie durabilă în transportul rutier (în engleză) Combustibilii biologici şi dilema utilităţii lor Parlamentul European adoptă pachetul de legi privind protejarea mediului înconjurător (în engleză) Deputaţii europeni şi preşedinţia Consiliului ajung la un acord privind emisiile provenite de la automobile (în engleză) Parlamentul adoptă pachetului legislativ privind schimbările climatice Criteriu verde obligatoriu pentru achiziţionarea vehiculelor de către autorităţile publice Parlamentul European sprijină planurile de la Bali (în engleză) Parlamentul European promovează vehiculele cu hidrogen (în engleză) Schimbările climatice: o gamă largă de măsuri luate la nivel european pentru combaterea încălzirii globale
Cât de departe trebuie să meargă standardizarea?
Cât de departe trebuie să meargă standardizarea?
Ne-am obişnuit că hârtia de copiator şi cardurile bancare să aibă aceeaşi mărime în state diferite şi nici măcar nu mai sesizăm avantajele acestui lucru.
Aţi încercat, însă, să folosiţi prizele din alte ţări pentru a conecta propriile aparate electronice?
De multe ori acest lucru nu este foarte simplu.
Uniunea Europeană doreşte standarde şi reguli comune pentru facilitarea accesului consumatorilor la bunuri şi servicii, cerând companiilor să respecte reguli comune.
Pe pieţele libere, afacerile înseamnă competiţie.
Uneori, companiile sunt tentate să impună propriile reguli fără să ia în considerare competitorii şi nevoile consumatorilor.
Uniunea Europeană îşi doreşte competitivitate, inovare şi preţuri bune pentru consumatori; în acest context, standardizarea este crucială.
În fiecare zi standardizarea ne face viaţa mai uşoară: mărimile hainelor, etichetele, standardele de igienă din restaurante… Sunt voci, însă, care deplâng reducerea diversităţii.
Ce a făcut Parlamentul European pentru dumneavoastră?
Jucăriile: Jucăriile trebuie să fie sigure pentru copiii dumneavoastră.
Parlamentul European s-a gândit la acest lucru când a adoptat legi privind armonizarea caracteristicilor acestora în statele membre UE.
În producţia de jucării, în UE, substanţele toxice sunt interzise, iar folosirea metalelor grele şi a parfumurilor este limitată.
Serviciile poştale : În contextul dispariţiei monopolurilor poştale, deputaţii europeni au stabilit standarde comune minime pentru aceste servicii: scrisorile vor fi colectate şi distribuite cel puţin o dată pe zi, de cinci ori pe săptămână, pentru toţi cetăţenii europeni, indiferent de regiunea în care locuiesc aceştia.
Alergiile alimentare : Uniunea Europeană a adoptat legi privind etichetarea corectă a alimentelor, cu menţionarea prezenţei substanţelor alergene din compoziţia acestora.
Cosmeticele : Parlamentul European a hotărât interzicerea testelor pe animale în producerea cosmeticelor.
În plus, deputaţii europeni se străduiesc să interzică folosirea anumitor substanţe nocive pentru sănătatea umană în compoziţia cosmeticelor.
Aparatele electronice : Uniunea Europeană susţine introducerea unui încărcător standard pentru telefoane mobile, aparate foto digitale, laptopuri, iPods şi MP3 players.
112 : Deputaţii europeni au sprijinit campania de promovare a numărului de telefon de urgenţă comun în Uniunea Europeană.
Cu toate acestea, Parlamentul European sprijină şi diversitatea.
Deputaţii europeni au adoptat măsuri de protejare a tradiţiilor în Uniunea Europeană, care vor permite, de exemplu, britanicilor şi irlandezilor să îşi păstreze sistemul propriu de măsurare a lichidelor.
Mai sunt, poate, lucruri utile de făcut în acest domeniu.
Sunt necesare însă limitele?
Este standardizarea întotdeauna benefică?
Până unde trebuie să meargă Uniunea Europeană?
Răspunsurile vor fi date de deputaţii europeni pe care îi veţi alege în iunie!
Parlamentul European şi protecţia consumatorilor Libera circulaţie a bunurilor şi a serviciilor Studiu privind standardizarea europeană (în engleză) Produse cosmetice mai sigure Aţi primit o scrisoare… Serviciile poştale: deputaţii sprijină liberalizarea până în 2011 O nouă directivă pentru ameliorarea siguranţei jucăriilor (în engleză)
De unde ar trebui să provină alimentele noastre?
De unde ar trebui să provină alimentele noastre?
Aveţi la dispoziţie o bogăţie de alimente, dar ştiţi cum au fost acestea produse, procesate şi vândute?
Deputaţii europeni insistă ca UE să aibă reguli comune privind etichetarea, astfel încât consumatorii să ştie de unde provin alimentele şi în ce condiţii au fost acestea procesate.
Pentru Parlament, siguranţa alimentară este esenţială.
Care sunt standardele pe care trebuie să le aplice fermierii şi companiile alimentare?
Puteţi influenţa politicile europene votând în alegerile europene!
Aditivii alimentari trebuie să fie siguri, nano-particulele trebuie testate înainte de folosire în industria alimentară, iar clonarea animalelor pentru hrană trebuie interzisă, spun deputaţii europeni.
Parlamentul European este preocupat de standardele de calitate din agricultură şi industria alimentară şi se asigură că aveţi acces la informaţiile necesare în momentul în care vă alegeţi hrana.
Pesticidele: bune sau rele?
Pesticidele pot avea un rol vital în agricultura modernă.
Acestea ajută creşterea recoltelor şi distrug bolile plantelor.
În acelaşi timp, pesticidele pot avea efecte nocive asupra sănătăţii oamenilor şi asupra mediului înconjurător.
În ianuarie 2009, deputaţii europeni au încurajat reducerea folosirii pesticidelor în agricultură şi au cerut interzicerea substanţelor care sunt dăunătoare pentru sănătate.
În acelaşi timp, Parlamentul a mai cerut interzicerea pulverizării aeriene a pesticidelor, în special în apropierea locuinţelor.
O parte din fermieri, însă, s-au plâns că aceste reguli le vor îngreuna activitatea, beneficiile fiind limitate.
Alimentele biologice şi organismele modificate genetic
Organismele modificate genetic (OMG) pot fi o soluţie la criza alimentară, fiind mai rezistente la condiţiile climatice şi oferind recolte bogate.
În multe părţi ale lumii, acestea sunt foarte răspândite şi folosite în alimentaţie.
Unii cercetători spun însă că OMG-urile pot fi nocive pentru biodiversitate şi sănătatea umană.
După o evaluare strictă, făcută de oameni de ştiinţă independenţi, câteva OMG-uri şi produse derivate din acestea au fost autorizate în Uniunea Europeană.
În martie 2007, deputaţii europeni au cerut ca produsele alimentare etichetate drept organice să nu conţină OMG-uri.
În momentul de faţă, alimentele care conţin OMG-uri în proporţie de 0,9%, şi în cazul în care contaminarea s-a făcut accidental, pot fi considerate biologice.
Deputaţii europeni au cerut o limită maximă de 0,1% pentru aceste produse.
În plus, deputaţii europeni au sprijinit crearea unui logo comun european, obligatoriu, pentru produsele biologice (care conţin cel puţin 95% ingrediente biologice).
Etichetarea alimentelor
Parlamentul European încurajează etichetarea corectă a produselor alimentare, astfel încât consumatorii să ştie de unde provin alimentele şi în ce condiţii au fost acestea procesate.
În martie anul acesta, deputaţii europeni au adoptat reguli care cer specificarea, pe etichetă, a locului unde au fost produse alimentele şi a celui unde acestea au fost procesate.
În iulie 2008, deputaţii europeni au cerut etichetarea mai clară a alimentelor care conţin aditivi alimentari.
Etichetele ar trebui să indice E-urile pe care le conţine produsul şi să includă o descriere a efectelor adverse (de exemplu: „poate avea un efect negativ asupra activităţii şi atenţiei copiilor“).
Deşi multe probleme au fost rezolvate, multe trebuie încă abordate.
Alte măsuri vor fi luate la nivel european.
Alegerile pentru Parlamentul European vă oferă posibilitatea de a influenţa priorităţile politicii europene în domeniul siguranţei alimentare.
Ce acţiuni aţi vrea să întreprindă deputaţii aleşi de dumneavoastră?
Ce alte activităţi şi legi aţi vrea să fie iniţiate la nivel european?
Puteţi influenţa politicile europene votând în alegerile europene din iunie!
Mai puţine pesticide şi substanţe toxice în agricultură Deputaţii europeni aprobă legislaţia privind pesticidele (în engleză) Agricultura biologică şi încrederea consumatorilor Produse biologice: deputaţii pentru reguli mai stricte Dezvoltarea produselor biologice fără pierderea încrederii consumatorilor (în engleză) Culturile modificate genetic - prieten sau duşman al agriculturii europene?
Animalele clonate şi utilizarea acestora în consumul alimentar Nano-alimentele: deputaţii europeni cer evaluarea riscurilor Etichetarea alimentelor: aflaţi ce mâncaţi!
Actualizarea regulilor pentru aditivi alimentari şi etichetarea coloranţilor azoici Agricultura biologică
RO
1
PHOTO
20090316PHT51841.jpg
RO
2
PHOTO
20090316PHT51798.jpg
RO
3
LINK
/elections2009/highlights/product.htm?ref=20090120TMN46720&secondRef=0&section=9&language=RO
RO
7
LINK
/news/expert/documents_presse_par_theme_page/908/default_ro.htm
RO
9
PHOTO
20090316PHT51776.jpg
RO
17
LINK
/elections2009/highlights/product.htm;jsessionid=B3B27FE42F1F5A93D0C6EC4CD311872C.node2?ref=20090120TMN46722&secondRef=0&section=9&language=RO
RO
18
LINK
/elections2009/highlights/product.htm?ref=20090120TMN46720&secondRef=0&section=10&language=RO
RO
19
LINK
/elections2009/default.htm?language=RO
RO
20
PHOTO
20090316PHT51800.jpg
RO
24
LINK
/parliament/public/staticDisplay.do?language=RO&pageRank=7&id=46
RO
26
LINK
http://ec.europa.eu/budget/index_en.htm
RO
27
LINK
/elections2009/highlights/product.htm?ref=20090120TMN46720&secondRef=0&section=13&language=RO
RO
28
PHOTO
20090316PHT51772.jpg
RO
29
LINK
/elections2009/highlights/product.htm?ref=20090120TMN46720&secondRef=0&section=7&language=RO
RO
30
LINK
/elections2009/default.htm?language=RO
RO
31
LINK
/elections2009/default.htm?language=RO
RO
38
PHOTO
20090316PHT51802.jpg
RO
49
PHOTO
20090316PHT51764.jpg
RO
50
LINK
/sides/getDoc.do?type=IM-PRESS&reference=20060531IPR08602&language=EN
RO
51
LINK
/sides/getDoc.do?type=IM-PRESS&reference=20051215IPR03785&language=EN
RO
55
LINK
/elections2009/highlights/product.htm?ref=20090120TMN46720&secondRef=0&section=11&language=RO
RO
56
PHOTO
20090316PHT51762.jpg
RO
57
LINK
/elections2009/default.htm;jsessionid=93895C9CA3A22BDAE334584C8561C83F.node2?language=RO
RO
58
LINK
/elections2009/highlights/product.htm?ref=20090120TMN46720&secondRef=0&section=6&language=RO
RO
59
LINK
/elections2009/headlines/product.htm?ref=20090316STO51825&secondRef=0&language=RO
RO
61
LINK
/elections2009/welcome/headlines.htm?ref=20090213STO49388&secondRef=0&language=RO
RO
62
LINK
http://www.consilium.europa.eu/uedocs/cms_Data/docs/pressdata/en/ec/106809.pdf
RO
67
PHOTO
20090313PHT51735.jpg
RO
70
LINK
/sides/getDoc.do?language=EN&type=IM-PRESS&reference=20080909IPR36658
RO
78
LINK
/elections2009/highlights/product.htm?ref=20090120TMN46722&secondRef=0&section=11&language=RO
RO
79
PHOTO
20090316PHT51839.jpg
RO
80
LINK
/elections2009/highlights/product.htm;jsessionid=987DDCF076A285639DB5F66578EB6016.node1?ref=20090120TMN46720&secondRef=0&section=7&language=RO
RO
81
LINK
/elections2009/highlights/product.htm?ref=20090120TMN46720&secondRef=0&section=5&language=RO
RO
82
LINK
/activities/committees/studies/download.do?language=en&file=9589#search=%20standardisation%20
RO
87
PHOTO
20090325PHT52590.jpg
RO
92
LINK
/sides/getDoc.do?type=IM-PRESS&reference=20070226IPR03588&language=EN
RO
98
LINK
http://ec.europa.eu/agriculture/organic/home_ro
-//EP//TEXT IM-PRESS 20090223STO50152 0 NOT XML V0//RO
-//EP//TEXT IM-PRESS 20090203IPR48120 0 NOT XML V0//RO
-//EP//TEXT IM-PRESS 20090223STO50178 0 NOT XML V0//RO
-//EP//TEXT IM-PRESS 20080414FCS26499 0 NOT XML V0//RO
-//EP//TEXT IM-PRESS 20090202STO47913 0 NOT XML V0//RO
-//EP//TEXT IM-PRESS 20090202FCS47946 0 NOT XML V0//RO
-//EP//TEXT IM-PRESS 20090204IPR48320 0 NOT XML V0//RO
-//EP//TEXT IM-PRESS 20081013STO39205 0 NOT XML V0//RO
-//EP//TEXT IM-PRESS 20081107STO41561 0 NOT XML V0//RO
-//EP//TEXT IM-PRESS 20090213STO49387 0 NOT XML V0//RO
-//EP//TEXT IM-PRESS 20081107FCS41562 0 NOT XML V0//RO
-//EP//TEXT IM-PRESS 20080605FCS31027 0 NOT XML V0//RO
-//EP//TEXT IM-PRESS 20081111STO41762 0 NOT XML V0//RO
-//EP//TEXT IM-PRESS 20081006STO38721 0 NOT XML V0//RO
-//EP//TEXT IM-PRESS 20081216BRI44590 ITEM-012-EN NOT XML V0//RO
-//EP//TEXT IM-PRESS 20090302STO50536 0 NOT XML V0//RO
-//EP//TEXT IM-PRESS 20090202STO47944 0 NOT XML V0//RO
-//EP//TEXT IM-PRESS 20080924IPR38014 0 NOT XML V0//RO
-//EP//TEXT IM-PRESS 20070615IPR07881 0 NOT XML V0//RO
-//EP//TEXT IM-PRESS 20060516STO08282 0 NOT XML V0//RO
-//EP//TEXT IM-PRESS 20090108STO45590 0 NOT XML V0//RO
-//EP//TEXT IM-PRESS 20090309IPR51304 0 NOT XML V0//RO
-//EP//TEXT IM-PRESS 20090223STO50162 0 NOT XML V0//RO
-//EP//TEXT IM-PRESS 20090202STO47914 0 NOT XML V0//RO
-//EP//TEXT IM-PRESS 20090109STO45753 0 NOT XML V0//RO
-//EP//TEXT IM-PRESS 20090126STO47091 0 NOT XML V0//RO
-//EP//TEXT IM-PRESS 20090218IPR49829 0 NOT XML V0//RO
-//EP//TEXT IM-PRESS 20090203IPR48106 0 NOT XML V0//RO
-//EP//TEXT IM-PRESS 20090119IPR46612 0 NOT XML V0//RO
-//EP//TEXT IM-PRESS 20090113IPR46101 0 NOT XML V0//RO
-//EP//TEXT IM-PRESS 20081209IPR44022 0 NOT XML V0//RO
-//EP//TEXT IM-PRESS 20060606STO08687 0 NOT XML V0//RO
-//EP//TEXT IM-PRESS 20081022IPR40394 0 NOT XML V0//RO
-//EP//TEXT IM-PRESS 20080922IPR37805 0 NOT XML V0//RO
-//EP//TEXT IM-PRESS 20080707FCS33592 0 NOT XML V0//RO
-//EP//TEXT IM-PRESS 20090302STO50540 0 NOT XML V0//RO
-//EP//TEXT IM-PRESS 20090218IPR49792 0 NOT XML V0//RO
-//EP//TEXT IM-PRESS 20081103IPR41234 0 NOT XML V0//RO
-//EP//TEXT IM-PRESS 20080923IPR37908 0 NOT XML V0//RO
-//EP//TEXT IM-PRESS 20080616STO31715 0 NOT XML V0//RO
-//EP//TEXT IM-PRESS 20080825FCS35404 0 NOT XML V0//RO
-//EP//TEXT IM-PRESS 20080229STO22603 0 NOT XML V0//RO
-//EP//TEXT IM-PRESS 20081208BKG44004 0 NOT XML V0//RO
-//EP//TEXT IM-PRESS 20081202IPR43441 0 NOT XML V0//RO
-//EP//TEXT IM-PRESS 20081216IPR44857 0 NOT XML V0//RO
-//EP//TEXT IM-PRESS 20081021IPR40226 0 NOT XML V0//RO
-//EP//TEXT IM-PRESS 20080129IPR19922 0 NOT XML V0//RO
-//EP//TEXT IM-PRESS 20080902IPR35972 0 NOT XML V0//RO
-//EP//TEXT IM-PRESS 20090323IPR52331 0 NOT XML V0//RO
-//EP//TEXT IM-PRESS 20080204STO20430 0 NOT XML V0//RO
-//EP//TEXT IM-PRESS 20080130IPR20129 0 NOT XML V0//RO
-//EP//TEXT IM-PRESS 20081216BRI44590 ITEM-007-RO NOT XML V0//RO
-//EP//TEXT IM-PRESS 20090108STO45590 0 NOT XML V0//RO
-//EP//TEXT IM-PRESS 20081217BRI45151 ITEM-005-EN NOT XML V0//RO
-//EP//TEXT IM-PRESS 20070306STO03810 0 NOT XML V0//RO
-//EP//TEXT IM-PRESS 20070516IPR06757 0 NOT XML V0//RO
-//EP//TEXT IM-PRESS 20061012STO11625 0 NOT XML V0//RO
-//EP//TEXT IM-PRESS 20080827STO35494 0 NOT XML V0//RO
-//EP//TEXT IM-PRESS 20090316STO51830 0 NOT XML V0//RO
-//EP//TEXT IM-PRESS 20090316STO51820 0 NOT XML V0//RO
-//EP//TEXT IM-PRESS 20080707IPR33563 0 NOT XML V0//RO
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
