ÎNTREBARE ORALĂ URMATĂ DE O DEZBATERE O-0014/07
în conformitate cu articolul 108 din Regulamentul de procedură
de
Giuseppe Gargani
, în numele Comisia pentru afaceri juridice
Comisiei
Subiect: Proporţionalitatea dintre proprietate şi control In societăţile cotate la bursă din UE
având în vedere rezoluţiile Parlamentului din 4 iulie 2006 ( P6_TA(2006)0295 ) privind recentele evoluţii şi perspectivele legate de dreptul societăţilor comerciale (2006/2051(INI)) şi, respectiv, cea din 21 aprilie 2004 ;
având în vedere raportul Comisiei privind punerea în aplicare a Directivei privind ofertele publice de cumpărare din 21 februarie 2007 (SEC(2007)0268);
având în vedere raportul de sinteză al Comisiei privind consultarea şi audierea referitoare la priorităţile viitoare pentru planul de acţiune de modernizare a dreptului societăţilor comerciale şi de îmbunătăţire a conducerii întreprinderilor în Uniunea Europeană;
întrucât în rezoluţia sa din 4 iulie 2006 ( P6_TA(2006)0295 ) privind recentele evoluţii şi perspectivele din domeniul dreptului societăţilor comerciale (2006/2051(INI)) Parlamentul şi-a exprimat încrederea că „dacă este cazul, Comisia va face o propunere legislativă privind principiul « o acţiune, un vot » numai după rezultatul revizuirii Directivei 2004/25/CE a Parlamentului European şi a Consiliului din 21 aprilie 2004 privind ofertele publice de cumpărare , astfel cum este prevăzut la articolul 20 din directiva respectivă, şi după evaluarea acestei directive”,
1.
Atunci când va trage concluziile studiului, în desfăşurare în prezent, cu privire la „proporţionalitatea dintre proprietate şi control în societăţile cotate la bursă din UE”, va lua Comisia în considerare raportul privind punerea în aplicare a directivei privind ofertele publice de cumpărare, în special constatarea că proporţionalitatea dintre capital şi control este principiul care stă la baza directivei privind ofertele publice de cumpărare, atât timp cât obiectivul său este neutralizarea mecanismelor defensive anterioare ofertei?
2.
În conformitate cu avizul avocatului general Dámaso Ruiz-Jarabo Colomer din 13 februarie 2007 în cauza C-112/05 (Volkswagengesetz), este de acord Comisia cu faptul că disproporţionalitatea dintre capital şi control are aceleaşi efecte negative asupra investiţiilor ca acţiunile nominative de control şi alte limitări ale controlului şi drepturilor de vot?
3.
Ce activităţi legislative intenţionează Comisia să efectueze pentru abordarea acestor probleme?
JO C 104 E, 30.4.2004, p.
714.
JO L 142, 30.4.2004, p.
12.
