P6_TA(2007)0026
Program de acţiune comunitară în vederea promovării unor acţiuni în domeniul protecţiei intereselor financiare ale Comunităţii (programul "Hercule II") ***I
A6-0002/2007
Rezoluţia legislativă a Parlamentului European privind propunerea de decizie a Parlamentului European şi a Consiliului de modificare şi de prelungire a Deciziei nr.
804/2004/CE a Parlamentului European şi a Consiliului din 21 aprilie 2004 de stabilire a unui program de acţiune comunitară în vederea promovării unor acţiuni în domeniul protecţiei intereselor financiare ale Comunităţii (programul Hercule II) ( COM(2006)0339 – C6-0216/2006 – 2006/0114(COD) )
(Procedura de codecizie: prima lectură)
Parlamentul European
, –
având în vedere propunerea Comisiei înaintată Parlamentului European şi Consiliului ( COM(2006)0339 ) Nepublicată până la această dată în Jurnalul Oficial.
,
–
având în vedere avizul Curţii de Conturi nr.
6/2006 JO C 302, 12.12.2006, p.
41.
,
–
având în vedere articolul 251 alineatul (2) şi articolul 280 din Tratatul CE, în temeiul cărora propunerea a fost prezentată de către Comisie ( C6-0216/2006 ),
–
având în vedere articolul 51 din Regulamentul său de procedură,
–
având în vedere raportul Comisiei pentru control bugetar şi avizul Comisiei pentru bugete ( A6-0002/2007 ),
1.
aprobă propunerea Comisiei astfel cum a fost modificată;
2.
consideră că pachetul financiar menţionat în propunerea legislativă trebuie să fie compatibil cu plafonul pentru poziţia 5 din noul cadru financiar multianual (CFM) şi subliniază faptul că urmează să fie stabilit cuantumul anual în cadrul procedurii bugetare anuale, în conformitate cu dispoziţiile de la punctul 37 din Acordul Interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară JO C 139, 14.6.2006, p.
1.
;
3.
invită Comisia să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
4.
încredinţează Preşedintelui sarcina de a transmite Consiliului şi Comisiei poziţia Parlamentului.
P6_TC1-COD(2006)0114
Poziţia Parlamentului European adoptată în primă lectură la 13 februarie 2007 în vederea adoptării Deciziei nr. …/2007/CE a Parlamentului European şi a Consiliului de modificare şi de prelungire a termenului de aplicare a Deciziei nr.
804/2004/CE de stabilire a unui program de acţiune comunitară în vederea promovării unor acţiuni în domeniul protecţiei intereselor financiare ale Comunităţii (programul Hercule II)
PARLAMENTUL EUROPEAN ŞI CONSILIUL UNIUNII EUROPENE,
având în vedere Tratatul de instituire a Comunităţii Europene şi, în special, articolul 280,
având în vedere propunerea Comisiei,
având în vedere avizul Curţii de Conturi JO C 302, 12.12.2006, p.
41.
,
hotărând în conformitate cu procedura prevăzută la articolul 251 din tratat Poziţia Parlamentului European din 13 februarie 2007.
,
întrucât: (1)
Comunitatea şi statele membre şi-au stabilit drept obiectiv combaterea fraudei şi a oricăror alte activităţi ilegale care aduc atingere intereselor financiare ale Comunităţii, inclusiv a contrabandei cu ţigări şi a contrafacerii acestora.
Pentru atingerea acestui obiectiv trebuie utilizate toate mijloacele disponibile, menţinând, în acelaşi timp, actuala distribuţie şi actualul echilibru al responsabilităţilor între nivelul naţional şi cel comunitar.
(2)
Acţiunile care au drept scop realizarea unei mai bune informări, a unor studii, a unor forme de instruire sau a unei asistenţe tehnice contribuie semnificativ la ameliorarea protecţiei intereselor financiare ale Comunităţii.
(3)
Susţinerea unor astfel de iniţiative prin intermediul unor subvenţii a permis, în trecut, intensificarea activităţilor Comunităţii şi statelor membre de combatere a fraudei şi de protecţie a intereselor financiare ale Comunităţii, precum şi îndeplinirea obiectivelor programului Hercule pentru perioada 2004-2006.
(4)
Articolul 7 litera (a) din Decizia nr.
804/2004/CE JO L 143, 30.4.2004, p.
9.
obligă Comisia să prezinte Parlamentului European şi Consiliului un raport al Oficiului European Antifraudă (OLAF) privind punerea în aplicare a programului Hercule şi oportunitatea continuării acestuia.
Concluziile acestui raport arată că obiectivele programului Hercule au fost îndeplinite.
Raportul recomandă, de asemenea, prelungirea programului pentru perioada 2007-2013.
(5)
În vederea consolidării activităţilor Comunităţii şi ale statelor membre în domeniul protecţiei intereselor financiare ale Comunităţii, inclusiv a luptei împotriva contrabandei cu ţigări şi a contrafacerii acestora, noul program ar trebui să acopere toate cheltuielile operaţionale privind activităţile generale de luptă anti-fraudă ale Comisiei (OLAF) într-un act de bază unic.
(6)
Acordarea subvenţiilor şi încredinţarea contractelor de achiziţii publice în vederea promovării şi punerii în aplicare a programului trebuie realizată în conformitate cu dispoziţiile Regulamentului (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene JO L 248, 16.9.2002, p.
1.
Regulament astfel cum a fost modificat prin Regulamentul (CE, Euratom) nr.
1995/2006 (JO L 390, 30.12.2006, p.
1).
şi cu normele de aplicare a acestuia.
Este adecvat ca subvenţiile de funcţionare să fie excluse din program deoarece acestea nu au fost utilizate, în trecut, pentru sprijinirea de iniţiative.
(7)
Ţările aderente şi ţările candidate ar trebui să aibă posibilitatea de a participa la programul Hercule II pe baza unui memorandum de înţelegere, întocmit în conformitate cu acordurile-cadru respective.
(8)
Prezenta decizie stabileşte, pentru întreaga durată a programului, un pachet financiar care constituie referinţa principală pentru autoritatea bugetară, în cursul procedurii bugetare anuale, în sensul punctului 37 al Acordului interinstituţional din 17 mai 2006 între Parlamentul European, Consiliu şi Comisie privind disciplina bugetară şi buna gestiune financiară JO C 139, 14.6.2006, p.
1.
,
DECID:
Articolul 1
Modificări
Decizia nr.
804/2004/CE se modifică după cum urmează:
1)
articolul 1 se înlocuieşte cu următorul text:
Articolul 1
Obiectivele programului
(1)
Prezenta decizie stabileşte un program de acţiune comunitară în vederea promovării unor activităţi în domeniul protecţiei intereselor financiare ale Comunităţii.
Acest program este denumit programul Hercule II (denumit în continuare "programul").
(2)
Programul promovează activităţi în conformitate cu criteriile generale stabilite în prezenta decizie.
Acesta se axează în special pe următoarele obiective:
a)
aprofundarea cooperării transnaţionale şi multidisciplinare dintre autorităţile din statele membre, Comisie şi OLAF;
b)
realizarea de reţele între toate statele membre, ţările aderente şi ţările candidate - în conformitate cu un memorandum de înţelegere - care să faciliteze schimbul de informaţii, de experienţă şi de bune practici, cu respectarea tradiţiilor distincte ale fiecărui stat membru;
c)
furnizarea de sprijin tehnic şi operaţional pentru autorităţile de aplicare a legii din statele membre în lupta lor împotriva activităţilor ilegale transfrontaliere, acordând un sprijin deosebit autorităţilor vamale;
d)
atingerea unui echilibru geografic, fără a submina eficienţa operaţională şi incluzând, dacă este posibil, toate statele membre, ţările aderente şi ţările candidate - în conformitate cu un memorandum de înţelegere - în activităţile finanţate în cadrul programului;
e)
multiplicarea şi intensificarea măsurilor în domeniile identificate ca fiind cele mai sensibile, în special în domeniul contrabandei cu ţigări şi al contrafacerii acestora.
2)
se introduce următorul articol:
Articolul 1a
Activităţi
Programul este pus în aplicare prin intermediul următoarelor activităţi în domeniul protecţiei intereselor financiare ale Comunităţii, inclusiv în domeniul prevenirii şi luptei împotriva contrabandei cu ţigări şi a contrafacerii acestora:
a)
asistenţă tehnică pentru autorităţile naţionale prin:
i)
furnizarea de cunoştinţe, echipamente şi tehnologie a informaţiei (TI) specifice, care să faciliteze cooperarea transnaţională şi cooperarea cu OLAF;
ii)
sprijin pentru operaţiunile comune;
iii)
intensificarea schimburilor de personal;
b)
formare, seminarii şi conferinţe care au ca obiectiv:
i)
promovarea unei mai bune înţelegeri a mecanismelor comunitare şi naţionale;
ii)
realizarea de schimburi de experienţă între autorităţile competente ale statelor membre, ale ţărilor aderente şi ale ţărilor candidate;
iii)
coordonarea activităţilor statelor membre, ale ţărilor aderente, ale ţărilor candidate şi ale ţărilor terţe;
iv)
diseminarea cunoştinţelor, în special a celor de natură operaţională;
v)
sprijinirea activităţilor de cercetare de vârf, inclusiv a studiilor;
vi)
ameliorarea cooperării dintre practicieni şi teoreticieni;
vii)
sensibilizarea sistemului judiciar şi a celorlalte profesii din domeniul juridic cu privire la protecţia intereselor financiare ale Comunităţii;
c)
sprijin prin:
i)
dezvoltarea şi furnizarea de baze de state şi instrumente TI specifice, care să faciliteze accesul la date şi analiza acestora;
ii)
intensificarea schimbului de date;
iii)
dezvoltarea şi furnizarea de instrumente TI pentru investigaţii, supraveghere şi activităţi de informare.
3)
articolul 2 se înlocuieşte cu următorul text:
Articolul 2
Finanţarea comunitară
(1)
Finanţarea comunitară poate lua următoarele forme juridice în conformitate cu Regulamentul (CE, Euratom) nr.
1605/2002:
a)
subvenţii;
b)
contracte de achiziţii publice.
(2)
Pentru a putea beneficia de o subvenţie comunitară în vederea unei activităţi întreprinse în scopul protejării intereselor financiare ale Comunităţii, beneficiarii unor asemenea subvenţii trebuie să respecte dispoziţiile prezentei decizii.
Activitatea trebuie să fie realizată în conformitate cu principiile care stau la baza activităţii comunitare din domeniul protecţiei intereselor financiare ale Comunităţii şi trebuie să ia în considerare criteriile specifice stabilite în cererile de ofertă, în conformitate cu priorităţile prevăzute în programul anual de subvenţii, care detaliază criteriile generale prevăzute în prezenta decizie.
(3)
Finanţarea comunitară acoperă, prin intermediul contractelor de achiziţii publice sau al acordării de subvenţii, cheltuielile operaţionale aferente activităţilor din domeniul protecţiei intereselor financiare ale Comunităţii.
(4)
Activităţile desfăşurate de organismele care pot beneficia de finanţare comunitară (contract de achiziţii publice sau subvenţii) în cadrul programului se încadrează în categoria acţiunilor destinate să consolideze măsurile comunitare de protejare a intereselor financiare şi urmăresc obiective de interes general european în acest domeniu sau un obiectiv care face parte din politica Uniunii Europene în acest domeniu.
4)
se introduc următoarele articole:
Articolul 2a
Organisme care pot beneficia de finanţare comunitară
Următoarele organisme pot beneficia de finanţare comunitară în cadrul acestui program:
a)
toate administraţiile naţionale sau regionale ale unui stat membru sau ale unei ţări din afara Comunităţii, în sensul definiţiei de la articolul 3, care promovează consolidarea acţiunilor comunitare de protejare a intereselor financiare ale Comunităţii;
b)
toate institutele de cercetare sau educaţionale care au personalitate juridică de cel puţin un an, sunt stabilite şi funcţionează într-un stat membru sau într-o ţară din afara Comunităţii, în sensul definiţiei de la articolul 3, şi care promovează consolidarea acţiunilor comunitare de protejare a intereselor financiare ale Comunităţii;
c)
toate organismele non-profit care au personalitate juridică de cel puţin un an, sunt stabilite şi funcţionează într-un stat membru sau într-o ţară din afara Comunităţii, în sensul definiţiei de la articolul 3, şi care promovează consolidarea acţiunilor comunitare de protejare a intereselor financiare ale Comunităţii.
Articolul 2b
Selectarea beneficiarilor
Organismele care sunt îndreptăţite în conformitate cu articolul 2a să beneficieze de o subvenţie pentru o activitate sunt selectate pe baza unei cereri de oferte, în conformitate cu priorităţile prevăzute în programul anual de subvenţii, care detaliază criteriile generale prevăzute în prezenta decizie.
Subvenţiile acordate pentru o activitate care intră sub incidenţa programului îndeplinesc criteriile generale prevăzute în prezenta decizie.
Articolul 2c
Criterii de evaluare a cererilor de subvenţii
Cererile de subvenţii pentru activităţi sunt evaluate pe baza:
a)
coerenţei activităţii propuse cu obiectivele programului;
b)
complementarităţii activităţii propuse cu alte activităţi care beneficiază de asistenţă;
c)
fezabilităţii activităţii propuse, adică a posibilităţii reale de realizare a acesteia cu mijloacele propuse;
d)
raportului dintre costurile şi beneficiile activităţii propuse;
e)
utilităţii adăugate a activităţii propuse;
f)
dimensiunii publicului-ţintă al activităţii propuse;
g)
aspectelor transnaţionale şi multidisciplinare ale activităţii propuse;
h)
domeniului geografic al activităţii propuse.
Articolul 2d
Cheltuieli eligibile
În conformitate cu articolul 2 alineatul (4), la calcularea subvenţiei se iau în considerare doar cheltuielile necesare pentru realizarea cu succes a activităţii.
Sunt eligibile, de asemenea, cheltuielile privind participarea reprezentanţilor ţărilor din Balcani care iau parte la procesul de stabilizare şi asociere pentru ţările din Europa de Sud-Est
*
, Federaţia Rusă, ţările incluse în politica europeană de vecinătate
**
şi anumite ţări cu care Comunitatea a încheiat un acord de asistenţă reciprocă în domeniul vamal.
_______________
*
Albania, Bosnia şi Herţegovina, Croaţia, Fosta Republică Iugoslavă a Macedoniei, Muntenegru şi Serbia.
**
Algeria, Armenia, Azerbaidjan, Belarus, Egipt, Georgia, Iordania, Israel, Liban, Libia, Maroc, Moldova, Autoritatea Palestiniană, Siria, Tunisia, Ucraina.
5)
articolul 3 se modifică după cum urmează:
a)
litera (a) se înlocuieşte cu următorul text:
a)
ţările aderente;
b)
literele (c) şi (d) se înlocuiesc cu următorul text:
c)
ţările candidate asociate la Uniunea Europeană în conformitate cu condiţiile prevăzute în acordurile de asociere sau în protocoalele adiţionale ale acestora privind participarea la programe comunitare, încheiate sau care urmează să fie încheiate cu aceste ţări.
6)
articolul 4 se înlocuieşte cu următorul text:
Articolul 4
Punerea în aplicare
Finanţarea comunitară se pune în aplicare în conformitate cu Regulamentul (CE, Euratom) nr.
1605/2002.
7)
articolul 5 se modifică după cum urmează:
a)
alineatul (1) litera (b) se înlocuieşte cu următorul text:
b)
80 % din cheltuielile eligibile pentru măsurile de instruire, promovarea schimburilor de personal calificat şi organizarea de seminarii sau conferinţe, cu condiţia să se adreseze beneficiarilor menţionaţi la articolul 2a litera (a);
b)
alineatul (1) litera (c) se înlocuieşte cu următorul text:
c)
90 % din cheltuielile eligibile pentru organizarea unor seminarii, conferinţe sau a altor manifestări, cu condiţia să se adreseze beneficiarilor menţionaţi la articolul 2a literele (b) şi (c).
c)
alineatul (2) se elimină.
8)
se introduce următorul articol:
Articolul 5a
Controale şi audituri
(1)
Beneficiarul unei subvenţii se asigură că, după caz, documentele justificative aflate în posesia unor parteneri sau membri sunt puse la dispoziţia Comisiei.
(2)
Comisia poate să efectueze, fie prin intermediul personalului său, fie prin intermediul unui organism extern calificat ales de aceasta, un audit privind utilizarea finanţării comunitare.
Aceste audituri pot fi realizate pe toată durata contractului sau a convenţiei, precum şi pe o perioadă de cinci ani de la data efectuării ultimei plăţi.
Rezultatele acestor audituri pot duce, după caz, la decizii de recuperare din partea Comisiei.
(3)
Personalul Comisiei şi personalul exterior autorizat de către Comisie dispun de drepturi adecvate de acces la amplasamentele şi incintele în care se desfăşoară acţiunea, precum şi la toate informaţiile, inclusiv cele în format electronic, necesare pentru efectuarea auditurilor menţionate la alineatul (2).
(4)
Curtea de Conturi şi OLAF beneficiază de aceleaşi drepturi ca persoanele menţionate la alineatul (3), în special de drepturile de acces.
(5)
De asemenea, pentru a proteja interesele financiare ale Comunităţii împotriva fraudei şi a altor abateri, Comisia efectuează controale şi inspecţii la faţa locului în cadrul acestui program, în conformitate cu Regulamentul (Euratom, CE) nr.
2185/96 al Consiliului
*
.
După caz, OLAF realizează investigaţii în conformitate cu Regulamentul (CE) nr.
1073/1999 al Parlamentului European şi al Consiliului
**
.
________
*
JO L 292, 15.11.1996, p.
2.
**
JO L 136, 31.5.1999, p.
1.";
(9)
Articolul 6 se modifică după cum urmează:
a)
alineatul (1) se înlocuieşte cu următorul text:
(1)
Programul se prelungeşte de la 1 ianuarie 2007 şi se încheie la 31 decembrie 2013.
b)
alineatul (2) se înlocuieşte cu următorul text:
(2)
Pachetul financiar pentru punerea în aplicare a acestui program pentru perioada 2007-2013 este de 98 525 000 EUR.
(10)
Articolul 7 se înlocuieşte cu următorul text:
Articolul 7
Monitorizarea şi evaluarea
Comisia (OLAF), furnizează anual Parlamentului European şi Consiliului informaţii cu privire la rezultatele programului.
Sunt incluse informaţii privind coerenţa şi complementaritatea cu alte programe şi activităţi la nivelul Uniunii Europene.
Până la 31 decembrie 2010, se realizează o evaluare independentă privind punerea în aplicarea a programului, inclusiv o analiză a performanţelor şi a nivelului de realizare a obiectivelor programului.
Până la 31 decembrie 2014 Comisia (OLAF), prezintă Parlamentului European şi Consiliului un raport privind realizarea obiectivelor programului.
11)
se introduce următorul articol:
Articolul 7a
Gestionarea programului
Pe baza unei analize a rentabilităţii, Comisia poate recurge la experţi şi poate utiliza orice formă de asistenţă tehnică şi administrativă care nu implică misiuni de autoritate publică, externalizată în temeiul unor contracte ad hoc de prestări de servicii.
Comisia poate, de asemenea, să finanţeze studii şi să organizeze reuniuni ale unor experţi pentru a facilita punerea în aplicare a programului, precum şi să ia măsuri de informare, publicare şi diseminare în legătură directă cu realizarea obiectivelor programului.
12)
anexa se elimină.
Articolul 2
Intrarea în vigoare
Prezenta decizie intră în vigoare în ziua următoare datei publicării în
Jurnalul Oficial al Uniunii Europene
.
Adoptată la,
Pentru Parlamentul European Pentru Consiliu
Preşedintele Preşedintele
