16.11.2011 B7-0614/2011 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la „Prelungirea duratei ajutoarelor alimentare peste termenul stabilit la 31 decembrie 2013”
Sergio Paolo Francesco Silvestris
PE472.826v01-00 B7‑0614/2011 Propunere de rezoluție a Parlamentului European referitoare la „Prelungirea duratei ajutoarelor alimentare peste termenul stabilit la 31 decembrie 2013”
Parlamentul European,
– având în vedere rezoluțiile sale recente pe aceeași temă,
– având în vedere articolul 120 din Regulamentul său de procedură,
A. întrucât Consiliul Agricultură a stabilit că, cu începere de la 1 ianuarie 2014, ajutoarele alimentare acordate celor mai săraci vor înceta;
B. întrucât respectivele ajutoare au ca destinație 19 țări și 240 de ONG-uri;
C. întrucât, conform analiștilor, criza economică mondială nu se va atenua în viitorii doi ani;
1. cere Consiliului și Comisiei să prelungească acordarea ajutoarelor alimentare și după termenul de scadență prevăzut la 31 decembrie 2013;
2. invită Consiliul și Comisia să adopte alte inițiative pentru a face față situației de urgență alimentară care afectează regiunile cele mai sărace din Europa.
