ÎNTREBARE ORALĂ H-0126/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Frank Vanhecke
Consiliul
Subiect: Relaţiile UE-Cuba
Este bine-cunoscut faptul că Preşedinţia spaniolă a UE urmăreşte normalizarea relaţiilor dintre UE şi Cuba.
În Concluziile Consiliului din 15-16 iunie 2009 se arată că, în iunie 2010, acesta va lua o hotărâre privind o eventuală modificare a poziţiei comune actuale cu privire la Cuba.
În acest context, se va ţine seama de progresele realizate în domeniul drepturilor omului.
Este de acord Consiliul cu poziţia Preşedinţiei spaniole?
În caz afirmativ, ce progrese a înregistrat Cuba în domeniul drepturilor omului?
Aplică Cuba Pactul internațional privind drepturile civile și politice din 1966 şi Pactul internațional cu privire la drepturile economice, sociale și culturale, astfel cum a solicitat Consiliul în 2009?
Şi-a luat Cuba un angajament concret (cu caracter obligatoriu) de a aboli „legea periculozităţii”, care face posibilă deţinerea unei persoane pe baza unor simple suspiciuni?
