ÎNTREBARE ORALĂ URMATĂ DE O DEZBATERE O-0064/08
în conformitate cu articolul 108 din Regulamentul de procedură
de
Philippe Morillon
, în numele Comisia pentru pescuit
Comisiei
Subiect: Criza din sectorul pescuitului ca o consecință a creșterii prețului motorinei
Din 2004, prețul petrolului s-a cvadruplat.
În cursul lunii mai, cursul carburantului a crescut fulgerător, provocând o gravă criză în sectorul pescuitului.
În fapt, sunt afectate toate filierele.
Confruntați cu o astfel de situație, numeroși marinari pescari și multe întreprinderi sunt condamnate să-și înceteze activitatea, fapt ce atrage după sine consecințe economice și sociale foarte grave în sânul Uniunii.
Un mare număr de marinari se află în circumstanțe disperate, care impun adoptarea unor măsuri urgente și a unor dispozitive eficace pentru a face față unei situații de urgență.
Săptămâna trecută, sectorul pescuitului din Franța a fost paralizat, navele rămânând blocate în port.
Marinarii pescari au cerut puterii publice să adopte inițiative pentru a face față acestei situații grave.
În prezent, conflictul și oprirea activităților de pescuit se extind și în alte părți ale Uniunii Europene.
Dat fiind că dispozițiile actuale, în special cele privind ajutoarele „de minimis”, se dovedesc cu totul insuficiente pentru salvgardarea sectorului pescuitului comunitar, se impune adoptarea unor măsuri pe termen foarte scurt, mediu și lung, pentru a ajuta acest sector vital pentru Uniunea Europeană.
Văzând această situație, Comisia pentru pescuit dorește să adreseze Comisiei următoarea întrebare cu solicitare de răspuns oral:
Care sunt măsurile și dispozitivul de urgență, precum și măsurile pe termen lung pe care Comisia intenționează să le adopte pentru a veni în ajutorul sectorului pescuitului și a face față creșterii constante a prețului motorinei ?
