Întrebarea cu solicitare de răspuns oral O-0156/2010
adresată Comisiei
Articolul 115 din Regulamentul de procedură
Csaba Sándor Tabajdi
,
Linda McAvan
,
Judith A. Merkies
,
Hannes Swoboda
,
Jo Leinen
în numele Grupului S&D Subiect: Dezastrul provocat de noroiul roşu toxic în Ungaria
În urma dezastrului provocat de noroiul roşu şi având în vedere viitoarea propunere legislativă privind coerenţa/simplificarea acquis-ului în materie de deşeuri, ce schimbări consideră Comisia că trebuie aduse legislaţiei privind deşeurile a Uniunii Europene?
Consideră Comisia că ar fi oportun ca Fondul de Solidaritate al Uniunii Europene să intervină?
De ce instrumente administrative şi financiare dispune Uniunea Europeană pentru a contribui la acordarea de asistenţă în cazul dezastrului provocat de noroiul roşu, care a avut loc la 4 octombrie 2010 în Ungaria?
Ce măsuri intenţionează să ia Comisia pentru a îmbunătăţi punerea în aplicare a Directivelor privind deşeurile (industriale)?
Cum poate fi îmbunătăţită monitorizarea punerii în aplicare a acestora?
Ce instrumente poate folosi Comisia pentru a încuraja o mai bună reutilizare şi reciclare a deşeurilor industriale în statele membre?
Revizuirea planificată a Directivei Seveso II şi a propunerilor legislative privind reînnoirea mecanismului de protecţie civilă şi a instrumentului financiar de protecţie civilă oferă oportunitatea de a reduce probabilitatea unor astfel de accidente industriale în viitor?
